text:
རྩོམ་པ་པོ། ཚ་རོང་དཔལ་འབྱོར།
ལྷ་སྒང་ཆོས་གྲགས་ནས་དབྱིན་ཡིག་ལས་བོད་ཡིག་ཏུ་བསྒྱུར།
ལྷ་རྔ་ཚེ་བརྟན་རྣམ་རྒྱལ་ལགས་(གྲུ་བཞིའི་ནང་ཡོད་པ།)དང་ཁོང་གི་སྤུན་མཆེད་ཚ་རོང་སྲས་སྲོས་རྣམས་སློབ་གྲྭའི་གུང་གསེང་སྐབས། ཕྱི་ལོ་༡༩༥༡ ལོར་རྡོར་གླིང་དང་ཀ་སྦུག་གི་ལམ་བུར་བཏབ། པར་པ། འཇོར་ཇི་ཚ་རོང་། (རིམ་བཞི་ཚ་རོང་བདུད་འདུལ་རྣམ་རྒྱལ།)
ཕྱི་ལོ་ ༡༩༥༩ ལོར་ཚེ་རྣམ་ལགས་ལྷ་སར་རང་གི་ཞང་པོའི་དྲུང་དུ་གཞིས་ཀའི་རྩིས་རྒྱག་ལ་ཕེབས། ཕྱི་ཟླ་ ༣ ཚེས་ ༡༠ ཉིན་བོད་ཀྱི་རྒྱལ་ས་ལྷ་སའི་གྲོང་ཁྱེར་དུ་ཟིང་འཁྲུག་རྒྱ་ཆེར་ལངས་ཤིང་། མི་མང་གིས་ངག་ནས་རྒྱ་དམར་གྱིས་༸གོང་ས་ཏཱ་ལའི་བླ་མ་མཆོག་རྒྱ་མིའི་དམག་སྒར་དུ་གདན་འདྲེན་ཞུ་རྒྱུ་རེད་འདུག་ཅེས་གང་སར་ཟིང་འཁྲུག་ཁྱབ། ཚ་རོང་ཨ་ཁུས་རྒྱལ་གཅེས་པ་ཚེ་རྣམ་ཟིང་འཁྲུག་དོན་རྐྱེན་ལ་བལྟ་བར་མངགས་ཤིང་། བྲག་སྒོ་ཀཀྞིའི་ཕྱོགས་སུ་སླེབས་མཚམས་མི་མང་ནས་རྒྱ་མི་དང་འདྲ་བའི་མི་རོ་ཞིག་འདྲུད་ཀྱིན་འགྲོ་བ་གཟིགས། ཅུང་ཙམ་ནས་དེ་ནི་ཆབ་མདོ་འཕགས་པ་ལྷའི་མཁན་ཆུང་ཡིན་པ་ཤེས་རྟོགས་བྱུང་འཕྲལ། དེ་ལྟའི་གནས་ཚུལ་འབྱུང་རྐྱེན་ཚང་མ་སྙན་སེང་ཞུས་མ་ཐག་ཚ་རོང་ཨ་ཁུ་ནོར་བུ་གླིང་ཁར་ཚོགས་འདུར་བཅར། དུས་ཚོད་དེ་རང་ལ་ཚ་རོང་གི་སྲས་མོ་ཆུང་ཤོས་དོན་གྲུབ་སྒྲོལ་མ་སྣུམ་འཁོར་ཆུང་བ་ཞིག་ཏུ་རྒྱ་དམག་དང་བཅས་ཚ་རོང་གཟིམས་ཤག་ཏུ་སླེབས། ཁོ་མོས་“པ་ལགས་གང་དུ་ཕེབས་སོང་ངམ།”ཞེས་དྲིས་པར། ཚེ་རྣམ་ལགས་ནས་ཁོང་ད་ལྟ་རང་ནོར་བུ་གླིང་ཁར་ཚོགས་འདུར་བཅར་སོང་ཞེས་ཞུས། ཁོ་མོས་“དེ་འདྲའི་ཁོང་རླུང་རྟ་ཆག་རྒྱུ་ལ་” ཞེས་བརྗོད་ཞོར་རང་གི་གཅུང་པོ་ཕུན་ཚོགས་རྒྱལ་མཚན་གྱི་ལག་ནས་བཟུང་སྟེ་ཕྱིར་ཐོན། དོན་གྲུབ་སྒྲོལ་མ་ནི་ཞོལ་ཁང་རྗེ་དྲུང་དང་ལྷན་དུ་གཉེན་འབྲེལ་བྱས་ཤིང་། ཞོལ་ཁང་རྗེ་དྲུང་དུས་ཡུན་རིང་པོ་ནས་རྒྱ་ནག་དང་ལྷན་དུ་འབྲེལ་མཐུད་ཀྱིས་བོད་ཀྱི་འབྱུང་འགྱུར་ནི་རྒྱ་ནག་ལ་བལྟོས་ཏེ་འབྱུང་བ་ལས་འཐབ་ནས་མིན་ཚུལ་གྱི་ཡིད་ཆེས་མཛད་མི་ཞིག་ཡིན། ཚ་རོང་གིས་རང་གི་རིགས་སྲས་རྒྱ་དམག་གི་སྲུང་སྐྱོབ་འོག་དམག་སྒར་དུ་འཁྲིད་པ་མཁྱེན་སྐབས། གཟིམས་ཤག་གི་ཞབས་འབྲིང་སྤེན་པ་ཆེད་གཏོང་གིས་ཚུར་འབོད་འགུགས་ཕྱིར་མངགས། ཕུན་ཚོགས་རྒྱལ་མཚན་ཚུར་འཁོར་ཡང་མི་རིང་བར་རྒྱ་དམག་གིས་འཛིན་བཟུང་གིས་དེ་ནས་ཕྱིས་མི་ལོ་ཉི་ཤུའི་རིང་རྒྱ་དམར་གྱི་བཙོན་འོག་ཏུ་ལྷུང་བ་དང་རྒྱ་ནག་ཏུའང་ཁྲིད་ནས་ལོ་ཁ་ཤས་བཙོན་བཅུག་བྱས་པ་རེད།
ཕྱི་ཟླ་ ༣ ཚེས་ ༢༠ ཞོགས་པ་ཐོ་རེངས་ཆུ་ཚོད་༢:༣༠ཏག་ཏག་ལ་རྒྱ་དམག་ནས་མེ་སྒྱོགས་འཕེན་འགོ་བཙུགས་པ་དང་། པོ་ཏཱ་ལ་དང་ནོར་བུ་གླིང་ཁ་གཙོ་བོར་བྱས་པའི་ལྷ་ས་གྲོང་ཁྱེར་ཁྱོན་ལ་སྒྱོགས་མདེལ་གྱིས་དྲག་ཆར་ཕབ་པ་ལྟ་བུར་གྱུར། ཞོགས་པ་དེ་རང་ལ་རྒྱ་དམག་སྐོར་ཞིག་ནས་ཁྱིམ་མཚེས་གླང་མདུན་གཟིམ་ཤག་གི་གྱང་བརྟོལ་ནས་ཚེ་རྣམ་ལགས་དང་། ཁོང་གི་སྤུན་མཆེད་ཚེ་རིང་ལགས་དང་ཕུན་ཚོགས་རྒྱལ་མཚན་བཅས་འཛིན་བཟུང་བྱས། ཕྱི་ཚེས་ ༢༣ ཉིན་དེར་ཚ་རོང་གི་སྒོ་རའི་ནང་དུ་བཙོན་པ་ ༢༠༠ ཙམ་འདུག། གོང་གསལ་ཁོང་ཚོ་གསུམ་ཚ་རོང་ནས་ཐག་མི་རིང་བའི་སི་ལིང་སྦུག་ཅེས་པའི་དམག་སྒར་དུ་འཁྲིད་ཅིང་། སྐབས་དེ་མ་ཐག་རྒྱལ་གཅེས་པ་ཚེ་རྣམ་ལགས་ཀྱིས་རང་གི་ཚ་རོང་ཨ་ཁུའི་ཕྱག་དང་ཞབས་ལ་རྒྱ་དམར་གྱིས་ལྕགས་སྒྲོག་བརྒྱབ་ནས་འཁྲིད་འགྲོ་བ་གཟིགས། ཚ་རོང་ཨ་ཁུས་“སེམས་ཁྲལ་མ་བྱེད། ཁྱོད་ལ་དཀའ་ངལ་ཆེན་པོ་འཕྲད་མི་ཡོང་། ཁྱོད་རང་གློད་གྲོལ་ཐོབ་ཀྱི་རེད།” ཅེས་ཚེ་རྣམ་ལགས་ལ་གསུངས་འདུག དེ་ནི་ཁོང་ལ་མཚོན་ལ་རང་གི་ཨ་ཁུའི་མཐའ་མཇུག་གི་ཞལ་མཇལ་ཐེངས་དེ་ཡིན་ལ། རྗེས་སོར་ཁོང་གི་ཨ་ཁུ་བཙོན་ཁང་ནང་དུ་རྒྱ་མིས་ལྐོག་གསོད་ཀྱིས་བཀྲོངས།
ཚེ་རྣམ་ལགས་བཙོན་དུ་འཇུག་ཡུལ་དེ་ནི་ཚོགས་ཁང་ཆེན་པོ་ཞིག་ཡིན་ལ། དེར་ལག་ལྕགས་བརྒྱབ་པའི་སྐྱ་སེར་གཞུང་ཞབས་མི་དྲག་བརྒྱ་སྐོར་ཞིག་བཙུད་ཅིང་། བཙོན་པ་འགའ་རེ་ནི་མི་གསུམ་རེ་བྱས་ནས་ཁང་ཆུང་རེར་བཀག་བསྐྱིལ་བྱས། དེ་ལྟའི་སྒོ་སྒེའུ་ཁུང་ལྕགས་ལས་གྲུབ་པའི་ཁང་ཆུང་༢༠སྐོར་ཞིག་འདུག་ཅིང་། དེ་དག་སྔ་ལོ་ནས་མཇུག་འབྲས་ཚོད་རྩིས་ཀྱིས་གསར་རྒྱག་བྱས་པ་ཞིག་རེད་འདུག དུས་རྒྱུན་བཙོན་པ་ཚོར་རྒྱ་ནག་དམར་པོའི་ཆབ་སྲིད་ཀྱི་དྲིལ་བསྒྲགས་གཅིག་རང་ཡང་ཡང་སློབ་གསོ་གཏོང་ཞིང་། རང་ཉིད་ཀྱི་ཉེས་པར་བསྒྱུར་བཅོས་ཀྱིས་གསར་བརྗེའི་སློབ་གསོ་ནན་སྦྱོང་གིས་ངོས་ལེན་བྱེད་དགོས་ཞེས་བཤད། ཟླ་བ་གསུམ་གྱི་རྗེས་ནས་བཙོན་པ་རྣམས་རྒྱ་མིའི་མེ་སྒྱོགས་རྒྱབ་སའི་འཛིང་རགས་སུ་མེ་སྒྱོགས་གཙང་སེལ་ལ་འཁྲིད་དེ་ས་འོག་གི་དོང་ལམ་དང་འཛིང་རགས་བཙན་པོ་དེ་དག་ལ་སེམས་ཚེ་བོད་མི་རྣམས་ཇི་འདྲའི་ཐབས་སྐྱོ་ཚུལ་གླེང།
ཕྱི་ལོ་ ༡༩༥༩ ལོའི་ཕྱི་ཟླ་ ༡༠ གཡས་གཡོན་དུ་ཚེ་རྣམ་ལགས་བཙོན་གྲོལ་ཐོབ། ཁོང་ལྷ་སར་ཉིན་གྲངས་ ༢༠ སྐོར་བཞུགས་རྗེས་ལྷ་རྔར་ཕྱིར་ལོག་གནང་། དེར་ཁོང་གིས་རང་གི་བཟའ་ཟླ་ཁྱིམ་མི་རྣམས་རང་ཁྱིམ་ནས་ཕུད་དེ་ཟུར་དུ་ཁང་གོག་ཆུང་ངུ་ཞིག་ནང་བསྡད་ཡོད་པར་གཟིགས། དུས་སྐབས་དེ་ཙམ་ནས་རྒྱ་དམར་གཞུང་ནས་ “ངོ་རྒོལ་གསུམ་དང་ཆག་ཡང་གཉིས།” ཞེས་པའི་ལྐོག་ཟ་རུལ་སུངས་དང་། ཆུད་ཟོས། དཔོན་དབང་སྲིད་གཞུང་རིང་ལུགས་ཚད་ལས་མི་བརྒལ་བ། བོགས་མའི་དོད་དང་སྐྱེད་ཀ་ཆག་ཡང་ཞེས་པའི་དྲིལ་བསྒྲགས་ལས་འགུལ་སྤེལ་བཞིན་པའི་དུས་སུ་འཁེལ་ཞིང་། ཁོང་ཉིན་གསུམ་ཙམ་ལས་རང་གི་ཁྱིམ་མི་ལྷན་དུ་གཤིབས་རྒྱུ་མ་བྱུང་བར་སླར་ཡང་འཛིན་བཟུང་དོ་དམ་བྱས། དུས་དེ་ཙམ་ནས་རྒྱ་དམར་གྱིས་བོད་ཀྱི་གྲལ་རིམ་མཐོ་བའི་ཁྱིམ་ཚང་མངའ་བདག་དང་མངའ་ཚབ་ལ་འཐབ་འཛིང་གཏོང་བའི་སློབ་སྦྱོང་དང་བརྒྱུད་བསྐུལ་སྤྲོད་པའི་ཡོ་ལང་འཁྲུགས་པས། ཁོང་ལའང་འཐབ་འཛིང་བཏང་ཡང་ཉེས་རྡུང་སོགས་ཆེས་ཆེར་མ་ཕོག
ཟླ་ངོ་དྲུག་ཙམ་གྱི་རྗེས་ནས་ཚེ་རྣམ་ལགས་གློད་གྲོལ་གྱིས་ལྷ་སར་བསྐྱོད། ཁོང་གི་བཟའ་ཟླ་རྨ་བྱ་དོན་གྲུབ་ཆོས་སྒྲོན་ཡང་དེར་མཆིས། དེ་རུ་ངལ་རྩོལ་ལ་ཞུགས་ནས་ཕལ་ཆེར་ཟླ་རེར་རྒྱ་སྒོར་ ༣༠ ཙམ་གྱི་ལས་གླ་ཐོབ་པར་གསུངས། སྐབས་དེ་ཤེད་དུ་ཁོང་གི་སྤུན་མཆེད་ཚ་རོང་གི་བུ་མོ་ཀུན་བཟང་ལྷ་སྐྱིད་སྡེ་དཔོན་མི་དྲག་བཤད་སྒྲ་དགའ་ལྡན་དཔལ་འབྱོར་དང་གཉེན་སྒྲིག་མཛད་པའི་བཤད་སྒྲ་ནི་མི་ལོ་ཉི་ཤུའི་རིང་བཙོན་ཁང་དུ་ཚུད། ཀུན་བཟང་ལྷ་སྐྱིད་ཀྱང་བཤད་སྒྲའི་གཟིམ་ཤག་གི་འོག་ཁང་དུ་བཞག་ཡོད་གཤིས་ཚེ་རྣམ་ལགས་ནས་རང་གི་གླ་ཕོགས་ཁོ་མོ་དང་ལྷན་དུ་བགོ་བཤའ་བསྐྱོན་གྱི་ཡོད།
ཉིན་ཞིག་ཚེ་རྣམ་ལགས་ལ་རྒྱ་མིའི་ཕྱོགས་ནས་དགོས་འདུན་ཁྱད་མཚར་ཞིག་འབྱོར་བ་ཡང་། ཁོ་ཚོས་ཁོང་དེ་སྔ་རྒྱ་གར་དུ་བཞུགས་མྱོང་བ་ཤེས་པས། རྒྱ་མིའི་ལས་བྱེད་པ་ཞིག་གིས་ཁོང་ལ་ཁྱོད་རང་རྒྱ་གར་དུ་བསྐྱོད་ནས་ལོག་སྤྱོད་པ་ཚོར་བལྟ་བསྐུལ་བྱེད་འདོད་ཡོད་དམ་ཞེས་དྲིས་ཤིང་། དོན་དངོས་རྒྱ་མིའི་སོ་ཉུལ་བ་བྱེད་པའི་དགོས་འདུན་ཞིག་རེད། ཁོང་གིས་དེ་ནི་རྒྱ་གར་དུ་བྲོས་བྱོལ་ལ་འགྲོ་རྒྱུའི་གོ་སྐབས་བཟང་པོ་ཞིག་ལ་གཟིགས་པས་དེ་ལྟར་ཁས་ལེན་གནང་། དེའི་སྐོར་རང་གི་གཉེན་ཉེ་གཏམ་ལགས་ལ་བརྗོད་ནས་ཁོང་ཕྱིན་རྗེས་ནང་མི་ཚོར་བལྟ་སྐྱོང་བྱ་རྒྱུའི་ཁས་ལེན་དང་། རང་ཉིད་རྒྱ་གར་ནས་ནམ་ཡང་ཕྱིར་ལོག་བྱེད་འདོད་མེད་སྐོར་སོགས་མངགས་ཤིང་། དེ་དོན་མི་སུ་གང་ལའང་མི་གླེང་བར་གསང་རྒྱ་དམ་པོར་དགོས་སྐོར་སྨྲས་ཀྱང་། སྟབས་ཉེས་ནས་གཏམ་ལགས་ནས་གནས་ཚུལ་ཡོད་ཚད་རྒྱ་མིར་སྙན་སེང་ཞུས་པས། སླར་ཚེ་རྣམ་ལགས་མི་ལོ་༡༠ ལ་རྒྱའི་བཙོན་འོག་ཏུ་ཚུད།
ཁོང་ཟླ་བ་གཉིས་ཀྱི་རིང་ཕྲེང་རིང་གཟིམ་ཤག་རྒྱ་མིའི་བཙོན་ཁང་བཟོས་པ་དེའི་ནང་དུ་བཀག་སྐྱིལ་བྱས། དེ་རྗེས་གྲྭ་བཞི་བཙོན་ཁང་དུ་སྤོས་ཤིང་བལྟ་སྲུང་ཁང་ཞེས་པ་སྲུང་ཆ་ཤིན་ཏུ་ཆེ་བའི་སྡེ་ཚན་དུ་བཅུག །ཉིན་རེར་བཙོན་ལྟོ་ནི་ཉུང་ངུ་ཞིག་ལས་མི་སྤྲོད་པ་དང་གལ་ཏེ་ཁུ་བའི་ནང་དུ་རྒྱ་སྲན་རྐང་བདུན་ཙམ་བརྒྱབ་པ་ཞིག་སྤྲད་ན་དེ་རིང་ལྟོ་ཆས་ཨའོ་ཙམ་འདུག་ཅེས་ཤོད་པ་དང་། ཉིན་གུང་ཟ་མ་གང་ཡང་མེད་པ་དང་དགོང་དྲོ་ཕག་ཀྲིན་ཅུང་ཟད་བསྲེས་པའི་ཐུག་པ་ཆུ་ལྷག་ལྷག་ཙམ་ཞིག་སྤྲད་ཀྱི་ཡོད། བལྟ་སྲུང་ནན་པོ་ཡོད་པའི་བཙོན་པ་ཚོར་ཁེ་ཕན་གཅིག་ཡོད་པ་ནི་ཕྱིར་ངལ་རྩོལ་ལ་འགྲོ་མི་དགོས་པ་དེ་ཡིན། དེ་མིན་གཞན་དག་རྣམས་ཕྱིར་ངལ་རྩོལ་བསྒྱུར་བཀོད་ལ་འགྲོ་དགོས་རྐྱེན་བཙོན་པ་འཆི་མཁན་ཤིན་ཏུ་མང་། དེ་ཡང་། ཉིན་ལྟར་བཙོན་པ་མི་གྲངས་བཅུ་ནས་བཅོ་ལྔ་བར་ལས་ཀའི་དཀའ་སྡུག་དང་ལྟོ་ཆས་ཀྱི་འཚོ་བཅུད་མ་འདངས་བས་ཚེ་སྲོག་ཤོར་གྱི་ཡོད།
ཚེ་རྣམ་ལགས་གྲྭ་བཞི་བཙོན་ཁང་ནས་འབྲི་གུང་ཐང་སྐྱ་ཞེས་དེང་མལ་གྲོ་གུང་དཀར་རྫོང་ཁོངས་སུ་ཡོད་པའི་ས་ཆ་དེར་གནས་སྤོས་བྱས། ས་དེར་བཙོན་པ་ ༣༠༠ སྐོར་ཡོད་པ་རྣམས་ལྕགས་སྐུད་གཟེ་མ་རྭ་མགོས་མཐའ་ནས་སྐོར་བའི་གུར་ནང་བཙོན་འཇུག་དང་། ཕྱིས་བཙོན་པ་བསྐུལ་ནས་བཙོན་ཁང་གསར་རྒྱག་བྱེད་དུ་བཅུག དེ་མིན་འབྲུ་ཁལ་ ༡༠༠༠ ལྷག་འགྲོ་བའི་ཞིང་ས་ཧ་ཅང་ཆེན་པོ་ཞིག་ཡོད་དེ་རྨོན་པ་རྒྱག་བྱེད་དུད་འགྲོ་སེམས་ཅན་མེད་རྐྱེན། བཙོན་པ་རང་ནས་ཏོག་རྩེ་སོགས་ཀྱིས་ས་བརྐོ་རྡོ་སློག་གིས་འདེབས་ལས་བྱེད་དགོས་པས། ཐོག་མའི་ཆར་བཙོན་པ་མི་མགོ་བརྒྱད་ཀྱིས་ཐོང་གཤོལ་འདྲུད་འཐེན་གྱིས་རྨོད་རྒྱག་དགོས་པ། རིམ་བཞིན་ཉུང་འཕྲི་བྱས་ནས་བཙོན་པ་བཞིས་འདྲུད་དགོས་པར་གྱུར། བཙོན་པའི་ལྟོ་ཆས་ཤིན་ཏུ་སྐྱོ་ཡང་བཙོན་པ་ཚོར་དུས་ནས་དུས་སུ་ལ་ཕུག་དང་ལ་ཕུག་གི་ལོ་མ་ཉུང་ངུ་རེ་ཐོབ་པ་དག་སྤྱད་ནས་འཚོ་བ་འཁྱོལ་ཐབས་བྱེད། དེས་རྐྱེན་པས་ས་དེར་བཙོན་པ་མང་པོ་ཚེ་སྲོག་ཤོར་བས་དེང་གི་སྐབས་སུའང་ས་གནས་དེར་གདོན་འདྲེའི་རིགས་མང་པོ་ཡོད་པར་གྲགས། ཚེ་རྣམ་ལགས་བཙོན་དུ་བཞུགས་སྐབས་རྒྱ་གཞུང་གི་བཀོད་བྱུས་ཇི་བཞིན་མཉམ་ལས་མཐུན་འགྱུར་མི་བྱེད་པར་བརྟེན། ཕྱི་ལོ་༡༩༦༢ ལོའི་ཟླ་ ༩ པར་ཁོང་དང་ལྷན་དུ་རྒྱལ་ཞེན་གྱི་ལྟ་བ་མཁྲེགས་པའི་བཙོན་པ་གྲངས་ ༤༠ ཐམ་པ་བོད་ཀྱི་ལྷོ་ཤར་ཤིང་ནགས་སྟུག་པའི་སྤོ་བོ་སྤྲ་རྨོག་ཁུལ་དུ་བཏང་།
ཁོང་དེར་བཙོན་ཁང་ཨང་གྲངས་གཉིས་པའི་ནང་བཙོན་འཇུག་བྱས་ཤིང་། སྤྱིར་བཏང་དེར་རུ་ཁག་བདུན་ཙམ་ཡོད་པར་རུ་ཁག་རེར་བཙོན་པ་གྲངས་ ༣༠༠ ནས་ ༥༠༠ བར་མཆིས། དེའི་ཁྲོད་ཕལ་ཆེ་བ་ཁམས་ཁུལ་ནས་ཟིང་འཁྲུག་དོན་རྐྱེན་སྐབས་འཛིན་བཟུང་བྱས་པའི་མི་སྣ་དང་། དེ་བཞིན་ལྷ་ས་ནས་བཙོན་པ་མི་གྲངས་ ༣༠ དང་གཞིས་རྩེ་ནས་ཁ་ཤས་ཡོད། དེ་བྱིངས་སྤོ་བོ་སྤྲ་རྨོག་རང་ནས་བཟུང་བའི་བཙོན་པའང་ཡིན། ཁོ་ཚོ་གུར་དང་དམག་མའི་སྡོད་ཁང་དུ་བཙོན་འཇུག་བྱས་པར་ཕྱིས་བཙོན་པ་རང་ངོས་ནས་བཙོན་ཁང་གསར་སྐྲུན་བྱས་འདུག ཁོ་ཚོའི་ངལ་རྩོལ་གྱི་ལས་ཀ་གཙོ་བོ་ནི་ཤིང་སྡོང་གཅོད་འདྲེག་དང་ཤིང་དུམ་ཆེ་རིགས་དབོར་འདྲེན་བྱ་རྒྱུ་དེ་ཡིན། ངལ་རྩོལ་བསྒྲུབ་ཡུལ་དུ་རྐང་ཐང་མར་ཆུ་ཚོད་གཅིག་ཙམ་རིང་དམག་མིའི་སྲུང་ཆ་དང་བཅས་བསྐྱོད་དགོས་ལ། དགུན་ཁ་ཁ་བ་འབབ་དུས་བུད་ཤིང་འཐུ་བར་བསྐྱོད་དགོས་པ་དང་། སྟོན་ཁ་བཙས་མ་གཡུལ་ལས་སོགས་ཀྱི་ངལ་རྩོལ་བསྐུལ། ལྟོ་ཆས་ལ་མཚོན་ན་ཟླ་རེར་བཙོན་པ་རེ་ལ་ཇ་གཱ་རམ་ ༥༠༠ དང་། ཚྭ་གཱ་རམ་ ༢༥༠ ། མར་ཕྲན་ཙམ་དང་། རྩམ་པ་ཀཱི་ལོ་ ༡༥ ཙམ་ཐོབ། དེ་མཚུངས་སྤྱི་ཐབ་ནས་ཆུ་དང་འདྲ་བའི་ཇ་ཁུ་ཉུང་ངུ་རེ་སྤྲོད་པ་ཡིན། ངལ་རྩོལ་གྱི་ཁུར་པོ་དང་ནུས་ཤུགས་ལ་ལྟོས་ན་དེ་ལྟའི་ལྟོ་ཆས་ཀྱིས་འདང་ཐབས་མེད་པས། ཁོ་ཚོས་ལ་ཕུག་གི་ལོ་མ་དང་སྟོན་ཁ་ཞོ་ཁོག་སྤྱད་ནས་གྲོད་པ་འགྲང་ཐབས་བྱས།
བཙོན་པ་ཚོར་བཙོན་འཇུག་དང་ངལ་རྩོལ་བསྒྱུར་བཀོད་ཀྱིས་སྡུག་སྦྱོང་བཏང་བ་ཙམ་མ་ཟད། ནང་སེམས་ཀྱི་འདུ་ཤེས་ལ་མནར་གཅོད་ཀྱིས་༸གོང་ས་ཏཱ་ལའི་བླ་མ་མཆོག་གིས་དབུས་པའི་རང་གི་དད་པ་བྱ་ཡུལ་གྱི་སྐྱབས་ཡུལ་ཀུན་ལ་མཚན་སྨད་ཞུ་དགོས་པ་དེ་ཡིན། དེས་བཙོན་པ་མང་པོ་ཞིག་ལ་དེ་ལས་ལྡོག་སྟེ་དད་འདུན་གྱི་སྙིང་སྟོབས་ལྷག་པར་སྐྱེ་བཅུག་གི་ཡོད། ཕྱི་ལོ་ ༡༩༦༢ ལོར་རྒྱ་དཀར་ནག་གཉིས་དབར་ས་མཚམས་སུ་དམག་འཁྲུག་ལངས་པས། ཚེ་རྣམ་ལགས་དང་བཙོན་རོགས་གཞན་འགའ་ཞིག་གསང་བའི་ངང་རྒྱ་གར་དང་རྒྱ་མི་དམག་འཁྲུག་ལ་རྒྱ་གར་ལ་རྒྱབ་སྐྱོར་བྱེད་པ་དང་དེ་བཞིན་ཨ་རི་ལ་རྒྱབ་སྐྱོར་གྱིས་ཨ་རིས་ང་ཚོ་ལ་རྒྱབ་སྐྱོར་བྱེད་པར་འོང་གི་རེད་ཅེས་བཙོན་ཁང་ནང་དུ་ལོ་ཡུན་བསྲིངས་ཐབས་ཀྱིས་སྒུག དེ་ནི་དོན་དངོས་རེ་སྟོང་ཞིག་ཡིན་མོད། དེ་ལྟའི་རེ་བས་རང་ཉིད་བཙོན་ཁང་ནང་མུ་མཐུད་འཚོ་གནས་བྱ་རྒྱུར་ཕན་ཐོགས་ཆེ། བཙོན་པ་རྣམས་བྲོས་བྱོལ་དུ་འགྲོ་རྒྱུ་མི་སྲིད་པ་ལྟ་བུ་ཞིག་ཡིན་ཏེ། བཙོན་ཁང་ཆགས་ཡུལ་གྱི་ཕྱོགས་གཅིག་ཤིང་ནགས་དང་གཅིག་ཤོས་ཟམ་པ་ཡིན། ཐེངས་ཤིག་བཙོན་པ་ཞིག་བྲོས་ཐབས་བྱས་ཀྱང་། སྐོར་སྲུང་བས་མེ་མདའ་བརྒྱབ་ནས་དེ་མུར་བསད་པ་དང་། ཕྱི་ཉིན་ཁོ་པའི་མགོ་བོ་བཙོན་པ་བྱིངས་ཡོད་སར་བཤམས་ཤིང་། བྲོས་བྱོལ་དུ་ཕྱིན་ཚེ་མཇུག་འབྲས་དེ་ལྟར་ལྷག་པའི་འཇིགས་སྣང་བསྐུལ། དེ་མིན་སྲོག་ཐོག་གི་རིགས་མང་པོ་ཞིག་བཏང་ཡོད་དེ། ཐེངས་མ་གཅིག་ལ་བླ་ཆེན་གྱི་གྲས་བོན་ཆེན་ཨ་ཁ་ཞུ་བ་ཁོང་ཚུད་པའི་བཙོན་པ་བཅུ་དྲུག་ཙམ་དམར་གསོད་བཏང་སོང་། དེ་དག་ཚང་མ་དེ་སྔ་ཁམས་ཁུལ་གྱི་ཟིང་འཁྲུག་དང་འབྲེལ་བའི་བཙོན་པ་ཤ་སྟག་རེད།
ཕྱི་ལོ་ ༡༩༧༢ ཙམ་ཚེ་བརྟན་རྣམ་རྒྱལ་ལགས་ངལ་རྩོལ་ལས་མིར་གྱུར། ངལ་རྩོལ་ནི་གོང་དང་གཅིག་མཚུངས་ཡིན་ཡང་འདིར་ཁོང་བཙོན་ཁང་རང་དུ་མ་བཅུག་པར་བཙོན་ཁང་གི་འཛིན་སྐྱོང་འོག་ངལ་རྩོལ་རུ་ཁག་ཏུ་བཞག་པ་དེ་རེད། དེར་མི་གསུམ་རེ་ལྟོ་ཚང་སྒྲིག་པར་མཉམ་བཟའ་མཉམ་འཐུང་བྱེད་དགོས་ཤིང་། ཁོ་ཚོར་ལྟོ་དོད་དུ་རྒྱ་སྒོར་ ༢༥ ཡོད་པ་ལས་གཞུང་གིས་གཅོག་འཕྲི་བྱས་ནས་ཁོ་ཚོས་ལྷག་མ་ལས་ཐ་མག་དང་། ཁྲུས་རྫས། སོ་སྨན་སོགས་ཉོ་བཞིན་ཡོད། དེ་ལྟར་བཟའ་བཅའ་རྦད་དེ་འདང་ངེས་ཤིག་མེད་པར་བརྟེན། ཚེ་རྣམ་ལགས་དང་ཁོང་གི་འཐབ་གྲོགས་ཚོས་གྲོང་ཚོའི་ཚལ་ཞིང་ནས་ཚལ་རིགས་བརྐུ་བ་དང་། སྔ་ཉིན་ས་འོག་ཏུ་དུར་སྦས་བཏང་བའི་ཕག་རོ་མཚན་མོ་ས་དོང་དྲུས་ནས་འཇབ་རྐུ་བྱེད་པ་སོགས་འུ་ཐུག་གི་བྱ་བ་སྣ་ཚོགས་ཤིག་བྱ་དགོས་གྱུར།
ཕྱི་ལོ་ ༡༩༨༠ སྔ་རྗེས་སུ་ཚེ་རྣམ་ལགས་ཀྱི་གཅུང་མོའི་བཟའ་ཟླའི་རེ་ཞུ་བྱས་པ་ལྟར་ཁོང་ལྷ་སར་གནས་སྤོས་བཏང་ཞིང་། དེར་མུ་མཐུད་ལས་མིའི་ཁོངས་སུ་བཙུད་ནས། གྲྭ་བཞི་བཙོན་ཁང་གི་འཛིན་སྐྱོང་འོག་གསང་ཡིབ་བཙོན་ཁང་གི་རུ་ཁག་ལྔ་པར་བཙོན་འཇུག་བྱས། རེས་གཟའ་སྤེན་པར་ཁོང་ཁྱིམ་མི་ཐུག་པར་འགྲོ་ཆོག་ཀྱང་གཟའ་ཉི་མའི་དགོང་དྲོ་རུ་ཁག་ལ་ཕྱིར་ལོག་བྱེད་དགོས་འདུག
མི་ཚོས་ཚེ་རྣམ་ལགས་མི་ལོ་ ༢༠ སྐོར་བཙོན་དུ་ཚུད་རྐྱེན་ཁོང་ལ་བསྒྱུར་བཀོད་ཐེབས་ནས་མིག་དཔེ་འོས་པའི་བཙོན་པ་ཞིག་འགྱུར་ཡོད་པར་བསམ་མོད། དེ་ལྟར་ལྟ་ཅི་ཁོང་གསང་ཡིབ་ཏུ་བཞུགས་རིང་ཆོལ་གསུམ་གུང་རྒོལ་རྒྱལ་གཅེས་གསང་བའི་ཚོགས་པར་འཛུལ་ཞུགས་གནང་། ཚོགས་པ་དེར་མདོ་དབུས་ཁམས་གསུམ་གྱི་མི་སྣ་ཚོགས་མིར་ཡོད། ཁོ་ཚོ་རེས་གཟའ་ཉི་མ་འཆར་ཅན་ཕུན་ཚོགས་ཀྱི་ཁང་པར་ཐུག་འཕྲད་བྱེད། ཚོགས་པ་དེའི་དམིགས་ཡུལ་ནི་དྷ་རམ་ཤཱ་ལ་ནས་ལམ་སྟོན་གྱིས་ཞི་བའི་རྔམ་སྟོན་བྱ་རྒྱུ་དེ་རེད། ཚོགས་གཙོ་ནི་ནམས་བསོད་མགོན་ལགས་ཡིན་ཞིང་། དེ་མིན་མི་ལོ་༢༠ ལྷག་བཙོན་དུ་བཞུགས་མྱོང་བའི་གཞུང་ཞབས་རྙིང་གྲས་ཐང་སྤེ་དང་བྱམས་པ་ཚུལ་ཁྲིམས་སོགས་ཡོད། ད་དུང་དྷ་ས་བདེ་སྲུང་ལས་མི་ཕ་བཀྲ་ཀུན་དང་གཞན་སོགས་མང་པོ་ཞིག་ཡོད།[①]
ཕྱི་ལོ་ ༡༩༨༢ ནང་ཚེ་རྣམ་ལགས་ལ་ཟླ་བ་གསུམ་རིང་གཉེན་འཕྲད་དུ་འགྲོ་རྒྱུའི་གོ་སྐབས་ཐོབ་ཅིང་། ཁོང་གི་གཉེན་ཉེ་ཚ་རོང་གི་ནང་མི་ཕལ་མོ་ཆེ་རྒྱ་གར་དུ་ཡོད་པས། དེ་ལ་བསྙད་ནས་ཕྱིར་རྒྱ་གར་དུ་གཉེན་འཕྲད་ལ་ཕེབས་ཀྱང་དོན་དུ་དྷ་སར་གསང་བའི་ཚོགས་པའི་ལས་དོན་ཁག་འབྲེལ་གཏུགས་བྱེད་དུ་ཕེབས། ཚེ་རྣམ་ལགས་ལས་དོན་གྲུབ་རྗེས་ལྷ་སར་ཕྱིར་ལོག་གིས་བལ་ཡུལ་ཀཋ་མན་གྲུར་འབྱོར་མཚམས། བློ་བཟང་(འབྲེལ་གཏུགས་མི་སྣ་)དང་ལྷན་དུ་གུང་ཟས་བཟའ་སྐབས་མི་ཞིག་ཡོང་ནས་ནམས་བསོད་མགོན་ལགས་འཛིན་བཟུང་བྱས་ཟིན་སྐོར་བཤད། དེ་ནི་ཚེ་རྣམ་ལགས་ལ་མཚོན་ན་གློ་བུར་ཐོལ་བྱུང་གི་ཧང་སངས་དགོས་པའི་གནས་ཚུལ་ངན་པ་ཞིག་ཡིན། དོན་དམ་ཁོང་འཛིན་བཟུང་བྱས་མིན་ཞིབ་འཇུག་བྱས་མཐར་ཚོགས་གཙོ་དགྲ་ལག་ཏུ་ཤོར་བ་ངེས་གཏན་བྱུང་བས། ད་དུང་འབྲེལ་ཡོད་སུ་དང་སུ་ཞིག་འཛིན་བཟུང་བྱས་ཡོད་མིན་དང་། བཙོན་འཇུག་རྡུང་རྡེག་འདྲི་བརྩད་སོགས་ཀྱི་འོག་ནས་གསང་རྒྱ་ཕྱིར་ཤོར་བ་བཅས་ཕྱིར་ལོག་ལ་ཉེན་ཚབས་ཤིན་ཏུ་ཆེ་བས། ཚེ་རྣམ་ལགས་བོད་དུ་མ་ཕེབས་པར་རྒྱ་གར་དུ་ཕྱིར་ལོག་གནང་རྒྱུར་ཐུགས་ཐག་བཅད།
ཚེ་བརྟན་རྣམ་རྒྱལ་ལགས་ཀྱི་སྐུ་ཚེ་ལྷག་མ་དེ་དྷ་ས་བོད་ཀྱི་སྨན་རྩིས་ཁང་དུ་ཞབས་ཕྱི་བསྒྲུབས། ཁོང་གི་ལས་གནས་ནི་སྨན་མངག་རྫོང་གི་དོ་དམ་པ་ཡིན། ཁོང་ནི་ལས་ཀ་གང་ཞིག་བསྒྲུབས་ཀྱང་ཧུར་ཐག་འབད་ཐག་གནང་མཁན་ཞིག་ཡིན་པས། སྨན་རྩིས་ཁང་དུའང་རང་ནུས་ཡོད་རྒུས་རང་འཁྲིའི་ལས་དོན་ཐམས་ཅད་ཧུར་བསྐྱེད་ཀྱིས་བསྒྲུབས་གནང་མཛད་ཡོད། ང་ཚོ་ཚ་རོང་ནང་མི་ཚོས་ཚེ་རྣམ་ལགས་རྒྱ་གར་དུ་འབྱོར་བ་རྒྱ་ཆེར་ཤེས་རྟོགས་མེད། གང་ཡིན་ཞེ་ན། ཁོང་གིས་ང་ཚོར་ཐག་ཤུལ་སྦྲེང་འདྲུད་དང་རྡོག་ཁྲེས་སུ་སོང་བར་དགོངས་ནས་ནམ་ཡང་འབྲེལ་གཏུགས་གནང་གི་མེད། ང་ཚོས་ཁོང་དྷ་སར་འབྱོར་ཡོད་པ་ཤེས་རྟོགས་བྱུང་བའི་རྗེས་སུའང་ཚུར་ཐུག་འཕྲད་དུ་ཡོང་བ་ཤིན་ཏུ་དཀོན། ཡིན་ཡང་། ང་ཚོ་སུ་ཞིག་ལའང་དཀའ་ངལ་འཕྲད་པ་ཐོས་ཚེ་ཐོག་དང་པོར་ཁོང་རོགས་ཕན་བྱ་བར་ཕེབས་ཀྱི་ཡོད། དེས་ན་ཁོང་ནི་གཞུང་དྲང་ཁ་རི་ཁ་ཐུག་དང་ལ་རྒྱ་ཅན་རྨད་དུ་བྱུང་བའི་བོད་ཀྱི་རྒྱལ་གཅེས་པ་རྣལ་མ་ཞིག་ཡིན། བོད་ཀྱི་གཏམ་དཔེར། གསེར་གྱི་བཞུ་མར་འཁྱེར་ཡང་རྙེད་དུ་མེད་པའི་མི་རླབས་ཆེན་ཞིག་རེད།
བདུན་ཕྲག་སྔོན་མ་སྟེ་ཉིན་གསུམ་སྔོན་དུ་ཕྱི་ལོ་ ༢༠༡༨ལོའི་ཟླ་ ༤ ཚེས་ ༡༨ ཉིན་གྱི་ཞོགས་པ་ཕྱག་ཚོད་དྲུག་པའི་ཐོག་ཏུ་ཚེ་རྣམ་ལགས་ང་ཚོ་དང་གཏན་དུ་ཁ་བྲལ་ཞིང་། སྐུ་མ་གཤེགས་པའི་ཉིན་གསུམ་སྔོན་དུ་སྤྱི་ནོར་༸གོང་ས་༸རྒྱལ་དབང་ཐམས་ཅད་མཁྱེན་པ་མཆོག་གི་དམིགས་བསལ་གཟིམ་ཆུང་མཇལ་ཁ་དང་ཁོང་གི་སྔ་ཕྱིའི་རྒྱལ་ཞེན་ལ་བསྔགས་བརྗོད་དང་རྗེས་འཛིན་མཛད། ང་ཚོས་ངེས་པར་དུ་རྒྱལ་གཅེས་པ་ཚེ་རྣམ་ཁོང་གི་ཕུལ་དུ་བྱུང་བའི་སྙིང་སྟོབས་དང་རྒྱལ་ཞེན་ལ་དྲན་གསོ་དང་སྨོན་ལམ་བྱེད་དགོས་པ་ཡིན། ཁོང་གི་ཤུལ་ལུས་བཟའ་ཟླ་བུ་ཕྲུག་དང་ཚ་བོ་ཚ་མོ་ལྟོས་བཅས་ལ། ངས་ལྷག་བསམ་དག་པའི་སེམས་གསོ་བྱ་རྒྱུ་དང་ཚེ་རྣམ་ལགས་ནས་ཁོང་ཚོར་བློ་སྐྱེད་སྤེལ་བའི་སྐུལ་ལྕག་གནང་བ་དང་དཀའ་ངལ་གང་འདྲ་ཞིག་ཡིན་ན་ཡང་སེལ་རྒྱུའི་སྙིང་སྟོབས་བྱིན་ཡོད་གཤིས་ཚང་མས་གདེང་ཚོད་ལྡན་ཞིང་སྤོབས་ཉམས་ལྡན་པའི་སྒོ་ནས་མ་འོངས་པར་གོམ་པ་མདུན་སྤོ་བྱ་རྒྱུ་ཡིན་པ་དེ་ངས་ཤེས་ཀྱི་ཡོད།
རྫོགས།
མཆན། ཁྱིམ་མིར་དོ་ཕོག་མི་འབྱུང་སླད་མིའི་མིང་ལ་སོགས་པ་ཁ་ཤས་འགྱུར་བ་བཏང་ཡོད།


c: text/html

text:
རྗེ་མཉམ་མེད་ཤེས་རབ་རྒྱལ་མཚན་གྱི་གསུང་འབུམ་ལ་དཔྱད་པ།
[ཟླ་ཚེས། 2016-12-05 17:05:29][རྩོམ་པ་པོ། མཁན་ཚེ་རིང་ནོར་བུ།][རྩོམ་ཁུངས། ཧི་མ་ལ་ཡའི་བོན།][ཀློག་གྲངས། ]
དེང་དུས་ཞིབ་འཇུག་པའི་ཁྲོད་དུ་བཞུགས་པའི་མཁས་པ་འགས་མཉམ་མེད་ཤེས་རབ་རྒྱལ་མཚན་གྱི་གསུང་རྣམས་རྗེ་ཙོང་ཁ་པའི་གསུང་ལ་དཔེར་བཤུས་པ་རེད་ཅེས་གཏམ་བཤད་སྤེལ་མཁན་འདུག སྤྱིར་མཁས་པ་སོ་སོས་ཕན་ཚུན་གཅིག་གིས་གཅིག་ལ་བསམ་བློ་བརྗེ་རེས་སྒོས་ཤན་ཞུགས་ཐེབས་པ་ནི་རྒྱུན་ལྡན་གྱི་རྣམ་པ་ཞིག་ཡིན་གཤིས་དེ་ལ་ཡ་མཚན་དགོས་པ་ཞིག་གཏན་ནས་མ་རེད། ལྷག་པར་དུ་རྗེ་མཉམ་མེད་པ་དང་རྗེ་ཙོང་ཁ་པ་རྣམ་གཉིས་ནི་དུས་རབས་གཅིག་གི་མི་ཡིན་པར་མ་ཟད་སློབ་སྦྱོང་མཉམ་བྱེད་ཀྱི་ཕྱག་ལས་ཀྱང་གནང་མྱོང་བས་ཕན་ཚུན་བསམ་བློ་བརྗེ་རེས་དང་བསྟོད་ཚིག་ཕུལ་རེས་སོགས་བྱེད་མྱོང་བ་སྨོས་ཀྱང་ཅི་དགོས། ལྷག་པར་དུ་བོན་གྱི་ལོ་རྒྱུས་ཡིག་ཆའི་ནང་དུ་མཉམ་མེད་ཤེས་རབ་རྒྱལ་མཚན་ལ་རྗེ་རིན་པོ་ཆེ་ཞེས་འབོད་ཀྱིན་ཡོད་པ་དང་དེ་བཞིན་ཏུ་དགེ་ལུགས་པའི་ཡིག་ཆ་རྣམས་སུ་ཙོང་ཁ་པ་ལའང་རྗེ་རིན་པོ་ཆེ་ཞེས་འབོད་པ་མ་ཟད་ཁོང་གཉིས་གཅིག་གིས་གཅིག་ལ་གསོལ་འདེབས་སོགས་ཕུལ་རེས་བྱེད་ཡོད་པར་བཤད་མོད། འོན་ཀྱང་དེ་ཙམ་གྱིས་ཡིག་ཆ་སོགས་ཕན་ཚུན་རྐུས་པ་དང་དཔེར་བཤུས་པ་རེད་ཅེས་དང་ཡང་ན་དཔེ་ཆའི་ཁུངས་དེ་དེ་འདྲ་ཞིག་ནས་ཡོང་བ་རེད་ཅེ་ན་མ་བརྟགས་མ་དཔྱད་པའི་གཏམ་ཞིག་ཡིན་པས་དེ་ལ་ཕྲན་རང་གིས་ལན་ཞིག་འདེབས་མོས་སྐྱེས་སོང་།
སྤྱིར་རྗེ་རིན་པོ་ཆེ་མཉམ་མེད་ཤེས་རབ་རྒྱལ་མཚན་མཆོག་སྤྱི་ལོ་1356——1415པའི་མི་ཞིག་ཡིན་པ་དང་ཁོང་གི་གསུངས་འབུམ་ཕྱོགས་བསྒྲིགས་བྱས་ཡོད་པ་ལ་ཁྱོན་པོ་ཏི་བཅུ་ཡོད་པ་དང་།ད་དུང་དེའི་ནང་དུ་མ་ཐེབས་པའི་དཔེ་ཆ་མང་པོ་ཞིག་ཡོད་པའང་ཤེས་དགོས། གསུངས་འབུམ་ནང་ནས་རྩ་ཆེན་ཤོས་ནི་བྱང་སེམས་གབ་པའི་འགྲེལ་ཀུན་བཟང་གི་དགོངས་པ་གསལ་བྱེད་ཉི་མའི་དཀྱིལ་འཁོར་ཞེས་དང་། མཛོད་འགྲེལ་འཕྲུལ་གྱི་སྒྲོན་མེ། གསང་དོན་རྣམ་འབྱེད། ས་ལམ་འཕྲུལ་གྱི་སྒྲོན་མེ། འདུལ་འགྲེལ་འཕྲུལ་གྱི་སྒྲོན་མེ། ཐེག་རིམ་རྩ་འགྲེལ། དབུ་མའི་རྩ་འགྲེལ་སོགས་ཡིན།དེ་ལས་བྱང་སེམས་གབ་པའི་འགྲེལ་བ་ཀུན་བཟང་དགོངས་པ་གསལ་བྱེད་ཉི་མའི་དཀྱིལ་འཁོར་ཞེས་པ་ནི་སྤྱི་ལོ་1017་པར་གཤེན་ཆེན་ཀླུ་དགས་འབྲིག་མཚམས་མཐའ་དཀར་ནས་གཏེར་དུ་དྲངས་པའི་སེམས་སྡེ་བྱང་སེམས་གབ་པ་ཟེར་བའི་འགྲེལ་ཡིན། དེ་བརྒྱུད་རིམ་ནང་དུ་གཤེན་ཀླུ་དགས་ཞུ་གཡས་ལེགས་པོ་ལ་བརྒྱུད། དེ་ནས་ཞུ་སྒྲོལ་བ་གཤེན་རྒྱལ་དགོངས་མཛོད་རི་ཁྲོད་ནས་མཉམ་མེད་ཤེས་རྒྱལ་མཚན་བར་དུ་བརྒྱུད་པའི་ཟམ་མ་ཆད་པ་བཤད་དུ་ཡོད་པས་ཙོང་ཁ་པའི་གསུངས་དང་འབྲེལ་བ་མེད། མཛོད་འགྲེལ་འཕྲུལ་གྱི་སྒྲོན་མེའང་གཤེན་ཀླུ་དགས་སྤྱི་ལོ་1017པར་འབྲི་མཚམས་ནས་གཏེར་དྲངས་བའི་གྲས་སུ་ཡོད་པ་དང་། གཤེན་ཀླུ་དགས་བྲུ་རྗེ་ཡབ་སྲས་ལ་བརྒྱུད། དེ་ནས་བཟུང་སྟེ་མཉམ་མེད་ཤེས་རབ་རྒྱལ་མཚན་བར་དུ་རྒྱུན་མ་ཆད་པར་དར་ཡོད་པ་དང་།
གཞན་ཡང་གསང་དོན་རྣམ་འབྱེད་ཅེས་པ་ནི་གཤེན་ཀླུ་དགས་གཏེར་ནས་དྲངས་བའི་ཁྲོ་བོ་རྒྱུད་དྲུག་དང་རྩ་རྒྱུད་གསང་བ་བསེན་ཐུབ་(འདི་ལ་དཔོན་གསས་ཁྱུང་རྒོད་རྩལ་གྱི་གཏེར་ཞིག་ཀྱང་ཡོད།)སོགས་ཀྱི་བསྡུས་དོན་ཡིན། ས་ལམ་འཕྲུལ་གྱི་སྒྲོན་མེ་དང་ཕར་ཕྱིན་སྐོར་ནི་གཤེན་ཀླུ་དགས་གཏེར་ནས་དྲངས་བའི་ཁམས་བརྒྱད་གཏན་ལ་ཕབ་པའི་འབུམ་དང་ཁམས་འབུམ་དུམ་བུ་དྲུག་ཅན་སོགས་ཀྱི་དགོངས་འགྲེལ་ཡིན་པ་དང་། དེའང་གཤེན་ཆེན་པོ་ནས་ལྕོག་ལ་གཡུ་སྐྱིད། རྨེའུ་སྟོན་སྒོམ་ནས་མཁས་པ་དཔལ་ཆེན་མེ་སྟོན་ཤེས་རབ་འོད་ཟེར་སོགས་ནས་མཉམ་མེད་རིན་པོ་ཆེའི་བར་དུ་བརྒྱུད་པའི་ཟམ་མ་ཆད་པ་དེ་ལྟ་བུ་རེད། ཐེག་རིམ་རྩ་འགྲེལ་ནི་ཐེག་པ་རིམ་པ་མངོན་དུ་བཤད་པའི་མདོ་རྒྱུད་དང་འགྲེལ་བ་མེ་ལོང་དགུ་སྐོར་གཉིས་ཀྱི་ཡང་འགྲེལ་བ་ཡིན། དེའང་དུས་རབས་བཅུ་པའི་འགོ་ཙམ་ལ་གཏེར་སྟོན་བན་དེ་སུམ་འཛོམ་མམ་བན་དེ་མི་གསུམ་གྱིས་ལྷ་ས་ཡར་བའི་ཕྱོགས་ནས་གཏེར་དུ་དྲངས་ཤིང་ཁོང་གསུམ་གྱིས་བླ་མ་་ལུང་སྟོན་འོད་འབར་རམ་གཉན་སྟོན་གཟི་བརྗིད་ཟེར་བའི་སྔགས་པ་ཞིག་ཡོད་པའི་ཕྱག་ཏུ་ཕུལ། ཐེག་པ་རིམ་པ་མངོན་དུ་བཤད་པའི་མདོ་རྒྱུད་དང་འགྲེལ་བ་མེ་ལོང་དགུ་སྐོར་ནི་དེ་ནས་ཐོན་པའི་དཔེ་ཆ་ཡིན། བླ་མ་གཉན་སྟོན་འོད་འབར་གྱིས་གྱེར་སྟོན་ཁྲོ་གསས་ལ་བརྒྱུད། དེས་མི་ལ་རས་པ་དང་སྤྲུལ་སྐུ་ལུང་བོན་ལྷ་གཉེན་(1088)གཉིས་ལ་ཅིག་ཅར་དུ་བརྒྱུད་དེ་དར་བར་བཤད། དེ་ནས་བཟུང་མཉམ་མེད་ཤེས་རབ་རྒྱལ་མཚན་བར་དུ་རྒྱུད་པའི་ཟམ་མ་ཆད། གཞན་ཡང་དབུ་མ་བདེན་གཉིས་ཀྱི་རྩ་འགྲེལ་དང་འདུལ་འགྲེལ་སོགས་ནི་སྤྱི་ལོ་1058_1132་ལོརི་བྱོན་པའི་མེ་སྟོན་ཤེས་རབ་འོད་ཟེར་གྱིས་མཛད་པའི་དབུ་མ་བདེན་གཉིས་དང་འདུལ་བ་ཀུན་བཏུས་གཉིས་ཀྱི་འགྲེལ་ཡིན། གོང་ཞུས་ཀྱི་དཔེ་ཆ་རྣམས་ཁོང་གི་གསུང་གི་ནང་ནས་ཆ་ཤས་ཙམ་ཡིན།རྒྱས་པར་ཤེས་འདོད་ན་ཁོང་གི་གསུངས་རྣམས་སུ་གཟིགས་པར་འཚལ།
ཞེས་པ་འདི་ནི་མཁན་ཚེ་རིང་ནོར་བུས་ཁྲིན་ཏུའུ་སྤོས་ལྡན་གྲོང་ཁྱེར་ནསབྲིས་པ་དགེའོ། །

robotstxt: allowed

filter: keep


text:
ཉེ་ལམ། དགེ་རྒན་ཆེན་མོ་རྣམ་རྒྱལ་ཚེ་རིང་ལགས་ཀྱི《བོད་ཡིག་གི Windows བྱ་རིམ་སྒྲིག་པའི་དཔེ་སྟོན་ཁྲིད་གཞི》 Visual C# པར་གཞི 2015 ཞེས་པ་དཔེ་སྐྲུན་འགྲེམ་སྤེལ་བྱས།
དེབ་འདི་ནི་རྩིས་འཁོར་སྐད་བརྡ་ལསC#སྐད་བརྡ་ལ་བསྟེན་ནས་བོད་རིགས་སློབ་མའི་ཤེས་བྱའི་ཆུ་ཚད་དང་མཉེན་ཆས་གསར་བཟོ་བྱེད་པའི་ལས་གནས་དགོས་མཁོ་ལ་དམིགས་ནས། སློབ་ཁྲིད་ཀྱི་ཉིང་བཅུད་ཕྱོགས་བསྡུས་དང་། སློབ་མས་བོད་ཡིག་ཆ་འཕྲིན་ཐག་གཅོད་དང་མཉེན་ཆས་ལག་རྩལ་ཤེས་བྱའི་ཁ་ཚ་དགོས་གཏུག་གི་རེ་འདུན་ལྟར། བསམ་བློ་ཞིབ་མོས་དཔེ་མཚོན་ཅན་གྱི་བོད་ཡིག་གིwindowsབྱ་རིམ་སྒྲིག་པའི་དཔེ་སྟོན69འཆར་འགོད་བྱས་ཡོད་པར་མ་ཟད། དེའི་ནང་འཛིན་ཆས་ཡང་དག་པའི་སྒོ་ནས་བེད་སྤྱོད་བྱེད་སྟངས་དང་། བྱ་རིམ་གྱི་ནུས་པ་མངོན་འགྱུར་བྱེད་པ་བཅས་ལ་འགྲེལ་བཤད་ཁ་གསལ་གོ་བདེ་བོ་བྱས་ནས་སློབ་མས་བོད་ཡིག་གིwindowsམཉེན་ཆས་ཇུས་འགོད་དང་བོད་ཡིག་གི་གཞི་གྲངས་ཐག་གཅོད་ཀྱི་ནུས་པ་སྐྱེད་སྲིང་། བཟོ་ལས་བྱང་ཚད་དང་རང་སྦྱོང་གི་ནུས་པ་མཐོར་འདེགས་གཏོང་བར་ཧ་ཅང་ཕན།
དཔེ་དེབ་ཀྱི་ནང་དོན་གཙོ་བོ་ནི། C#བྱ་རིམ་རྨང་གཞི་དང་། རྒྱུན་སྤྱོད་འཛིན་ཆས། ཡིག་འབྲི་མཉེན་ཆས། དབྱིབས་རིས་བྱ་རིམ། ཡིག་ཆ་དང་རྒྱུན།ADO.NETདང་གཞི་གྲངས་བཀོལ་སྤྱོད་བཅས་སོ།
དེབ་འདིརCDIOསློབ་གསོ་མ་དཔེ་དང་ཤེས་བྱའི་གནས་གཉིས་སྦྲེལ་དྲའི་བྱེད་ཐབས་ལ་བསྟེན་ནས་ཤེས་བྱ་དང་ནུས་རྩལ་སྦྱོང་བརྡར“སྒྲུབ་པའི་ཁྲོད་སློབ་སྦྱོང་དང་། བསླབ་ནས་ལག་ལེན་ཤེས་པ་དང་སློབ་སྦྱོང་ལས་སླ་མོ”ཞེས་པའི་སློབ་ཁྲིད་འདུ་ཤེས་མངོན་འགྱུར་བྱུང་། སྦྱང་། སློབ། ཁྲིད། བསམ་བཅས་གཞི་གཅིག་འདྲེས་ནས་སློབ་མའི་རང་སྦྱོང་གི་ནུས་པ་དང་བོད་ཡིག་མཉེན་ཆས་གསར་བཟོ་བྱེད་པའི་སྤྲོ་གནང་ལ་སྐུལ་མ་གཏོང་བ་དང་སློབ་ཁྲིད་ཀྱི་རྒྱུ་སྤུས་དང་ནུས་པ་མཐོར་འདེགས་གཏོང་བའོ།
དེབ་འདི་ནི་མི་རིགས་ཆེད་སྦྱོང་ལག་རྩལ་སློབ་གྲྭ། མི་རིགས་དངོས་གཞི་སློབ་ཆེན་ཁག་གི་འབྲེལ་ཡོད་ཆེད་ལས་ཀྱི་བསླབ་གཞི་ལ་འཚམས་པར་མ་ཟད། བོད་ཡིག་རྩིས་འཁོར་གསོ་སྦྱོང་གི་བསླབ་གཞི་དང་རང་སྦྱོང་བྱེད་མཁན་དག་གི་ཟུར་ལྟའི་དཔྱད་གཞི་ཀུན་ནས་འཚམས་སོ།
དེབ་འདིའི་རྩོམ་པ་པོ་ངོ་སྤྲོད་མདོར་བསྡུས།
རྣམ་རྒྱལ་ཚེ་རིང་། བོད། མཚོ་སྔོན་སྐུ་འབུམ་ཁྱུང་ཀྱཱ་ནས་སྐྱེས། 2005ལོར་ནུབ་བྱང་བཟོ་ལས་སློབ་ཆེན་ནས་མཉེན་ཆས་བཟོ་སྐྲུན་ཆེད་ལས་རབ་འབྱམས་པའི་མིང་བཏགས་ཐོབ། 2011ལོའི་ཟླ12བར་དགེ་རྒན་ཆེན་མོ་བའི་མིང་བཏགས་ཐོབ། མིག་སྔར་ཐེན་ཅིན་སློབ་ཆེན་རྩིས་འཁོར་སློབ་གླིང་དུ་ཆེད་ལས་འབུམ་རབས་ཞིབ་འཇུག་སློབ་མའི་སློབ་གཉེར་ལ་འབད་བཞིན་ཡོད། ཁོང་ནི་མཚོ་སྔོན་མི་རིགས་སློབ་ཆེན་བོད་ཡིག་ཆ་འཕྲིན་ཐག་གཅོད་དང་མཉེན་ཆས་ཞིབ་འཇུག་ཁང་གི་མགོ་གཙོ་དང་རྩིས་འཁོར་སློབ་གླིང་གི་དགེ་རྒན་ཆེན་མོ། བོད་སྐད་ཆ་འཕྲིན་ཐག་གཅོད་བཟོ་སྐྲུན་ཆེད་ལས་ཞིབ་འཇུག་སློབ་མའི་མཛུབ་སྟོན་སློབ་དཔོན། མཚོ་སྔོན་ཞིང་ཆེན་རིམ་པའི་ཕུལ་བྱུང་དགེ་རྒན་བཅས་ཡིན་པར་མ་ཟད། དུས་ཡུན་རིང་བོར་རྩིས་འཁོར་དང་བོད་ཡིག་ཆ་འཕྲིན་ཐག་གཅོད་ཐད་སློབ་ཁྲིད་དང་ཞིབ་འཇུག་བཅས་བྱས་ནས་བོད་ཡིག་ཆ་འཕྲིན་ཐག་གཅོད་ཐད་གྲུབ་འབྲས་མི་དམན་པ་བླངས་པས་འདིའི་ཐད་ཤུགས་རྐྱེན་ཧ་ཅང་ཆེ། བོད་ཡིག་གིwindowsབྱ་རིམ་སྒྲིག་པའི་དཔེ་སྟོན་ཁྲིད་གཞི》ཞེས་པའི་བསླབ་གཞི་པར་སྐྲུན་བྱས། རྒྱ་ཡིག་ཆ་འཕྲིན་རིག་གཞུང་དུས་དེབ་སོགས་རིག་གཞུང་དུས་དེབ་མང་པོའི་སྟེང་དཔྱད་རྩོམ་སུམ་ལྷག་སྤེལ། མཉེན་ཆས10ལྷག་གསར་བཟོ་བྱས།


text:
དེ་རིང་འགྲོ་བ་ལྷ་དང་བཅས་པའི་མགོན་སྐྱབས་བླ་ན་མ་མཆིས་པ་ས་སྟེང་རྒྱལ་བསྟན་ཡོངས་རྫོགས་ཀྱི་མངའ་བདག འཇིག་རྟེན་ཞི་བདེའི་དེད་དཔོན་ཆེན་པོ། གཞིས་བྱེས་བོད་མི་ཡོངས་ཀྱི་བླ་ན་མ་མཆིས་པའི་དབུ་ཁྲིད་སྤྱི་ནོར་ྋགོང་ས་ྋསྐྱབས་མགོན་སྐུ་ཕྲེང་བཅུ་བཞི་པ་ཆེན་པོ་མཆོག་གི་ྋསྐུའི་འཁྲུངས་སྐར་དུས་ཆེན་གྱི་རྟེན་འབྱུང་མཛད་སྟོན་མཚར་དུ་དངར་བ་སྐྱོང་བཞིན་པའི་དུས་བཟང་འདིར་ཕེབས་པའི་སྐུ་མགྲོན་ཡོངས་ལ། གུས་ཀྱིས་བོད་མི་མང་སྤྱི་འཐུས་ལྷན་ཚོགས་ཀྱི་ཚབ་ཞུས་ཏེ་ཡིད་སྤྲོའི་ངང་འཚམས་འདྲིའི་བཀྲ་ཤིས་བདེ་ལེགས་ཞུ་རྒྱུ་ཡིན།
མགོན་པོ་གང་ཉིད་བོད་རབ་བྱུང་ ༡༦ པའི་ཤིང་ཕག་ཟླ་ ༥ པའི་ཚེས་ ༥ དང་ཕྱི་ལོ་ ༡༩༣༥ ཟླ་ ༧ པའི་ཚེས་ ༦ ཉིན་བོད་ཀྱི་མངའ་ཁུལ་མདོ་སྨད་ས་ཡི་ཐིག་ལེ་སྟག་མཚེར་དུ་ཡབ་ཡུམ་རིགས་རུས་ཕུན་སུམ་ཚོགས་པའི་སྲས་སུ་ངོ་མཚར་རྨད་དུ་བྱུང་བའི་ལྟས་དང་བཅས་ལེགས་པར་སྐུ་བལྟམས། སྐུ་གོང་མའི་ཡང་སྲིད་འཁྲུལ་བྲལ་ངེས་རྙེད་ཀྱིས་བོད་ཀྱི་ཆོས་སྲིད་གཉིས་ཀྱི་དབུ་ཁྲིད་དུ་མངའ་གསོལ་ཞུས་ཏེ། དེ་རིང་བཀྲ་ཤིས་དགའ་སྟོན་གྱི་ཉིན་མོ་འདིར་སྒོ་གསུམ་མི་ཕྱེད་དད་པས་འཚམས་ཞུ་དང་སྦྲགས་མཁའ་མཉམ་སྐྱེ་འགྲོ་སྤྱི་དང༌། བྱེ་བྲག་ཏུ་གང་གི་སྐྱོང་ཡུལ་ཆོས་ལྡན་ཞིང་གི་ཉམ་ཐག་རྣམས་ཀྱི་མགོན་དཔུང་དམ་པར་ྋསྐུ་ཚེ་ྋཞབས་པད་ཡུན་དུ་བརྟན་ཅིང༌། རྒྱ་ཆེར་རྒྱུན་མི་ཆད་པའི་འཕྲིན་ལས་བསྐལ་པའི་བར་དུ་སྐྱོང་བའི་གསོལ་འདེབས་སྨོན་འདུན་ཤུགས་དྲག་ཞུ་རྒྱུ་ཡིན།
སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་དགུང་གྲངས་བཅུ་དྲུག་ལས་མ་ཕེབས་ཀྱང་བོད་འབངས་ལྷ་སྡེ་མི་སྡེ་ཡོངས་ཀྱིས་ཇི་ལྟར་གསོལ་འདེབས་ཞུས་པའི་རེ་དོན་བཞིན་བོད་ལྗོངས་ཆོས་སྲིད་ལུགས་གཉིས་ཀྱི་ཐུགས་འགན་བདག་གིར་བཞེས་ཏེ་ཕྱོགས་གཅིག་ནས་བོད་ཀྱི་སྔར་སྲོལ་ལམ་ལུགས་ལ་ལེགས་བཅོས་ཀྱིས་བོད་མི་རྣམས་དེང་དུས་མང་གཙོའི་ལམ་བཟང་ཕྱོགས་སུ་འཁྲིད་གནང་མཛད་རྒྱུ་དང༌། ཕྱོགས་གཞན་ཞིག་ནས་རྒྱ་དམར་གྱི་ཞི་དྲག་འགོ་འཁྲིད་རྣམས་ལ་ཐབས་མཁས་ཐུགས་རྗེའི་འབྲེལ་ལམ་མཛད་དེ་སྤྱིར་བོད་ལྗོངས་རང་དབང་དུ་མུ་མཐུད་གནས་ཐབས་དང༌། འཕྲལ་སྒང་བོད་མི་རྣམས་མི་གསོད་ཁྲག་སྦྱོར་ལས་སྐྱོབ་ཐབས་མཛད་ཡོད། འོན་ཀྱང་རྒྱ་དམར་གྱི་དབང་ཤུགས་བོད་ཁམས་ཡོངས་སུ་ཁྱབ་པས་མཐར་ྋགོང་ས་ྋསྐྱབས་མགོན་ཆེན་པོ་མཆོག་སྐུ་འཁོར་དང་བཅས་རྒྱ་གར་འཕགས་པའི་ཡུལ་དུ་སྲིད་དོན་གྱི་སྐྱབས་བཅོལ་ལ་མ་ཕེབས་ཐབས་མེད་དུ་གྱུར། རྒྱ་གར་དུ་བོད་ལྗོངས་རང་དབང་སླར་གསོའི་ཆེད་བཙན་བྱོལ་བོད་གཞུང་གི་སྒྲིག་འཛུགས་མང་གཙོ་ཅན་དུ་བསྒྱུར་གནང་མཛད་པ་དང༌། གང་གི་ཕེབས་རྗེས་སུ་སྙེགས་འབྱོར་བོད་ཕྲུག་བློ་གསར་ན་གཞོན་རྣམས་ལ་ཕྱི་ནང་གི་ཤེས་ཡོན་ཐོབ་ཆེད་གཏན་ཉིན་སློབ་གྲྭ་ཁག་མང་གསར་འཛུགས་དང༌། བོད་མི་རིགས་ཀྱི་ངོ་བོ་རྒྱུན་གནས་སྲུང་འཛིན་སླད། རང་བཞིན་ཁ་འཐོར་དུ་གྱར་སྡོད་མ་ཡིན་པར་བཟོ་གཞིས་ཁག་དང༌། ཆོས་བརྒྱུད་ཆེན་པོ་བཞི་དང་གཡུང་དྲུང་བོན་བཅས་ཀྱི་རིས་སུ་མ་མཆིས་པའི་དགོན་སྡེ་ཆོས་སྒར་ཁག་མང་གསར་འཛུགས་སོགས་བོད་མིའི་སྒྲིག་འཛུགས་སྲ་བརྟན་ཕྲ་ཚུགས་ཀྱིས་འཛམ་གླིང་ནང་སྐྱབས་བཅོལ་བ་གཞན་དང་མི་འདྲ་བའི་ཡར་རྒྱས་འབུར་ཐོན་ཐོག བོད་དོན་བདེན་པའི་གནས་ལུགས་སྐོར་དེ་སྔོན་འཛམ་གླིང་མཉམ་འབྲེལ་རྒྱལ་ཚོགས་སུ་ཞུ་སྐུལ་སྔ་རྗེས་དང༌། འཛམ་གླིང་ཤར་ནུབ་རྒྱལ་ཁབ་ཕལ་མོ་ཆེར་སྐུ་ངལ་བརྒྱ་ཕྲག་ལྷུར་བཞེས་ཀྱིས་ཡང་ནས་ཡང་དུ་ཆིབས་སྒྱུར་བཀའ་དྲིན་ཆེ་སྟེ་བདེན་རྒྱབ་ཡོང་བའི་ཞུ་སྐུལ་མཛད་དང་མཛད་བཞིན་པའི་ཉེར་ལེན་གྱིས་དེང་སྐབས་བོད་དོན་འདི་བཞིན་འཛམ་གླིང་ཐོག་གི་ཆབ་སྲིད་ཀྱི་གནད་དོན་གལ་ཆེར་གྱུར་ཏེ་སྣང་མེད་སྐྱུར་འཇོག་བྱེད་ཐབས་མེད་པ་ཞིག་ཆགས་ཡོད། ལྷག་པར་བོད་རྒྱའི་དཀའ་རྙོག་སེལ་ཐབས་སུ་ཕྱོགས་ཡོངས་ཀྱི་གནས་སྟངས་དངོས་ཡོད་དང་བསྟུན་གནང་མཛད་དེ་བོད་རྒྱ་གཉིས་སྨན་དབུ་མའི་ལམ་གྱི་སྲིད་བྱུས་ཀྱི་ཐོག་ནས་ཐབས་ཤེས་ཡོད་རྒུ་མཛད་པ་སོགས་མཛད་འཕྲིན་རྒྱ་ཆེ་བསྐྱངས་པར་བོད་མི་སྤྱི་བོ་གནམ་བསྟན་ཡོངས་ཀྱིས་དུས་ནམ་ཡང་བརྗེད་མེད་སྙིང་བཅངས་ངང་བཀའ་དྲིན་རྗེས་དྲན་ཞུ་དགོས་པ་ཡིན།
ལྷག་པར་ྋགོང་ས་ྋསྐྱབས་མགོན་ཆེན་པོ་མཆོག་གིས་འཛམ་གླིང་སྐྱེ་འགྲོ་ཡོངས་ལ་བྱམས་བརྩེ་དང༌། བཟོད་སེམས། འཇིག་རྟེན་ཀུན་ཁྱབ་འགན་ཁུར་བཅས་ཀྱི་བཀའ་སློབ་ལམ་སྟོན་ཐོག་ནས་འགྲོ་བ་མིའི་རིགས་ཀུན་ལ་ཞི་བདེ་སྤེལ་བའི་ཐུགས་འགན་རླབས་པོ་ཆེ་བཞེས་དང་བཞེས་བཞིན་པ་དང༌། ད་དུང་ཆོས་ལ་ཡིད་ཆེས་ཡོད་མེད་ལ་མ་ལྟོས་པར་བཟང་སྤྱོད་ཀྱི་བསླབ་བྱ་ལས་འགྲོ་བ་མི་སྤྱི་དང༌། འཛམ་གླིང་ཁོར་ཡུག་དང་བཅས་པར་ཕན་རླབས་ཡོང་བའི་ཐུགས་འགན་ཧ་ཅང་ཆེན་པོ་བཞེས་ཀྱི་ཡོད། དེ་བཞིན་ཆོས་ལུགས་ནང་ཕན་ཚུན་འཆམ་མཐུན་ཡོང་ཐབས་སུ་འཛམ་གླིང་ཆོས་ལུགས་དབུ་འཁྲིད་མང་དག་གི་ལྷན་དུ་རྒྱ་ཆེ་གུ་ཡངས་ཀྱི་བགྲོ་གླེང་མཛད་དེ་ཕན་ཚུན་དྭོགས་པ་དང༌། འགལ་བ་སེལ་ཐབས་ཀྱི་ཐུགས་འགན་བསྐྱེད་བཞེས་སོགས་ཆོས་སྲིད་ཀྱི་མཛད་འཕྲིན་མཐའ་ཡས་པ་བསྐྱངས་དང་སྐྱོང་བཞིན་པ་རྣམས་ནི་འཛམ་གླིང་སྐྱེ་འགྲོ་ཡོངས་ཀྱིས་དགའ་སྒོམ་བྱ་འོས་སུ་གྱུར་ཡོད།
དེ་རིང་འདིར་ྋསྐུ་ཡི་འཁྲུངས་སྐར་གྱི་དགའ་སྟོན་སླད་མང་ཚོགས་གང་ཙམ་འཛོམས་ཡོད་པ་དང༌། ཁྱེད་རྣམ་པ་བརྒྱུད་གཞིས་བྱེས་བོད་མི་ཡོངས་ལ་ཞུ་རྒྱུར། སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གི་དགོངས་གཞིར་ཡོད་པ་བཞིན་སྔ་ལོ་རྒྱ་གར་ལྷོ་ཕྱོགས་སྦེལ་ཀོབ་བོད་མིའི་གཞིས་ཆགས་སུ་བོད་གཞུང་མང་རྒྱལ་ཡོངས་ཚོགས་ཆེན་ཐེངས་དང་པོ་ ༢༠༡༠ ཡི་མཇུག་བསྡོམས་མཛད་སྒོའི་སྐབས་དང༌། ཊོ་རོན་ཊོར་རྒྱ་རིགས་མང་ཚོགས་ནས་དྲི་བ་ཕུལ་བར་བཀའ་ལན་སྩལ་སྐབས། རྡ་སྟེང་བོད་ཕྲུག་ཁྱིམ་སྡེ་དབུ་བརྙེས་ཀྱི་དུས་དྲན་མཛད་སྒོའི་སྐབས། ལྡི་ལིར་གསར་འགོད་པར་བཀའ་ལན་སྩལ་སྐབས་སོགས་སུ་མགོན་པོ་གང་ཉིད་བགྲེས་ཡོལ་དུ་ཕེབས་བཞེད་སྐོར་བཀའ་སློབ་རིམ་ཕེབས་ལ་གཞིས་བྱེས་བོད་མི་རྣམས་བློ་འཚབ་དང་སེམས་ངལ་ཅི་ཆེའི་ངང་དེ་ལྟའི་དགོངས་བཞེས་ནམ་ཡང་མི་མཛད་པའི་གསོལ་འདེབས་ྋསྙན་ཞུ་རིམ་པར་ཕུལ་ཡོད་པ་ལྟར། སྤྱི་འཐུས་རྒྱུན་ལས་ལྷན་ཚོགས་སུའང་མགོན་པོ་གང་ཉིད་བགྲེས་ཡོལ་ཆ་ཚང་ཕེབས་བཞེད་ཀྱི་བཀའི་ཕེབས་སྒོར་བློ་འཚབ་ཧ་ཅང་ཆེན་པོའི་ངང་གོ་བསྡུར་སྔ་རྗེས་ཞུས་པར། བར་ལམ་བཀའ་སློབ་རིམ་ཕེབས་རྣམས་བོད་འབངས་ཡོངས་ཀྱི་འཕྲལ་ཕུགས་བདེ་ཐབས་སུ་ཐུགས་བརྩེ་ཤིན་ཏུ་ཆེ་བའི་རླབས་ཆེན་གྱི་དགོངས་གཞི་ཡིན་པ་ནི་སྨོས་ཅི་དགོས། འོན་ཏེ་བདག་ཅག་བོད་ཁ་བ་རི་པ་རྣམས་ནི་མགོན་པོ་གང་ཉིད་ཀྱི་ཐུགས་རྗེ་དང་བཀའ་དྲིན་ཉག་ཅིག་གིས་འཚོ་བ་དང༌། མགོན་པོ་གང་ཉིད་ཀྱི་གདུལ་ཞིང་ངམ་སྐྱོང་ཡུལ་དུ་སངས་རྒྱས་ཀྱི་བཀའི་ལུང་གིས་ཟིན་པའི་ཐོག་སྔོན་གྱི་ཐུགས་བསྐྱེད་དམ་བཅའ་བཙན་པོ་ཡོད་པ་བཅས་བོད་འབངས་རྣམས་མགོན་པོ་གང་ཉིད་ཀྱི་ཆོས་སྲིད་ཀྱི་ཡང་དག་པའི་དབུ་ཁྲིད་ལས་བསྐལ་པ་ཇི་སྲིད་བར་དུའམ་དུས་ནམ་ཡང་འབྲལ་ཐབས་མེད་ངེས་ལགས་པའི་གནས་ལུགས་དང༌། དེ་བཞིན་ཕྱི་ལོ་ ༢༠༠༨ ལོར་བཙན་བྱོལ་བོད་མིའི་བཅའ་ཁྲིམས་དོན་ཚན་ང་དགུ་པའི་འོག་དམིགས་བསལ་ཚོགས་ཆེན་ཐེངས་དང་པོའི་རྒྱབ་གཉེར་སྙན་ཐོ་དང༌། བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་སྔ་རྗེས། ལྷག་པར་བོད་གཞུང་མང་རྒྱལ་ཡོངས་ཚོགས་ཆེན་ཐེངས་དང་པོ་ ༢༠༡༠ ཡི་མཐའ་དོན་བསམ་འཆར་ཕྱོགས་བསྡོམས་སྙན་ཐོའི་དོན་ཚན་དང་པོ་ཉིད་དུ། “སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གིས་ད་བར་བོད་རྒྱལ་ཁབ་ཆེན་པོའི་དབུ་ཁྲིད་དང༌། བོད་གཞུང་གི་དབུ་ཁྲིད་ཀྱི་ཐུགས་འགན་རྐང་བཞེས་གནང་བར་བོད་གཞིས་བྱེས་གཉིས་ཀྱི་ཚབ་ཞུས་ཏེ་བཀའ་དྲིན་བླ་མེད་དུ་ཆེ་ཞེས་ཞུ་བ་དང་སྦྲགས་མགོན་པོ་གང་གིས་ཕྱེད་བགྲེས་ཡོལ་ཡིན་པའི་བཀའ་སློབ་གནང་བ་དེས་གཞིས་བྱེས་བོད་མི་ཡོངས་ལ་ཟས་བཅུད་གཉིད་བྲལ་གྱི་བློ་འཚབ་ཧ་ཅང་ཆེན་པོ་ཡོང་བཞིན་པར་བརྟེན་དེ་འདྲའི་དགོངས་བཞེས་ནམ་ཡང་མི་མཛད་པའི་ཚོགས་ཆེན་འདི་ཐོག་ནས་ྋསྙན་གསན་ཞུ་རྒྱུ།” ཞེས་སྤྱི་མོས་ཀྱིས་གཏན་འབེབས་ཞུས་ཡོད་པ་བཅས་ལ་བརྟེན་མགོན་པོ་གང་ཉིད་ནས་ཕྱེད་བགྲེས་ཡོལ་ལམ་བགྲེས་ཡོལ་དུ་ཕེབས་བཞེད་ནམ་ཡང་མི་མཛད་པའི་གཞིས་བྱེས་བོད་མི་ཡོངས་ཀྱི་ངོ་ཚབ་ཞུས་ཏེ་གསོལ་འདེབས་ྋསྙན་ཞུ་འབུལ་ལམ་ཞུས་ཡོད།
དེ་རྗེས་ཕྱི་ལོ་ ༢༠༡༡ ཟླ་ ༣ ཚེས་ ༡༤ ཉིན་སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གིས་སྐབས་ ༡༤ པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་ ༡༡ པར་གསུང་འཕྲིན་རིན་པོ་ཆེ་སྤྱི་ཕེབས་ནང༌། “བཅའ་ཁྲིམས་ཀྱི་སྒྲོམ་གཞི་ལ་འགྱུར་བ་བཏང་ནས་ཆབ་སྲིད་དང་འཛིན་སྐྱོང་གཉིས་ཀའི་འགོ་ཁྲིད་མང་ཚོགས་ཀྱིས་འོས་འདེམས་བྱས་པའི་མི་སྣས་དུས་ཡུན་ངེས་ཅན་དུ་བྱ་རྒྱུའི་ཆ་རྐྱེན་བསྐྲུན་ཏེ་བཅའ་ཁྲིམས་ཡུལ་མིའི་རྒྱལ་ཁབ་ཀྱི་སྒྲོམ་གཞི་དང་མཐུན་པ་ཞིག་ངེས་པར་བཟོ་དགོས་” ཞེས་སོགས་སྤྱི་ཕེབས་བྱུང་བར་གྲོས་ཚོགས་ཚོགས་དུས་ ༡༡ པས་ལས་ཉིན་བཞིའི་རིང་གྲོས་ཚོགས་ནང་དང༌། སྤྱི་འཐུས་བཞུགས་མོལ་ཚོགས་འདུ། དེ་བཞིན་སྤྱི་འཐུས་ཚོགས་ཆུང་ཁག་བགོས་ཀྱིས་བགྲོ་གླེང་ཞིབ་ཕྲ་ཞུས་མཐར། “མགོན་པོ་གང་གིས་བོད་མིའི་ཆོས་སྲིད་གཉིས་ཀྱི་བླ་ན་མེད་པའི་དབུ་ཁྲིད་མཛད་ཁུར་མུ་མཐུད་སྐྱོང་བཞེས་ཡོང་བའི་གསོལ་བ་ཕུར་ཚུགས་སུ་འདེབས་རྒྱུ་” ཞེས་སོགས་དོན་ཚན་གསུམ་ཅན་གྱི་གྲོས་ཆོད་ཅིག་བཞག་སྟེ་སྐུ་སྒེར་དྲུང་ཆེ་བརྒྱུད་ྋསྙན་གསན་ཞུས་ཡོད། དེར་སྐུ་སྒེར་ཡིག་ཚང་ནས་བཀའ་ལན་གནང་འབྱོར་ནང༌། “ྋགོང་ས་མཆོག་གི་དགོངས་བཞེས་ཐག་གཅོད་ལ་འགྱུར་བ་མེད་གཤིས་གྲོས་ཆོད་ནང་གསལ་ལ་དགོངས་བཞེས་གནང་ཐབས་མ་གྱུར་པས་ཕྱིར་སློག་ཞུ་དགོས་བཀའ་ཕེབས་འདུག” ཅེས་བཀའ་ནན་ཕེབས་སྟབས་སྤྱི་འཐུས་རྣམས་བཞུགས་མོལ་ཚོགས་འདུ་ཚོགས་ཏེ་བཀའ་ཡིག་སྐོར་ལ་བགྲོ་གླེང་གིས་ལས་འཆར་ཚོགས་ཆུང་ཞིག་བསྐོ་འཛུགས་ཞུས་ཤིང༌། ཚོགས་ཆུང་གི་སྙན་ཐོ་ཟུར་འཛར་བཅས་པ་གྲོས་ཚོགས་སུ་སྙན་སྒྲོན་གནང་སྟེ་ཕྱི་ཚེས་ ༢༤ དང་ ༢༥ སོ་སོར་བགྲོ་གླེང་མཐིལ་ཕྱིན་དང་འབྲེལ། གསུང་འཕྲིན་དང་བཀའ་སློབ་དགོངས་དོན་ཉམས་ལེན་ཞུ་སླད། ཚོགས་གཙོ་སྦྲེལ་པོས་བཀའ་སྤྱི་གཉིས་ལས་གྲུབ་པའི་བཅའ་ཁྲིམས་བསྐྱར་བཅོས་ཟིན་བྲིས་ཚོགས་ཆུང་ཞིག་བསྐོ་གཞག་གནང༌། ཚོགས་ཆུང་དེས་ཕྱི་ལོ་ ༢༠༡༡ ཟླ་ ༤ ཚེས་ ༡༡ ཉིན་གྲུབ་དོན་སྙན་ཐོ་ཚོགས་དྲུང་ལས་ཁུངས་སུ་ཕུལ་བ་ལྟར། རྒྱ་ཆེའི་མང་ཚོགས་ཀྱིས་མཁྱེན་རྟོགས་གནང་ཆེད་རྒྱ་ཁྱབ་ཏུ་འགྲེམས་སྤེལ་ཞུས། དེ་རྗེས་ཕྱི་ལོ་ ༢༠༡༡ ཟླ་ ༥ ཚེས་ ༢༡ ནས་ཚེས་ ༢༤ བར་བོད་གཞུང་མང་རྒྱལ་ཡོངས་ཚོགས་ཆེན་ཐེངས་གཉིས་པ་བསྡུ་བསྐོང་གནང་སྟེ། གྲོས་ཚོགས་ཀྱིས་ཆེད་བཙུགས་བཅའ་ཁྲིམས་བསྐྱར་བཅོས་ཟིན་བྲིས་ཚོགས་ཆུང་གི་བཅའ་ཁྲིམས་འཆར་ཟིན་དུ་གསལ་བའི་སྔོན་གླེང་དང་དོན་ཚན་དང་པོའི་སྐོར་དང༌། དེ་བཞིན་བཅའ་ཁྲིམས་ཀྱི་སྤྱི་ཡོངས་འཆར་ཟིན་བཅས་པར་བགྲོ་གླེང་མཐིལ་ཕྱིན་གནང༌། ཚོགས་ཆེན་དེའི་ཐོག་ནས་ྋགོང་ས་ྋསྐྱབས་མགོན་ཆེན་པོ་སྐུ་ཕྲེང་རིམ་བྱོན་ནས་བོད་རྒྱལ་ཁབ་ཀྱི་དབུ་ཁྲིད་ཀྱི་མཛད་འཁུར་བཞེས་རྒྱུར་སྤྱི་མོས་ཀྱིས་གསོལ་བ་ཕུར་ཚུགས་སུ་བཏབ་པར་ཞལ་བཞེས་མ་མཛད་པ་དང༌། སྔོན་གླེང་དང་དོན་ཚན་དང་པོ་གསར་འཇུག་ཆོག་པའི་ྋསྙན་ཞུ་ལ་བཀའ་བཅོས་ཕྲན་བུ་དང་བཅས་བཀའི་གནང་བ་བཀའ་དྲིན་ཆེ་བསྩལ་ལྟར། ཕྱི་ཟླ་ ༥ ཚེས་ ༢༦ ནས་ཚེས་ ༢༨ བར་གྲོས་ཚོགས་ཚོགས་དུས་འཕར་མ་བསྡུ་བསྐོང་གྀས་བཙན་བྱཽལ་བོད་མིའི་བཅའ་ཁྲིམས་བསྐྱར་བཅོས་ཐེངས་ ༢༥ པ་གཏན་འབེབས་གནང་སྟེ། སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གིས་བོད་མིའི་ཚེ་རབས་གཏན་གྱི་མགོན་སྐྱབས་ནས་ནམ་ཡང་མི་འབྲལ་བ་དང༌། དགོས་གལ་ནམ་བྱུང་ལ་ལམ་སྟོན་མཛད་རྒྱུའི་བཀའ་བཞེས་ཟབ་མོ་སྤྱི་བོའི་རྒྱན་དུ་བཀའ་དྲིན་ཆེ་བ་དང་བཅས། དེང་འཛམ་གླིང་སྤྱི་འགྲེའི་མང་གཙོའི་ལམ་སྲོལ་དང་སྒོ་ཀུན་ནས་མཐུན་ཞིང༌། བོད་མི་ཡོངས་ཀྱི་འཕྲལ་ཕུགས་བདེ་ཐབས་ཁོ་ནའི་སླད་དེང་དུས་ཀྱི་གནས་བབ་དངོས་དང་བསྟུན་པའི་དགོངས་བཞེས་བླ་མེད་མཛད་དེ་སྐབས་ ༡༤ པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་ ༡༡ པའི་ཐོག་གསུང་འཕྲིན་རིན་པོ་ཆེ་སྤྱི་སྩལ་ལྟར་བཙན་བྱོལ་བོད་མིའི་བཅའ་ཁྲིམས་ནང་གསལ་མགོན་པོ་གང་གི་ཆབ་སྲིད་དང་འཛིན་སྐྱོང་གི་སྐུ་དབང་ཡོངས་རྫོགས་མང་ཚོགས་ཀྱིས་འོས་འདེམས་བྱས་པའི་འགོ་ཁྲིད་རྣམས་ལ་གསོལ་སྩལ་ལམ་རྩིས་སྤྲོད་གནང་བ་འདི་བཞིན་མགོན་པོ་གང་གི་མ་འོངས་སྔོན་གཟིགས་ཀྱི་ལམ་སྟོན་དང་མཛད་ཐབས་ཡིན་པར་བསམ་ཤེས་ཐུབ་པ་གནང་སྟེ་བོད་མི་འགོ་མང་ཚང་མས་འགན་འཁུར་དང་ལེན་ཞུ་སྒོར་སྔར་བས་ལྡབ་བརྒྱའི་ནུས་ཤུགས་འདོན་དགོས་ཞེས་དེ་རིང་གོ་སྐབས་འདི་བརྒྱུད་ནས་གཞིས་བྱེས་བོད་མི་ཡོངས་ལ་འབོད་སྐུལ་ཤུགས་དྲག་ཞུ་རྒྱུ་ཡིན།
བོད་མིའི་སྒྲིག་འཛུགས་ཀྱི་ཆབ་སྲིད་དང་འཛིན་སྐྱོང་གི་འགོ་ཁྲིད་མང་ཚོགས་ཀྱིས་འོས་འདེམས་བྱས་པའི་མི་སྣས་བྱ་རྒྱུར་འགྱུར་བ་སོང་བ་དེས་བཙན་བྱོལ་བོད་མིའི་བཅའ་ཁྲིམས་ནང་གི་མང་ཚོགས་ཀྱི་འགོ་ཁྲིད་མི་སྣའི་འགན་དབང་སོགས་ཀྱི་ཆ་རྐྱེན་ཁག་ལ་འགྱུར་བ་ཅི་ཆེ་སོང་ཡོད་ནའང༌། བོད་མིའི་སྒྲིག་འཛུགས་ཀྱི་ཆབ་སྲིད་ལངས་ཕྱོགས་དང༌། མང་གཙོའི་ཀ་བ་གསུམ་གྱིས་མཚོན་སྒྲིག་འཛུགས་ཀྱི་གནས་སྟངས་དང་ལས་དོན་ཞུ་སྒོ་མཐའ་དག་སྔར་བཞིན་རྒྱུན་གནས་སུ་ཡོད།
ཕྱི་ལོ་ ༢༠༠༨ ནས་བོད་ཆོལ་གསུམ་ཡོངས་སུ་ཞི་བའི་ངོ་རྒོལ་གཅིག་རྗེས་གཉིས་མཐུད་ཀྱིས་རྒྱ་གཞུང་གིས་བོད་ནང་སྲིད་བྱུས་འཛིན་ཕྱོགས་ལ་མོས་མཐུན་རྩ་བ་ནས་མེད་པར། རྒྱལ་སྤྱིའི་ནང་བོད་མིའི་མངོན་འདོད་གསལ་སྟོན་བྱས་ཡོད་ནའང་རྒྱ་གཞུང་དབང་འཛིན་པས་སྣང་མེད་སྐྱུར་འཇོག་གིས་བོད་མིར་ཉེས་མེད་ཁག་དཀྲི་དང༌། དྲག་གནོན། རྡུང་རྡེག འཛིན་བཟུང་བཀག་བསྐྱིལ་དང༌། དྲང་བདེན་གྱི་ཁྲིམས་བཤེར་མ་བརྒྱུད་པར་བཙོན་འཇུག་དང༌། སྲོག་ཐོག་བཏང་བ་སོགས་མི་སྤྱོད་ལས་འདས་པའི་སྲིད་བྱུས་ངན་པ་ལག་བསྟར་བྱས་དང་བྱེད་བཞིན་ཡོད།
འདི་ལོ་ཕྱི་ཟླ་ ༣ པའི་ཚེས་ ༡༦ ཉིན་གྲྭ་བློ་བཟང་ཕུན་ཚོགས་ཀྱིས་བོད་མིའི་རང་དབང་ཆེད་རང་སྲོག་བློས་བཏང་གིས་རང་ལུས་མེར་བསྲེགས་གནང་བ་ནས་བཟུང་བོད་རྔ་པ་ཀིརྟི་དགོན་དང་ཉེ་ཁུལ་གྱི་ཡུལ་མི་བཅས་པར་དོན་མེད་བརྡབ་གསིག་དང་འཇིགས་སྐུལ་བཙན་གནོན་བྱས་པའི་ཉེར་ལེན་གྱིས་བོད་མི་རྐྱེན་འདས་སུ་གྱུར་པ་དང༌། རྨས་སྐྱོན། དེ་བཞིན་ཀིརྟི་དགོན་པའི་དགེ་འདུན་པ་བརྒྱ་ཕྲག་མང་པོ་དགོན་པ་ནས་བཙན་ཁྲིད་དང༌། རྒྱལ་གཅེས་ཆོས་གཅེས་ཟེར་བའི་ལས་འགུལ་བར་མཚམས་མ་ཆད་པར་སྤེལ་ཏེ་སེར་སྐྱ་མི་ཉུང་བ་ཞིག་འཛིན་བཟུང་དང༌། བཀག་བསྐྱིལ་བྱས་དང་བྱེད་བཞིན་པར་བརྟེན་དཀའ་སྡུག་མྱངས་དང་མྱོང་བཞིན་པའི་བོད་མི་རྣམས་ལ་གདུང་སེམས་མཉམ་བསྐྱེད་དང༌། རྒྱ་ནག་མི་དམངས་སྤྱི་མཐུན་རྒྱལ་ཁབ་གཞུང་ནས་རང་གཞན་གཉིས་ཕུང་གི་སྲིད་བྱུས་ཐབས་རྡུགས་འདི་རིགས་འཕྲལ་དུ་མཚམས་འཇོག་གིས་བོད་མི་ཚོར་རྒྱ་ནག་གི་བཅའ་ཁྲིམས་སུ་བཀོད་པའི་མི་རིགས་རང་སྐྱོང་དང༌། གཞི་རིམ་གྱི་ཐོབ་ཐང་ཁག་དོན་འཁེལ་འགན་ལེན་ཐོག་ཞི་འཇགས་ཡོང་བའི་ཐབས་ཚུལ་ལ་བསམ་ཞིབ་བྱེད་དགོས་པའི་རྒྱ་གཞུང་ལ་འབོད་སྐུལ་ནན་ཏན་དང༌། དངོས་དོན་བདེན་རྫུན་རྟོག་ཞིབ་སླད། མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་གཙོས་རྒྱལ་སྤྱིའི་ཚོགས་སྡེ་དང་རང་དབང་གསར་འགོད་པ་ས་གནས་སུ་ངོ་བསྐྱོད་ཐུབ་པ་དགོས་པའི་ཉེ་སྔོན་བོད་མི་མང་སྤྱི་འཐུས་ལྷན་ཚོགས་སྐབས་ ༡༥ པའི་གྲོས་ཚོགས་ཚོགས་དུས་དང་པོར་སྤྱི་མོས་ཀྱིས་གྲོས་ཆོད་སྣོལ་འཇོག་དང༌། རྒྱ་ཁྱབ་འབོད་སྐུལ་ཞུས་ཡོད།
ཉེ་བའི་ཆར་ཕྱི་ལོ་ ༢༠༡༡ ཟླ་ ༦ ཚེས་ ༦ ནས་ཁམས་དཀར་མཛེས་རྫོང་དུ་གྲྭ་ཚེ་དབང་བཀྲ་ཤིས་དང༌། གྲྭ་འགྱུར་མེད་བསོད་ནམས་གཉིས་ཀྱིས་ྋགོང་ས་མཆོག་སྐུ་ཚེ་ཁྲི་ལོ་བརྟན་པར་ཤོག ྋགོང་ས་མཆོག་བོད་ནང་མྱུར་དུ་གདན་ཞུ་གནང་དགོས། བོད་ལ་རང་དབང་དགོས་ཞེས་སོགས་ཞི་བའི་སྐད་འབོད་གནང་བ་ནས་བཟུང་ཁམས་དཀར་མཛེས་རྫོང་ཕྱོགས་སུ་གཅིག་མཇུག་གཉིས་མཐུད་ཀྱིས་རྒྱ་གཞུང་ལ་ཞི་བའི་ངོ་རྒོལ་དང༌། སྐད་འབོད་བྱུང་བའི་ཐད། རྒྱ་གཞུང་གིས་བོད་མིར་སྲིད་བྱུས་ངན་པ་ལག་བསྟར་བྱས་པའི་རྐྱེན་གྱིས་ངོ་རྒོལ་བྱུང་བ་ཡིན་པར་ངོས་མ་ཟིན་པར་བོད་མིར་ཉེས་མིང་འདྲ་མིན་བཏགས་ཏེ། བོད་མི་ཇེ་མང་འཇུ་བཟུང་གིས་རྡུང་རྡེག་དང༌། བཙོན་འཇུག་གནར་གཅོད་གཏོང་བཞིན་པར་བོད་མི་རྣམས་སེམས་འཚབ་ཆེན་པོའི་ངང་ཁོང་རྣམ་པའི་ཚེ་སྲོག་གི་རིན་ཐང་དང༌། གཟུགས་ཁམས་འཕྲོད་བསྟེན་བཅས་ཇི་ལྟར་ཆགས་ཀྱི་ཡོད་མེད་དྭོགས་གནས་སུ་གྱུར་ཡོད། ད་ཆ་དཀར་མཛེས་ཕྱོགས་ཀྱི་དགོན་གྲོང་ཚང་མར་དམ་དྲག་ཤུགས་ཆེར་བྱེད་བཞིན་པ་དང༌། གྲྭ་བཙུན་ཚོར་ཡར་མར་འགྲོ་བསྐྱོད་བཀག་སྡོམ། ནད་མནར་སོགས་ཀྱིས་དཀར་མཛེས་རྫོང་དུ་བསྐྱོད་དགོས་ཆགས་ཚེ་འགན་ལེན་མི་སྣ་མཉམ་ཁྲིད་དགོས་པ། དགོན་སྡེ་ཁག་ཏུ་རྒྱ་གཞུང་གི་མི་སྣ་ཡོང་སྟེ་དགོན་པ་སྒོ་རྒྱག་རྒྱུ་ཡིན་ཚུལ་སྡིགས་ར་བསྐུལ་བ་དང༌། བསུན་གཙེར། འཇིགས་སྐུལ་རྒྱུན་མཐུད་བྱེད་བཞིན་པའི་སྲིད་བྱུས་ཐབས་རྡུགས་འདི་རིགས་རྒྱ་གཞུང་གིས་འཕྲལ་དུ་མཚམས་འཇོག་བྱེད་དགོས་པའི་འབོད་སྐུལ་ཤུགས་དྲག་བྱ་རྒྱུ་དང༌། དེ་བཞིན་དཀར་མཛེས་ཕྱོགས་ཀྱི་བོད་མི་འཇུ་བཟུང་དང༌། བཙོན་འཇུག་བྱས་པ་དེ་དག་མྱུར་དུ་གློད་གྲོལ་ཡོང་ཐབས་སུ་རྒྱ་གཞུང་ལ་སྐུལ་མ་དང༌། གནོན་ཤུགས། གནས་ཚུལ་རྩད་གཅོད་ཡོང་ཐབས་གནང་དགོས་པའི་གཞེན་བསྐུལ་ནན་པོ་ཞུ་རྒྱུ་བཅས་ཀྱི་གསར་འགོད་བསྒྲགས་གཏམ་ཤིག་སྤྱི་འཐུས་རྒྱུན་ལས་ཀྱིས་སྤེལ་ཟིན་ཡིན་ཡང་ད་དུང་དེ་རིང་གོ་སྐབས་འདི་བརྒྱུད་ནས་བསྐྱར་དུ་འབོད་སྐུལ་ནན་པོ་བྱ་རྒྱུ་ཡིན།
ཉེ་བའི་ཆར་རྒྱ་གཞུང་གིས་རྒྱ་ནག་གུང་ཁྲན་ཏང་འགོ་འཛུགས་བྱས་ཏེ་མི་ལོ་ ༩༠ འཁོར་བ་དང༌། བོད་ལ་ཞི་བས་བཅིངས་འགྲོལ་ཟེར་བ་བཏང་སྟེ་ལོ་ ༦༠ འཁོར་བ་ཡིན་ཞེས་སོགས་ཀྱི་དུས་ཚིགས་འདྲ་མིན་མང་པོ་ཞིག་མིང་བགྲངས་ནས་བོད་ཆོལ་ཁ་གསུམ་གྱི་ས་ཁྱོན་ཡོངས་སུ་དགའ་སྤྲོའི་དུས་སྟོན་བརྩི་སྲུང་དགོས་པའི་བཙན་བཀའ་ཕབ་པ་དང༌། ཕྱི་མི་བཀག་སྡོམ། བོད་མིའི་འཆར་ཅན་གྱི་དུས་སྟོན་ཁག་བཀག་འགོག་སོགས་སྔར་ལས་དམ་བསྒྲགས་ཆེ་རུ་གཏོང་བཞིན་པ་དང༌། བོད་ཀྱི་ཁོར་ཡུག་ལ་གཏོར་སྐྱོན་ཚབས་ཆེ་འགྲོ་གཞིའི་གཏེར་ཁ་སྔོག་འདོན་གྱི་ལས་གཞི་ཁག་གཞི་རྒྱ་ཆེ་རུ་བཏང་དང་གཏོང་བཞིན་པ་སོགས་རྒྱ་ནག་དབང་འཛིན་པ་ཚོས་ད་དུང་དབང་ཤུགས་ངོམ་ཁྱེར་གྱིས་མཁྲེགས་འཛིན་དང༌། ལྷག་པར་བོད་མི་ཉམ་ཆུང་བའི་ཐོག་གདུག་རྩུབ་མནར་གཅོད་རྒྱུན་མི་ཆད་པ་སྤེལ་བ་དང༌། དེ་བཞིན་མགོ་སྐོར་བསླུ་བྲིད་ཁོ་ནས་དུས་ཚོད་སྐྱེལ་ཐབས་བྱས་ནའང་ནམ་ཕུགས་འཁྱོལ་ཐབས་མེད་ཅིང༌། བོད་མི་རྣམས་ཀྱིས་ཇི་སྲིད་བོད་དོན་བདེན་མཐའ་མ་གསལ་བ་དེ་སྲིད་དུ་བདེན་པའི་འཐབ་རྩོད་བློས་གཏོང་ངམ་བར་མཚམས་འཇོག་མི་སྲིད་པ་བཞིན་རང་རེའི་སྒྲིག་འཛུགས་ཁག་དང་མང་ཚོགས་བཅས་ཚང་མས་སྔར་བས་མཐུན་ལམ་དང་གདུང་ཤུགས་གཅིག་བསྒྲིལ་ངང་ནུས་པ་འདོན་དགོས་པའི་དུས་མཚམས་དམིགས་བསལ་ཞིག་ཏུ་སླེབས་ཡོད་པས་ཚང་མས་འཁུར་འགན་ཆེ་བཞེས་གནང་དགོས་པའི་འབོད་སྐུལ་ཞུ་རྒྱུ་ཡིན།
ཉེ་སྔོན་སྐབས་ ༡༥ པའི་བོད་མི་མང་སྤྱི་འཐུས་རྣམ་པ་མཛད་འཁུར་བཞེས་ཟིན་པ་ལྟར་ཐོག་མར་མང་ཚོགས་ལ་འཚམས་འདྲི་གཟིགས་བསྐོར་དུ་ཕེབས་རྒྱུ་དང༌། དེ་རྗེས་སྤྱི་འཐུས་རྣམ་པ་ལོ་གཉིས་དང་ཕྱེད་རེའི་ནང་མང་ཚོགས་ལ་ཆབ་སྲིད་ཀྱི་ལམ་སྟོན་དང༌། བདེ་སྡུག་གཟིགས་ཞིབ་སླད་ཕེབས་རྒྱུ་བཅས་ཀྱི་ཆེད་སྤྱི་འཐུས་རྣམ་པ་གཞིས་ཆགས་ཁག་སོགས་ས་བགོས་གྲུབ་ཡོད་པ་ལྟར་ཐོག་མར་འཚམས་འདྲི་གཟིགས་སྐོར་ཐད་འདི་ལོ་ཕྱི་ཟླ་ ༦ པ་ནས་འགོ་འཛུགས་ཀྱིས་ཕྱི་ཟླ་ ༩ པའི་ཚེས་ཤར་བར་རྒྱ་བལ་འབྲུག་གསུམ་གྱི་ས་གནས་ཁག་ལ་རིམ་ཕེབས་གནང་འཆར་ཡིན་པས་སྐབས་དེ་དག་ཏུ་མང་ཚོགས་ཀྱི་བདེ་སྡུག་ལ་གཟིགས་ཞིབ་སོགས་ཕན་ཐོགས་དགེ་མཚན་གང་ལེགས་ཡོང་རྒྱུའི་རེ་འདུན་ཞུ་བཞིན་ཡོད་པ་དང༌།
མཐའ་དོན་སྤྱི་ནོར་ྋགོང་ས་ྋསྐྱབས་མགོན་ྋརྒྱལ་བའི་དབང་པོ་མཆོག་ྋསྐུ་ཚེ་ྋཞབས་པད་བསྐལ་བརྒྱར་བརྟན་ཅིང༌། ཐུགས་ཀྱི་བཞེད་དགོངས་མཐའ་དག་ལྷུན་གྱིས་འགྲུབ་པ་དང༌། བོད་དོན་བདེན་མཐའ་མྱུར་དུ་གསལ་བའི་སྨོན་འདུན་ཞུ་རྒྱུ་བཅས། བོད་མི་མང་སྤྱི་འཐུས་ལྷན་ཚོགས་ཀྱིས་ཕྱི་ལོ་ ༢༠༡༡ ཟླ་ ༧ ཚེས་ ༦ ལ།། །།


text:
ཀུན་གཟིགས་པཎ་ཆེན་ཐམས་ཅད་མཁྱེན་པས་གཡུང་དྲུང་བོན་ལ་བརྩེ་གཟིགས་གནང་ཚུལ།
པཎ་ཆེན་སྐུ་ཕྲེང་བཅུ་བ་བློ་བཟང་འཕྲིན་ལས་ལྷུན་གྲུབ་ཆོས་ཀྱི་རྒྱལ་མཚན་མཆོག་ནི། བོད་རབ་བྱུང་བཅུ་དྲུག་པའི་ས་སྟག་སྟེ། སྤྱི་ལོ1938ལོའི་དཔྱིད་ཟླ་ར་བའི་ཚེས་གསུམ་ལ་ཡུལ་མདོ་ཁམས་སྨད་ཀྱི་ཆར་གཏོགས། དེང་དུས་ཀྱི་མཚོ་སྔོན་ཞིང་ཆེན་མཚོ་ཤར་ས་ཁུལ་ཞོང་ཧྭ་རྫོང་བིས་མདོ་ཡུལ་ཚོའི་དཔོན་ཚང་ཞེས་པར། ཡབ་ཆེན་གུར་མགོན་ཚེ་བརྟན་དང་། ཡུམ་ཆེན་བསོད་ནམས་སྒྲོལ་མ་གཉིས་ཀྱི་སྲས་སུ་སྐུ་འཁྲུངས། སྔོན་བྱོན་ཡབ་མྱེས་གོང་མ་རྣམས་ཀྱི་ཁྱིམ་རྒྱུད་འདི་དག གཡུང་དྲུང་བོན་ལ་དད་གུས་ཤིན་ཏུ་ཆེ་བས། ཕུག་གི་ལྷ་གསོལ་བ་དང་། སྒོ་ཁའི་འདྲེ་འདུལ་བའི་རུས་དཔོན་ལ་བོན་པོའི་སྔགས་འཆང་བསྟེན་པའི་སྲོལ་ཆགས་ཡོད། ལྷག་པར་དུ་དཔོན་ཚང་འདིའི་རུས་དཔོན་ལ། རྩོམ་ཡིག་འདིའི་འཕྲོ་ཀློག » »
853 total views, 1 views today
“ང་ལོ་གསུམ་གྱིས་བསད་པ་སྔས། ཡང་ན་ལོ་གསུམ་གྱིས་བསད་པ་ཕྱིས།” བཙན་པོའི་དཔའ་གཏམ།
ལྷ་ལུང་དཔལ་རྡོར་ནི་དུས་རབས་བརྒྱད་པའི་ལོ་རབས་བདུན་ཅུ་བ་ཙམ་དུ་འབྲོམ་སྟོད་གུར་མོ་ཆེར་༼༡༽སྐྱེས་ཤིང་། ཡུལ་དེ་ནི་དིང་སང་གི་སྟག་རྩེ་རྫོང་འབྲོམ་སྟོད་ཤང་སྙན་རོང་ཡུལ་གྱི་ཉེ་འདབས་སུ་གུར་པ༼༢༽ཞེས་པའི་ས་ཆར་ཡོད། ཁོང་གི་ལོ་ན་ཆུང་ངུའི་དུས་ཀྱི་སྐྱ་མིང་ལ་སྟག་ཉ་བཟང ༼༣༽ དུ་འབོད་ཅིང་གཙང་གི་གྲོ་ཤོད་སོགས་ལ་དབང་བསྒྱུར་ནས་དམག་དཔོན་བྱས་སྟབས་ཕྱིས་སུ་མཚན་ལའང་དཔོན་སྟག་ཉ་བཟང་ཞེས་ཐོགས་པ་ཞིག་རེད། རྩོམ་ཡིག་འདིའི་འཕྲོ་ཀློག » »
2,208 total views, 1 views today
༄༅།།ཨོཾ་ཨ་ཐཱ། གངས་ཅན་གསོ་དཔྱད་དབྱར་གྱི་ཆུ་འཛིན་ཀློང་། །ལུང་རིགས་རབ་རྒྱས་སྔོན་མེད་སྒྲ་བརྒྱའི་དབྱངས། །འཛམ་གླིང་མཛེས་པའི་རྒྱན་དུ་མངོན་སྒྲོག་མཁན། །སྨན་པའི་རྒྱལ་པོ་གཡུ་ཐོག་ཟུང་དེར་འདུད། །དཔལ་ལྡན་རྒྱུད་བཞིའི་དགོངས་དོན་གནམ་རུའི་རྒྱུད། །རྣམ་དཔྱོད་སོར་མོས་ཉེར་བཀུག་དགག་སྒྲུབ་མདས། །སྨྲ་ངན་ལོག་རྟོག་འཇོམས་པའི་གཡུལ་འགྱེད་མཁན། །མཁས་རྒུའི་གཙུག་རྒྱན་བྱང་ཟུར་རྣམ་གཉིས་རྒྱལ། །གངས་ལྗོངས་གསོ་དཔྱད་བསྟན་པའི་འཕྲིན་ལས་གདུགས། །རྣམ་དཔྱོད་དཔུང་པ་བརྟན་པོས་བླ་ནས་བླར། འདེགས་བཟོད་གྱད་ཀྱི་སྙིང་སྟོབས་རབ་ལྡན་པའི། །སྔོན་བྱོན་མཁས་ལ་སོར་བཅུ་སྙིང་གར་སྦྱར། །འདི་ན་གངས་ཅན་གསོ་དཔྱད་དབུ་བརྙེས་པའི། །ལོ་ཚིགས་མུན་ནག་འདོམ་འཇལ་མི་དགོས་པར། །ཉི་གཞོན་འདྲེན་པའི་སྐྱ་རེངས་འདི་དང་ལྷན། །འགྲོགས་ནས་གཟིགས་མོ་མཛོད་དང་གྲོགས་དག་ཀྱེ།
རྩོམ་ཡིག་འདིའི་འཕྲོ་ཀློག » »
2,674 total views, 1 views today
གཡུང་དྲུང་བོན་གྱི་ངོ་བོ་དང༌། དབྱེ་བའོ། །དང་པོ་ནི། གང་ལ་སྤྱད་ཅིང་ཉམས་སུ་བླངས་པ་ལ་བརྟེན་ནས་ལུས་ཅན་གྱི་སྒྲིབ་པ་ཟད་པའི་ཐབས་སུ་ གྱུར་པའི་རྣམ་དཀར་གྱི་ཡོན་ཏན། གཉིས་པ་དབྱེ་བ་ནི། བརྗོད་བྱ་དོན་གྱིས་བསྡུས་པའི་གཡུང་དྲུང་གི་བོན་དང༌། རྗོད་བྱེད་ཚིག་གིས་བསྡུས་པའི་གཡུང་དྲུང་གི་བོན་གཉིས། དང་པོ་ལ་དབྱེ་ན་གསུམ་སྟེ། སྤོང་པའི་ལམ་དང༌། སྒྱུར་བའི་ལམ་དང་༌། གྲོལ་བའི་ལམ་མོ། །གཉིས་པ་རྗོད་བྱེད་ལ་གཉིས་ཏེ། བཀའ་དང༌། བཀའ་ལ་བརྟེན་པ་གཉིས། དང་པོ་བཀའ་ལ། མདོ་སྡེ་དང་། འབུམ་སྡེ་དང༌། རྒྱུད་སྡེ་དང༌། མཛོད་སྡེ་དང་བཞིའོ། ། རྩོམ་ཡིག་འདིའི་འཕྲོ་ཀློག » »
1,835 total views, 1 views today
ཡོངས་གྲགས་ཀྱི་བོད་ཀྱི་ལོ་རྒྱུས་ལྟར་ན། བོད་ཡར་ལུང་རྒྱལ་བརྒྱུད་ཀྱི་རྒྱལ་བོ་ཉེར་བརྒྱད་པ་ལྷ་ཐོ་ཐོ་རི་གཉན་བཙན་གྱི་རིང་ལ་དམ་པའི་ཆོས་ཀྱི་དབུ་བརྙེས་པར་བཞེད་དེ། རྒྱུ་མཚན་ནི། རྒྱལ་བོ་དེ་ནི་སངས་རྒྱས་འོད་སྲུངས་ཀྱི་སྤྲུལ་བ་ཡིན་པས། ཉིན་ཞིག་སྐུ་མཁར་ཡུམ་བུ་བླ་སྒང་ན་བཞུགས་པའི་སྐབས་སུ་གསེར་ཡིག་ཏུ་བྲིས་པའི་སྤང་ཀོང་ཕྱག་རྒྱ་བ་དང་སྟེན་འབྲེལ་གྱི་ཕྱག་རྒྱ། མདོ་སྡེ་ཟ་མ་ཏོག གཡུའི་མཆོད་རྟེན་བང་རིམ་བཞི་བ་ཅན་གཅིག་བཅས་མདུན་གྱི་ནམ་མཁའ་ནས་བབས་ཏེ་བོན་ཆོས་གང་ཡིན་ངོ་མ་ཤེས་པས་མཚན་ལ་གཉན་པོ་གསང་བར་གསོལ་ནས་དཀོར་མཛོད་དུ་བཅུག་སྟེ་གསེར་སྐྱེམས་སོགས་ཀྱིས་མཆོད་ཟེར། ལོ་རྒྱུས་ཀྱི་གཏམ་རྒྱུད་འདི་ལ་བཞེད་སྟངས་ཅུང་ཙམ་རེ་མི་འདྲ་མོད། རྩོམ་ཡིག་འདིའི་འཕྲོ་ཀློག » »
1,831 total views, 1 views today
དེ་ཡང་《ཞོལ་རྡོ་རིང་གི་ཤར་ངོས་ཡི་གེ》ལས། “བློནཿསྟགཿསྒྲཿཀླུཿཁོངཿ།ནངཿབློནཿཆེནཿཔོཿདངཿཡོཿགལཿའཆོསཿཔཿཆེནཿཔོ། བཀའཿསྩལདཿགྱིསཿགྱངཿ། བཀའཿལུངཿདངཿའདྲཿབརཿ། རྗེསཿབླསཿདཀའཿདགུཿཉམསཿསུཿབླངསསཿཏེཿཕྱིཿནངཿགཉིསཿགྱིཿཆབཿསྲིདཿཁབཿསོཿ(རྡོ་རིང་གི་ཡིག་འབྲུ་གཅིག་མི་གསལ)དཔེནདཿཔཿདངཿཆེཿཆུངཿགཉིསཿལཿདྲངཿཞིངཿསྙོམསཿཏེཿ། བོདཿམགོཿནགཿཔོའིཿསྲིདཿལཿཕནཿཔཿལེགསཿདགུཿབྱསཿསོ།”ཞེས་འབྱུང་བའི། རྩོམ་ཡིག་འདིའི་འཕྲོ་ཀློག » »
2,290 total views, 1 views today
ཕྲན་གྱིས“ལྷ་ལུང་དཔལ་གྱི་རྡོ་རྗེའི་སྐུ་ཚེའི་ལོ་རྒྱུས་འཚོལ་ཞིབ་”ཅེས་པའི་རྩོམ་ཡིག་འདི་ནི་ཕྱི་ལོ་༢༠༠༠ལོའི་ལོ་མཇུག་ཏུ་བྲིས་པ་རེད་ལ། སྐབས་དེར་བྲིས་པའི་རྩོམ་ཡིག་འདིར་དཔྱད་གཞི་ཡིག་ཆ་ཕུན་སུམ་ཚོགས་པ་ཞིག་མ་འཛོམས་སྟབས། ལྷ་ལུང་དཔལ་གྱི་རྡོ་རྗེའི་སྐུ་ཚེའི་རི་མོ་གསལ་ལ་མ་གསལ་ཞིག་ཀྱང་འབྲི་ཐུབ་བྱུང་མི་འདུག ཕྱིས་སུ་བོད་ཀྱི་རྒྱལ་རབས་ལོ་རྒྱུས་སོགས་ཀྱིས་མཚོན་པའི་བསྟན་བཅོས་ཁག་ལ་མཇལ་ཐེངས་རེར་བརྗོད་གཞི་འདིའི་སྐོར་ལ་དོ་སྣང་བྱས་ཤིང་། ཉེ་ཆར་བརྗོད་གཞི་གཞན་ཞིག་གི་སྐོར་ལ་ཉར་ཚགས་བྱས་པའི་ཡིག་ཆ་ཞིག་བསྔོགས་སྐབས་ལྷ་ལུང་དཔལ་གྱི་རྡོ་རྗེའི་སྐོར་ལ་བསྡུ་རུབ་བྱས་པའི་ཟིན་ཐོའི་ཤོག་ལེབ་འགའ་མཐོང་བྱུང་བར་བརྟེན། སྔར་བྲིས་ཟིན་པའི་རྩོམ་ཡིག་ལ་སྣོན་འཕྲི་དང་ཁ་གསབ་བྱེད་པར་འདུན་པ་ཞིག་སྐྱེས་བྱུང་། རྩོམ་ཡིག་འདིའི་འཕྲོ་ཀློག » »
2,055 total views, 1 views today
གྲུབ་མཐའི་ཆེད་དུ་མེས་པོའི་མཛད་རྗེས་དོར། །སྲིད་དོན་ཆེད་དུ་རང་རིགས་ལོ་རྒྱུས་བསྒྱུར། །ལ་རྒྱ་ཁར་ཆེར་རང་འདོད་ཅོད་པན་བཅིངས། །གཅམ་བུའི་རྒྱལ་མཚན་སྒྲེང་མཁས་གངས་ཅན་པ། །རང་སྐྱོན་མཐོང་ན་བོད་ཀྱི་ལ་རྒྱ་ཡིན། །རང་འདོད་སྤང་ན་ཆོས་པ་ཡང་དག་ཡིན། །རང་རིགས་གཅེས་ན་བྱུང་ཆུབ་སེམས་དཔའ་ཡིན། །རང་གི་ལོ་རྒྱུས་ཤེས་ན་མཁས་པ་ཡིན། །གསོ་རིག་བསྟན་པ་ཏི་སེའི་གངས་ནས་དར། །འབྱུང་བཞིའི་རྣམ་བཤད་གངས་ཅན་ལྗོངས་སུ་ཁྱབ། །ཚན་རིག་ཤེས་བྱས་ཞང་བོད་རྒྱལ་ཁམས་བསྐྱངས། །གཞན་ལུགས་མ་འདྲེས་བོད་ཀྱི་སྨན་རྩིས་མཆོག །གསོ་རིག་བྱུང་ཁུངས་བོད་ཀྱི་ཡིག་ཚང་ཁག །བདེན་པའི་དཔང་པོ་གྷི་རིག་ལོ་རྒྱུས་བཞག །གྲུབ་མཐའི་ཞེན་གཏམ་དབྱིངས་སུ་སྐྱེལ་བ་ལ། །དགག་སྒྲུབ་ལུང་རིག་ཆར་ལྟར་དབབ་ཏུ་གསོལ། །ཧ་ལམ་སྤྱི་ལོའི་སྔོན་གྱི་ལོ་ངོ་བཞི་སྟོང་ལྷག་ཙམ་གྱི་གོང་གི་བོད་ཀྱི་སྨན་རྩིས། རྩོམ་ཡིག་འདིའི་འཕྲོ་ཀློག » »
2,822 total views, 1 views today
དུས་རབས་བརྒྱད་པའི་སྐབས་ཀྱི་གནས་ཚུལ་འདི་བོད་ཀྱི་ལོ་རྒྱུས་ཁྲོད་རྙོག་འཛིང་ཆེ་ཤོས་ཀྱི་ལེའུ་ཞིག་ཡིན་ཞིང་། རྙོག་འཛིང་ཆེ་བ་དེའི་རྐྱེན་གྱིས་ལོ་རྒྱུས་དངོས་ཀྱི་གཟུགས་རིས་དག་ཤིན་ཏུ་མཐོང་དཀའ་བར་གྱུར་ཡོད། བལྟས་ཚོད་ལ་གནས་ཚུལ་འདི་ཆོས་ལུགས་བར་གྱི་འཐེན་ཁྱེར་གྱིས་བསླང་བ་ཞིག་ཡིན་པ་འདྲ་ནའང་། དོན་དངོས་སུ་གོ་ས་རྩོད་པའི་དབང་ཆའི་འཐབ་རྩོད་དང་དེ་དག་འབྲེལ་བའི་སྒེར་གྱི་ཁེ་ཕན་རྩོད་པའི་གཡུལ་འཐབ་ཞིག་ཡིན་པ་ལས་ཆོས་ལུགས་ཀྱི་འཐབ་རྩོད་ཅིག་མིན་ལ་ཡིན་ཐབས་ཀྱང་མེད་དེ་འཐབ་རྩོད་འདི་ལྟ་བུ་ནི་ཆོས་ལུགས་དེ་དག་གི་སྲོལ་གཏོད་པའི་སྟོན་པ་ཆེན་པོ་དེ་དག་གིས་ཡང་ཡང་བཀག་ཅིང་དོན་དུའང་སྡིག་ཉེས་འབའ་ཞིག་ཡིན་པས་སོ། རྩོམ་ཡིག་འདིའི་འཕྲོ་ཀློག » »
1,648 total views, 1 views today
དེ་ཡང་《མདོ་དྲི་མེད་གཟི་བརྗིད》་ནང་གསལ་བ་ལྟར་ན། གཡུང་དྲུང་བོན་གྱི་ལོ་རྒྱུས་ནང་གལ་འགངས་ཆེ་བའི་མི་སྣ་“ཀོང་ཙེ་འཕྲུལ་རྒྱལ”ཞེས་པ་ཞིག་ཡོད་པ་དང་། ཁོང་གིས་“འོལ་མོ་ལུང་རིང་”གི་ནུབ་ཕྱོགས་སུ་གསས་ཁང་“དཀར་ནག་བཀྲ་གསལ”ཞེས་པ་ཞིག་བཞེངས་ཡོད། ལོ་རྒྱུས་ཀྱི་རྒྱུ་ཆ་དུ་མར་ལྟར་ན་“དཀར་ནག་བཀྲ་གསལ”ནི་ད་ལྟའི་ཆར་ཀྲུང་གོའི་ཀན་སུའུ་ཞིང་ཆེན་ལིན་ཞ་ཀྲའུ་ཡུང་ཅིང་རྫོང་རྡོ་ཕུང་རི་ཆུང་སྟེང་གི་འབུམ་གླིང་དགོན་པ་སྟེ། བོད་ཡིག་གི་ནང་དུ་“ཀ་ཆུ”ཞེས་འཁོད་པའི་ས་དེ་ཡིན། ད་ལྟ་ཡང་བོད་པ་ཚོས་ས་ཁུལ་དེ་ལ་“ཀ་ཆུ”ཞེས་འབོད་ཀྱི་ཡོད།《མདོ་སྨད་ཆོས་འབྱུང་》ལས་དགོན་པ་འདི་ན་ཡོད་པའི་བྱམས་པའི་སྐུ་བརྙན་ཆེན་པོ་ནི་ཀོང་ཙེས་བཞེངས་པ་སྟེ་ཐོག་མར་བོན་གྱི་སྟོན་པ་གཤེན་རབ་མི་བོ་ཆེའི་སྐུ་བརྙན་ཡིན་པ་ལ་ཕྱིས་སུ་བན་དེ་བ་རྣམས་དར་ཆེ་བའི་རྐྱེན་ལས་བྱམས་ཆེན་གྱི་སྐུ་བརྙན་ལ་བཅོས་པ་ཡིན་པའི་སྐོར་ཉུང་མཐར་ཡང་ཐེངས་གཉིས་ཙམ་གླེང་ཡོད། རྩོམ་ཡིག་འདིའི་འཕྲོ་ཀློག » »
2,845 total views, 2 views today


text:
རིག་ནུས་ལག་འཕྲིན་མཐུན་གཉེར་ཁང་གིས་རྒྱུན་དུ་རང་གི་ཐོན་རྫས་བརྙན་མིག་དེ་ཁ་གཏད་ཐོན་གཉེར་ཁང་གི་ཐོན་རྫས་ལས་སྤུས་ཚད་ལྡབ་ཀྱི་ལེགས་པ་ཡོད་ཅེས་རང་གིས་རང་ལ་བསྟོད་ར་བྱེད་ཀྱི་ཡོད། འོན་ཀྱང་ཚན་རིག་མཁས་ཅན་གྱི་མདུན་དུ་ཁོ་ཚོ་ཚང་མའི་ནུས་པ་ཕྲན་བུ་ཞིག་ལས་མངོན་མེད། ཁོ་ཚོས་རིག་ནུས་ལག་འཕྲིན་ཐོག་ནང་འཇུག་བྱས་པའི་ཧ་ཅང་ཡང་བའི་བཟོ་ལྟ་དཔེ་གསར་ཅན་དང་ཁྱེར་བདེ་བའི་མ་ལག་ཞིག་སྒྲིག་སྦྱོར་བྱས་ཡོད་པས་ནད་དུག་རྐྱང་པོ་ཡང་དབྱེ་བ་འབྱེད་ཐུབ། ད་དུང་ཆེད་ལས་མཁས་པ་ཚོས་མ་ལག་འདིས་འདུས་རྡུལ་རྐྱང་པོ་འཕྲལ་མར་མཐོང་ཐུབ་ཀྱི་ཡོད་ཅེས་གསུང་། མ་ལག་ཆ་ཚང་3-Dཡིག་དཔར་གྱི་ཕྱི་ཤུན་ནང་སྒྲིག་སྦྱོར་བྱེད་དགོས་པ་དང་དེའི་ལྗིད་ཚད་ནི་འབྲས་ལྗན་པ་ཕོར་པ་གང་དང་ཧ་ལམ་ཁྱད་པར་མེད། ཚོད་ལྟའི་རྒྱུད་རིམ་ཁྲོད་མ་ལག་འདིས་ཆུང་ཤོས་ནྰ་སྨིད་༡༠༠ལྷག་གི་དངོས་གཟུགས་ཆུང་ཆུང་ཡང་དབྱེ་བ་འབྱེད་ཐུབ་ཀྱི་ཡོད།༼ནྰ་སྨི་གཅིག་ནི་སྨིད་གཅིག་གི་དུང་ཕྱུར་བཅུའི་ཆ་གཅིག་ཡིན་༽ཞིབ་འཇུག་མི་སྣས་ཤེས་རྟོགས་བྱུང་གསལ་མ་ལག་འདིས་
རྩིས་འཁོར&རྩིས་རིག
ང་ཚོས་དུས་རྒྱུན་བེད་སྤྱོད་བྱེད་ཀྱིན་པའི་ཨང་ཀི0,1,2,3,4,5,6......འདི་དག་གི་མིང་ལ་ཨ་རབ་ཨང་ཀི་ཞེས་འབོད། འདི་ནི་འཛམ་གླིང་ས་ཕྱོགས་ཚང་མར་བེད་སྤྱོད་ཡོད་པ་ཞིག་ཡིན། དོན་དངོས་ཐོག་ཨ་རབ་ཨང་ཀི་ནི་ཕལ་ཆེར་ལོ1500སྔོན་ནས་རྒྱ་གར་མིས་གསར་གཏོད་བྱས་པ་ཞིག་རེད། རྗེས་སུ་ཨ་ཤེ་ཡ་གླིང་དུ་ཚོང་གཉེར་གྱིན་པའི་ཨ་རབ་མིས་ཨང་ཀི་དེ་ཚོ་ཤེས་པར་གྱུར་ཅིང་། ཕྱིས་སུ་ཁོ་ཚོས་དེ་དག་ཡོ་རོབ་གླིང་དུ་བཀོལ་བར་བྱས་སོ༎ དེར་བརྟེན་ཡོ་རོབ་པས་ཨང་ཀི་དེ་ཚོར་ཨ་རབ་ཨང་ཀི་ཞེས་མིང་བཏགས་ཤིང་། ཨང་ཀི་དེ་དག་འབྲི་སྐབས་དུས་ཚོད་གྲོན་ཆུང་ཐུབ་ལ་བར་སྟོང་ཡང་ཆེན་པོ་མི་དགོས་པ་དང་། རྩིས་རྒྱག་སྐབས་ཧ་ཅང་སྟབས་བདེ་པོ་ཡོད་པས་ཡོ་རོབ་པས་དགའ་བསུ་ཆེན་པོ་ཐོབ་ཅིང་སྤྱོད་སྒོ་སྔར་བས་ཀྱང་ཆེ་རུ་ཕྱིན། སྒོས་སུ་སྤྱི་ལོའི་དུས་རབས༧པ་ནས་བཟུང་། ཨ་རབ་མིས་ཕྱི་ཕྱོགས་ལ་སྟོབས་ཤུགས་རྒྱ་སྐྱེད་བཏང་བས་ཨ་རབ་ཨང་ཀི་ཡང་དེ་དང་ཞོར་དུ་སྤེལ་ཅིང་ཁྱབ་ལ། མཐར་དེ་ནི་འཛམ་གླིང་ཐོག་ཀུན་གྱིས་སྤྱོད་པའི་ཨང་ཀིའི་འབྲི་སྲོལ་དུ་གྱུར་
མིའི་ཀླད་པ་དང་རྩིས་འཕྲུལ་བར་གྱི་ཁྱད་པར་རྙོག་འཛིང་རང་བཞིན་ཞེས་པའི་ཚིག་འདིའི་བསྡུས་ཆོག་སྟེ། འོ་འཐུང་སྲོག་ཆགས་ཆེན་པོའི་ཀླད་པ་ནི་ང་ཚོས་རྟོགས་ཟིན་པའི་ཆེ་ཆུང་ནང་ནས་ཆེས་རྙོག་འཛིང་ཅན་ཞིག་ཡིན། མིའི་ཀླད་པའི་ལྗིད་ཚད་ལ་ཁེ་སྟོང་ཙམ་ཡོད་མོད་དེའི་ནང་དུ་དབང་རྩའི་ཕྲ་ཕུང་དུང་ཕྱུར་བརྒྱ་ཕྲག་འགའ་དང་ཕྲ་ཕུང་ཆུང་ངུ་དུང་ཕྱུར་སྟོང་ཕྲག་འགའ་མཆིས། འདི་འདྲིའི་ཕྲ་ཕུང་དུང་ཕྱུར་མང་བོ་ཞིག་ང་ཚོས་ད་རུང་རྟོགས་མི་ཐུབ་པའི་བོངས་ཆེ་བ་དང་རྙོག་འཛིང་ལྡན་པའི་དྲ་བ་ནང་དུ་ཕན་ཚུན་འབྲེལ་འདྲིས་བྱ་བཞིན་ཡོད།
སྤྱིར་བཏང་དུ། མི་མང་ཆེ་བར་རྒྱུས་ང་ཆེ་བའི་གྲངས་ལ་རིགས་གཉིས་ཡོད་དེ། ཕོ་གྲངས(+5,+17.5)དང་མོ་གྲངས(-5,-17.5)གཉིས་ཡིན། མོ་གྲངས་ནི་དུས་རབས་བར་མར་བྱུང་ཞིང་། དེས་3-5ལྟ་བུའི་རིགས་ཀྱི་གནད་དོན་ཐག་གཅོད་བྱེད། དེ་ཡང་། གནའ་མིའི་ལྟ་སྟངས་ལ་ཀུ་ཤུ་གསུམ་གྱི་ནང་ནས་ཀུ་ཤུ་ལྔ་འཐེན་པ་ནི་དཔེ་མི་སྲིད་པ་ཞིག་ཡིན། འོན་ཀྱང་། དུས་རབས་བར་མའི་ཚོང་པ་ཚོར་མཚོན་ན། དངུལ་ཆད་པ་ཟེར་བ་འདིར་གོ་རྟོགས་གསལ་བོ་ཞིག་ཆགས་ཡོད་དེ། “ཁྱེད་ཀྱིས་ང་ལ་ཀུ་ཤུ་ལྔ་སྤྲོད་རོགས།
རྩིས་འཁོར་ཚན་རིག(computer science)མིང་གི་ནང་དུ་རྩིས་འཁོར་ཞེས་པའི་མིང་འདི་འདུས་ཡོད་མོད་དོན་དངོས་སྟེང་རྩིས་འཁོར་ཚན་རིག་གི་གྲངས་ཚད་ངེས་ཅན་ཞིག་གི་ཁྱབ་ཁོངས་རྩིས་འཁོར་རང་སྟེང་གི་ཞིབ་འཇུག་ལ་འབྲེལ་བ་མེད། དེའི་རྐྱེན་མིང་གསར་ཁ་ཤས་གྲོས་གཞི་བཏོན་པའི་ནང་དུ་ཐོན། སློབ་གྲྭ་གནད་ཆེ་བ་ཁ་ཤས་ཀྱི་སྡེ་ཁག་ཀྱིས་ཐ་སྙད་རྩིས་རྒྱག་ཚན་རིག(computing science)བཀོལ་བར་ཕྱོགས་ཆེ། འདིས་ཞིབ་ཅིང་དག་པའི་སྒོ་ནས་གཉིས་ཀྱི་སྒོ་ནས་གཉིས་ཀའི་བར་ཀྱི་མི་འདྲ་ས་ནན་བཤད་བྱས་ཡོད།


text:
སྤྱི་ལོ2017ལོའི་ཟླ1ཚེས17ཉིན་གྱི་ཕྱི་དྲོར། 《མཚོ་སྔོན་སྤྱི་ཚོགས་ཚན་རིག》གི་བོད་ཡིག་དུས་དེབ་གསར་འདོན་མཛད་སྒོ་དང་བོད་ཁུལ་གྱི་དཔལ་འབྱོར་སྤྱི་ཚོགས་འཕེལ་རྒྱས་ལ་ཞབས་འདེགས་ཞུ་བའི་གླེང་སྟེགས་ཟི་ལིང་རྣམ་རྒྱལ་མགྲོན་ཁང་དུ་བསྡུས་ཤིང་། ཐེངས་འདིར་མཚོ་སྔོན་ཞིང་ཆེན་དྲིལ་བསྒྲགས་པུའུ་དང་། ཞིང་ཆེན་སྤྱི་ཚོགས་ཚན་རིག་ཁང་། ཞིང་ཆེན་རིག་གནས་དང་གསར་འགྱུར་པར་སྐྲུན་ཐིན། ཞིང་ཆེན་འཐབ་ཕྱོགས་གཅིག་གྱུར་པུའུ། ཞིང་ཆེན་མི་རིགས་ཆོས་ལུགས་ཨུ་ཡོན་ལྷན་ཁང་། མཚོ་སྔོན་བོད་རིགས་ཞིབ་འཇུག་ཚོགས་པ། མཚོ་སྔོན་མི་རིགས་སློབ་ཆེན། མཚོ་སྔོན་དགེ་ཐོན་སློབ་ཆེན། མཚོ་སྔོན་མི་རིགས་པར་སྐྲུན་ཁང་ལ་སོགས་པའི་ལས་ཁུངས་དང་འབྲེལ་ཡོད་མགོ་ཁྲིད། ཆེད་མཁས་པ། རྩོམ་སྒྲིག་པ་བཅས་མི་སྣ་བཞི་བཅུ་ལྷག་འཛོམས་ནས།《མཚོ་སྔོན་སྤྱི་ཚོགས་ཚན་རིག》བོད་ཡིག་དུས་དེབ་གསར་དུ་འདོན་པར་རྟེན་འབྲེལ་ཞུས་པ་དང་། དུས་མཚུངས་སུ་དུས་དེབ་གསར་འདོན་གྱི་དགེ་མཚན་དང་མ་འོངས་པའི་རྩོམ་སྒྲིག་ཁྲོད་མཉམ་འཇོག་བྱ་དགོས་པ་སོགས་ཀྱི་སྐོར་ལ་བསམ་ཚུལ་ལྷུག་བརྗོད་དང་བསམ་བློ་བརྗེ་རེས་གནང་།
《མཚོ་སྔོན་སྤྱི་ཚོགས་ཚན་རིག》གི་བོད་ཡིག་དུས་དེབ་གསར་འདོན་མཛད་སྒོ་ཟི་ལིང་དུ་བསྡུས་པའི་ཟུར་ཞིག
གླིང་གཙོ་ཁྲིན་ཝེ།(འཕྲིན་ལས་རྒྱ་མཚོ)
རྒྱལ་ཁབ་གསར་འགྱུར་པར་སྐྲུན་རྒྱང་སྒྲོག་བརྙན་འཕྲིན་སྤྱི་ཁྱབ་ཅུས་དང་ཞིང་ཆེན་ཏང་ཨུས་ཆོག་མཆན་ཐོབ་པ་བརྒྱུད་དེ། ཞིང་ཆེན་ཏང་ཨུའི་དྲིལ་སྒྲོག་པུའུ་ཡིས་དོ་དམ་བྱེད་ཅིང་མཚོ་སྔོན་ཞིང་ཆེན་སྤྱི་ཚོགས་ཚན་རིག་ཁང་གིས་གཙོ་སྒྲུབ་བྱེད་པའི《མཚོ་སྔོན་སྤྱི་ཚོགས་ཚན་རིག》གི་བོད་ཡིག་དུས་དེབ་དངོས་སུ་གསར་འདོན་བྱས་པ་ཡིན་ཞིང་། དེ་ནི་མཚོ་སྔོན་སྤྱི་ཚོགས་ཚན་རིག་ཁང་གི་གླིང་གཙོ་ཁྲིན་ཝེ(འཕྲིན་ལས་རྒྱ་མཚོ)མཆོག་གཙོ་བྱས་པའི་བོད་རིག་པ་སུའོ་ཡི་བློ་མཐུན་མི་ཉུང་བ་ཞིག་གིས་ལོ་ངོ་དུ་མར་འབད་པ་དང་བརྩོན་ལེན་བྱས་ཏེ། གོང་རིམ་པ་དང་འབྲེལ་ཡོད་ལས་ཁུངས་དག་གིས་རྒྱབ་སྐྱོར་འོག་ནས་ད་ལྟ་དངོས་སུ་འགྲེམ་སྤེལ་བྱེད་ཐུབ་སོང་བས་ཁོ་ཚོར་སྙིང་ཐག་པ་ནས་བཀའ་དྲིན་ཞུ་བ་ཡིན། གླིང་གཙོ་ཁྲིན་ཝེ(འཕྲིན་ལས་རྒྱ་མཚོ)ལགས་ནི་མཚོ་སྔོན་ཞིང་ཆེན་རྟ་ཐང་རྫོང་གི་བོད་རིགས་ཡིན་ལ། ད་ལྟ་མཚོ་སྔོན་ཞིང་ཆེན་སྤྱི་ཚོགས་ཚན་རིག་ཁང་གི་ཏང་ཙུའུ་ཧྲུའུ་ཅི་དང་གླིང་གཙོ། སློབ་དཔོན་ཆེན་མོ་བཅས་ཡིན་ཞིང་། རྒྱལ་ཁབ་སྤྱི་ཁྱབ་ཁང་གི་ཆེད་དམིགས་གྲོན་དངུལ་ཐོབ་པའི་མཁས་པའང་ཡིན། 2011ལོརལན་ཀྲོའུ་སློབ་ཆེན་ནུབ་བྱང་གྲངས་ཉུང་མི་རིགས་ཞིབ་འཇུག་ལྟེ་གནས་སུ་མི་རིགས་རིག་པའི་འབུམ་རམས་པའི་སློབ་གནས་བླངས།
ཆོག་མཆན་དཔང་ཡིག
སྤྱི་ཚོགས་ཚན་རིག་ནི་མིའི་རིགས་ཀྱིས་འཇིག་རྟེན་ཧྲིལ་པོར་འཐབ་རྩོད་དང་བཅོས་བསྒྱུར་བྱེད་པའི་ལག་ཆ་གལ་ཆེན་ཞིག་ཡིན་པར་མ་ཟད། སྤྱི་ཚོགས་འཕེལ་རྒྱས་དང་གསར་གཏོད་ཀྱི་ནུས་པ་ཆེས་ཆེར་ལྡན་ཕྱིར། ཀྲུའུ་ཞི་ཞི་ཅིན་ཕིང་གིས་ཀྱང་། “འཛམ་གླིང་གི་སྤྱི་ཚོགས་ཚན་རིག་དང་མཚན་ཉིད་རིག་པའི་གྲུབ་འབྲས་གཡུར་དུ་ཟ་བ་བླངས་པ་ནི་མི་དང་སྤྱི་ཚོགས་བར་འཕྲད་པའི་གནད་དོན་མཐའ་དག་ལ་བགྲོ་གླེང་དང་ཐག་གཅོད་བྱས་པ་ལས་མངོན་འགྱུར་བྱུང་བ་ཡིན།”ཞེས་གསུངས་པ་ལྟར། ངེད་སྤྱི་ཚོགས་ཚན་རིག་ཁང་གིས་ཀྱང་སྤོབས་པ་དང་ཡིད་ཆེས་ཀྱིས་ངང་ནས་དེང་གི་སྤྱི་ཚོགས་ཡོངས་ཀྱི་འཕེལ་རྒྱས་ལ་དམིགས་ཏེ། དངོས་ཡོད་འཚོ་བའི་གནད་དོན་ལ་ཁ་ཕྱོགས་ནས་སྤྱི་ཚོགས་འཕེལ་རྒྱས་གཏོང་བར་ནུས་པ་བླ་མེད་འདོན་རྒྱུ་ཡིན།
དུས་དེབ་ཀྱི་མདུན་ངོས་དང་རྒྱབ་ངོས།
དཀར་ཆག
བོད་ཡིག་དུས་དེབ་གསར་འདོན་གྱི་མཛད་སྒོའི་ནང་དོན།
དུས་དེབ་འདིའི་དམིགས་འབེན་ནི་རིག་གཞུང་རང་བཞིན་དང་གཞུང་ལུགས་རང་བཞིན། བསམ་བློ་རང་བཞིན། གསར་གཏོད་རང་བཞིན་བཅས་རྒྱུན་འཁྱོངས་སྒོས་ལེ་ཚན་དུ་མ་བཀོད་སྒྲིག་བྱས་ཡོད་པ་ནི། མཚན་ཉིད་རིག་པ་དང་ཆབ་སྲིད་རིག་པ། དཔལ་འབྱོར་རིག་པ། རིག་གནས་རིག་པ། སྤྱི་ཚོགས་རིག་པ། མི་རིགས་རིག་པ། སྐྱེ་ཁམས་རིག་པ། ལོ་རྒྱུས་རིག་པ། གནའ་དཔྱད་རིག་པ། མིའི་རིགས་རིག་པ། ཆོས་ལུགས་རིག་པ། སྐད་བརྡ་རིག་པ། དམངས་སྲོལ་རིག་པ། སློབ་གསོ་རིག་པ། གསོ་བ་རིག་པ། རྩོམ་རིག་སྒྱུ་རྩལ་རིག་པ་སོགས་ལྡན་པའི་སྣ་འཛོམས་རང་བཞིན་གྱི་སྲོག་ཤིང་དུས་དེབ་ཅིག་ཡིན་ཞིང་། ལོ་གཅིག་ལ་དེབ་བཞི་དང་དུས་ཚིགས་རེར་དེབ་རེ་ཡོད་པས། རྒྱ་ཆེ་བའི་རིག་པ་སྨྲ་བ་དག་གིས་བོད་ཡིག་གི་མཚན་ཉིད་རིག་པ་དང་སྤྱི་ཚོགས་ཚན་རིག་སྐོར་གྱི་ཕྱག་རྩོམ་ལྷུགས་སྩོལ་གནང་རྒྱུར་མཁྱེན།
རྟེན་འབྲེལ་ཤིས་ཚིག
ཕྱག་རྩོམ་བསྐུར་མཁན་རྣམས་ཀྱིས་དོ་སྣང་མཛད་དགོས་པའི་དོན་ཚན་འགའ་ཡོད་པ་ནི།
དང་པོ། བརྗོད་བྱ་ནི་མཚན་ཉིད་རིག་པ་དང་སྤྱི་ཚོགས་ཚན་རིག་སྐོར་གྱི་ནང་དོན་གསར་པ་དང་ལྟ་བ་ཡང་དག སྒྲུབ་བྱེད་ཀྱི་ཁུངས་ལུང་ཚད་ལྡན། ཞིབ་འཇུག་གི་རིན་ཐང་ཟབ་མོ་ལྡན་དགོས་ལ། ཡིག་འབྲི་སྟོང་ལྔ་ནས་ཆིག་ཁྲིའི་བར་ཡིན་དགོས།
གཉིས་པ། ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི 《བརྡ་འཕྲིན་དང་ཡིག་ཚང་། དཔྱད་གཞི་ཡིག་ཆའི་རྩོམ་མཁན་དང་དཀར་ཆག་གི་ཚད་གཞིའི》-(GB/T7714-2015)བླང་བྱ་ལྟར། ཕྱག་རྩོམ་གྱི་མཆན་རྣམས་ཞབས་མཆན་འགོད་དགོས། དཔྱད་གཞིའི་ལུང་ཁུངས་ཀྱི་གོ་རིམ་འགོད་སྟངས་ནི། 1.རྩོམ་པ་པོ། 2.དཔྱད་ཡིག་གི་མཚན་བྱང་། 3.དཔྱད་ཡིག་མཚོན་རྟགས། 4.དཔེ་སྐྲུན་ཁང་གི་མིང་། 5.པར་སྐྲུན་གྱི་ལོ་ཚིགས་དང་དཔར་ཐེངས། 6.ཤོག་ངོས། (དཔེར་ན། མཁས་པ་ལྡེའུ། 《རྒྱ་བོད་ཆོས་འབྱུང་རྒྱས་པ》 [M] བོད་ཡིག་དཔེ་རྙིང་དཔེ་སྐྲུན་ཁང་། 1987ལོའི་པར་ཐེངས་དང་པོ། ཤོག་ངོས 9) ཞེས་པ་ལྟ་བུའོ།།
གསུམ་པ། དཔྱད་རྩོམ་གྱི་ཡི་གེ་ནི་ཧི་གཟུགས་ཡིན་དགོས་ཤིང་། ཡི་གེའི་ཆེ་ཆུང་གི་ཚད་ནི་གཉིས་པའི་ཆུང་བ་ཅན(小二)ཡིན་དགོས་ལ། ཞབས་མཆན་ནི་བཞི་བ་ཡིན་དགོས། ཕྱག་རྩོམ་ལས་འབྱུང་བའི་གྲངས་ཀ་དག་ཨ་རབ་ཀྱི་ཨང་གྲངས་དང་རྒྱལ་སྤྱིའི་གཅིག་གྱུར་གྱི་མཚོན་རྟགས་རྣམས་འགོད་དགོས། རྒྱ་བོད་ཐ་སྙད་ཀྱི་སྒྲ་སྒྱུར་དག་ནི་ 《རྒྱ་བོད་ཤན་སྦྱར་ཚིག་མཛོད》དང་བསྟུན་དགོས།
བཞི་པ། རྒྱལ་ཁབ་སྤྱི་ཚོགས་ཚན་རིག་ཐེབས་རྩའི་ལས་གཞི་དང་ཡང་ན་ཞིང་ཆེན་དང་པུའུ་ཨུའི་མཚན་ཉིད་རིག་པ་དང་སྤྱི་ཚོགས་ཚན་རིག་གི་ཞིབ་འཇུག་གི་རྣམ་གྲངས་ལས་གཞི་སོགས་ཡིན་ཚེ། ཕྱག་རྩོམ་ནང་ལས་གཞིའི་མིང་ཡོངས་དང་ཨང་རྟགས་བཅས་བཀོད་དེ་གསལ་བཤད་བྱེད་དགོས།
ལྔ། རྩོམ་པ་པོ་ངོ་སྤྲོད། (མིང་། ལས་ཁུངས། སློབ་གནས། ལས་ཀའི་མིང་ཐོབ། ཞིབ་འཇུག་གི་ཁ་ཕྱོགས)དེ་མིན་ཕྱག་རྩོམ་གྱི་མཚན་བྱང་རྒྱ་དབྱིན་ཤན་སྦྱར་གྱིས་འབྲི་རྒྱུ་དང་རང་ཉིད་ཀྱི་འབྲེལ་གཏུགས་བྱ་ཡུལ། སྡོད་གནས་སོགས་གསལ་བོར་འགོད་རོགས།
དྲུག མཚན་ཉིད་རིག་པ་དང་སྤྱི་ཚོགས་ཚན་རིག་པའི་སྐོར་གྱི་དཔྱད་རྩོམ་ཡིན་ཚེ། དུས་དེབ་སྟེང་ལ་འགོད་པར་དམིགས་བསལ་ཡོད། གཞན་ཡང་འདི་གར་འབྱོར་བའི་ཕྱག་རྩོམ་ཕྱིར་སློག་བྱ་རྒྱུ་མིན་པས་མ་ཕྱི་རྩོམ་པ་པོ་རང་གིས་ཉར་ཚགས་བྱ་དགོས་ཤིང་། པར་དབང་དང་འགལ་བའི་གཞན་རྩོམ་བརྐུ་བཤུ་དང་པར་སྐྲུན་བསྐྱར་ཟློས་སོགས་ཀྱི་གནས་ཚུལ་བྱུང་ཚེ། རྩོམ་པ་པོ་རང་ཉིད་ཀྱིས་འགན་འཁུར་དགོས།
ཕྱག་རྩོམ་བསྐུར་ཡུལ། མཚོ་སྔོན་ཞིང་ཆེན་ཟི་ལིང་གྲོང་ཁྱེར་ཙོང་ཆུ་འགྲམ་གྱི་སྲང་ལམ་གོང་མའི་སྒོ་རྟགས་དང་པོ།
མཚོ་སྔོན་སྤྱི་ཚོགས་ཚན་རིག་བོད་ཡིག་རྩོམ་སྒྲིག་ཁང་། སྦྲག་སྲིད་ཨང་རྟགས། 810000
ཁ་པར་ཨང་གྲངས། 0971-8207623 ཡིག་ཟམ། qhshkxzwb@163.com
地址:青海省西宁市上滨河路1号 《青海社会科学》藏文编辑部
邮政编码:810000 电话:0971-8207623 电子邮箱:qhshkxzwb@163.com


text:
དམག་ཆེན་གཉིས་པ་འཇར་མན་པས་སློང་དོན།
སྒར་བ་འཕྲིན་ལས་རྒྱ་མཚོས་བསྒྱུར།
ཧྥ་རན་སིའི་ཚོགས་ཁག་གི་ཚུལ་མིན་གྱིས་སྐྱིན་པ་ལེན་ཚུལ་ལ་དབྱིན་ཇི་དང་ཨ་རི་གཉིས་མི་འཐད་པའི་རྣམ་འགྱུར་བསྟན་མོད། འོན་ཀྱང་མཇུག་མཐར་ཁྱབ་བསྒྲགས་བྱས་པའི་༼凡尔赛ཧྥན་ཨར་སེའི་གྲོས་ཆོད༽ཀྱིས་དམག་ཕམ་རྒྱལ་ཁབ་ཀྱི་ཁྲིམས་ཆད་སྔར་བཞིན་ལྕི་མོར་བྱས་པས། ༼凡尔赛ཧྥན་ཨར་སེའི་གྲོས་ཆོད༽་ནི་ “བཙན་རྒྱལ་རིང་ལུགས་པའི་ཆོད་ཡིག”ཏུ་བསྒྱུར་བས་དེ་ལ་ལེ་ཉེན་གྱིས་”བཙན་འཕྲོག་དང་བཙན་ལེན་གྱི་ཆོད་ཡིག”ཅེས་པའི་མིང་གིས་འབོད།
ཞི་བདེའི་གྲོས་ཆོད་ཀྱི་གཞི་རྩའི་ཐག་བཅད་ནི་འཇར་མན་གྱི་མི་སེེར་སྤེལ་ཡུལ་གྱི་ས་ཆ་ཡོངས་རྫོགས་ལ་བཙན་རྒྱལ་རིང་ལུགས་རྒྱལ་ཁབ་གཙོ་གྲས་རྣམས་ཀྱིས་རྟིང་འཛིན་དང་དབང་སྒྱུར་བྱེད་པའི་རྣམ་པ་འཕར་སྣོན་གྱིས་ཆ་གཞོག་བྱེད་ལ། ཞི་གྲོས་ཀྱིས་འཇར་མན་མཐའ་མཚམས་དབྱེ་བགོ་ཡང་བསྐྱར་བྱས་པས་འཇར་མན་གྱི་གལ་ཆེན་གྱི་བཟོ་ལས་ས་ཁུལ་རྣམས་གཞན་ལག་ལ་ཤོར་ཞིང་། རྒྱལ་ཁུངས་ཀྱི་བརྒྱད་ཆའི་གཅིག་དང་མི་གྲངས་ཀྱི་བཅུ་ཆའི་གཅིག ལྕགས་གཏེར་རིགས་ཀྱི་65%དང་རྡོ་སོལ་གཏེར་རིགས་ཀྱི45%ད་དུང་ཕྱི་ཚོང་མར་རྐང་གི་མང་ཕྱོགས། ཚོང་གཟིངས་དང་མཚོ་དམག་གི་རུ་གཟིངས་སོགས་ལ་ཉམས་ཉེས་ཆེན་པོ་བྱུང་། ཞི་གྲོས་དེས་ད་དུང་འཇར་མན་གྱི་དམག་ཚད་ལ་སྒྲིག་ལམ་ཧ་ཅང་དོགས་པར་བྱས་ཏེ། དམག་དཔུང་ཇུས་འགོད་ཁང་གཏོར་ཏེ་དམག་གི་འོས་མེད་པར་བྱས། སྐམ་དམག་ཁྲི་བཅུ་ལས་བརྒལ་མི་ཆོག་པ་དང་མཚོ་དམག་ཁྲི་ལས་བརྒལ་མི་ཆོག་པ། ཆོག་མཆན་མེད་པར་ཆུ་འཛུལ་དམག་གྲུ་བཟོས་མི་ཆོག་ལ། མཁའ་དམག་འཛུགས་མི་ཆོག གནམ་གྲུ་བཀོལ་སྤྱོད་མི་ཆོག་ལ་འཁྲབ་འཁོར་དང་ལྕི་བའི་སྒྱོགས་རིགས་ཀྱི་མཚོན་ཆ་ཡང་ངོ་། །གཞན་ད་དུང་འཇར་མན་གྱིས་ངེས་པར་དུ་གསེར་དངུལ་སོགས་ཀྱིས་དམག་འཁྲུག་སྐྱིན་འཚབ་སྤྲོད་དགོས་རྒྱུ་བྱས།
ཞི་གྲོས་དེ་འཇར་མན་ལ་བསྒྲགས་ཕྱིན་མགྱོགས་མྱུར་ངང་འཇར་མན་རྒྱལ་ཁབ་ནང་ལ་འཁོན་སེམས་དང་བཙན་གནོན་གྱིས་བཞག་པའི་མི་འདོད་པ་མང་བོས་ཁྱབ་ནས་སོང་དུས། འཇར་མན་གྱི་རྒྱལ་མང་གིས་སྲིད་གཞུང་ལ་”གྲོས་ཆོད་དེ་ཉིད་རྩད་ནས་དང་ལེན་མི་བྱེད་”རྒྱུའི་འབོད་སྐུལ་བཏང་། འཇར་མན་གྱི་གྲོང་ཁྱེར་གང་སར་མང་ཚོགས་སྟོང་ནས་ཁྲི་བར་འདུས་ཏེ་མཐུན་ཚོགས་རྒྱལ་ཁབ་དག་གིས་འཇར་མན་བཙན་ལེན་བྱས་པར་འཁོན་སེམས་ཆེན་པོས་རྒོལ་གཏམ་བཏང་། འཇར་མན་དམག་ཆེན་དང་བོར་ཞུགས་དུས་གཞན་ལག་ནས་མི་སེར་སྤེལ་ཡུལ་སོགས་འཕྲོག་ལེན་དང་ཨོ་གླིང་བཙན་དབང་གི་གནད་ས་ཡང་རྩོད་ལེན་ཐུབ་ཡོད། དམག་ལས་ཕམ་པའི་མཇུག་འབྲས་ཀྱིས་མཐའ་མཚམས་བཙན་བཟུང་དང་དབང་ཆ་ཉམས་ཉེས་མར་རྩ་རྡིབ་པ་སོགས་འཇར་མན་མི་མང་གི་སེམས་ཀྱིས་ངོས་ལེན་གཏན་ནས་བྱེད་མི་ཐུབ་པ་ཞིག་ཡིན།
མང་ཚོགས་ཀྱིས་ངོ་རྒོལ་ཤུགས་ཆེན་གཏོང་བའི་རྒྱུ་རྐྱེན་གྱིས། དང་པོ་འཇར་མན་སྲིད་གཞུང་གིས་གྲོས་ཆོད་དང་ལེན་མི་བྱེད་པ་དང་། འཇར་མན་གྱི་དམག་གཟིངས་ཆེན་མོ་རང་གིས་ཆུ་ལ་ནུབ་ཏུ་བཅུགས་པ་ཡང་གྲོས་ཆོད་ཀྱིས་འདོད་བློ་མ་ཁེངས་པའི་རྟགས་སོགས་བསྟན། དེ་དག་གིས་དབྱིན་ཇི་དང་ཧྥ་རན་སི། ཨ་རི། ཨི་ཏ་ལི་སོགས་དམག་རྒྱལ་རྒྱལ་ཁབ་ཁག་ལ་ཁོང་ཁྲོ་སློང་བས་མཇུག་འབྲས་སུ། དམག་རྒྱལ་རྒྱལ་ཁབ་ཁག་གིས་འཇར་མན་ལ་རྒྱལ་དོན་ཡིག་ཆེན་བཏང་སྟེ། གལ་ཏེ་འཇར་མན་པས་སྤྱི་ཟླ་6/23སྔོན་དུ་གྲོས་ཆོད་ལ་མིང་རྟགས་མི་འགོད་ན་དམག་རྒྱལ་རྒྱལ་ཁབ་ཁག་གིས་འཇར་མན་ལ་ཡང་བསྐྱར་དམག་འཁྲུག་རྒྱག་རྒྱུའི་ཉེན་བརྡ་བཏང་། འོན་ཀྱང་སྐབས་དེར་སྐམ་དམག་དམག་སྤྱི་兴登堡ཞིན་ཏུན་པའོ་ཡིས་འཇར་དམག་ལ་དམག་འཐབ་བྱེད་པའི་ནུས་མེད་པར་བཤད་དུས། འཇར་མན་ནང་ཁུལ་དུ་ཛ་དྲག་པའི་ཆབ་སྲིད་འཐབ་རྩོད་བྱུང་བ་བརྒྱུད། མཇུག་མཐར་རྒྱལ་དོན་ཡིག་ཆེན་དང་ལེན་བྱེད་རྒྱུར་ཐག་བཅད། 6/28ཉིན་འཇར་མན་གྱི་ཕྱི་་བློན་ཆེན་མོ་米勒མེས་ལི་དང་ཁྲིམས་འཛིན་དཔོན་贝尓པའེ་ཨར་གཉིས་ཧྥན་ཨར་སེ་ཕོ་བྲང་ནས་མིང་རྟགས་བཀོད་དེ་འཇན་མན་གྱིས་གནའ་གནོན་དང་ཕམ་ཁའི་སྡུག་འབྲས་བཙན་གྱིས་་མིད།
འཇར་མན་ནི་རང་རློམ་དང་བཙན་འཛུལ་གྱི་རང་བཞིན་ཅན་གྱི་འབྱོར་ལྡན་རྒྱལ་ཁབ་ཅིག་ཡིན། དམག་ཆེན་གྱི་སྐབས་སུ་འཇར་མན་མང་ཚོགས་ཀྱིས་རྒྱལ་ཁ་ནི་མཐའ་གཅིག་ཏུ་ངེས་པར་ཐོབ་རྒྱུ་ཡིན་པར་སྒྲོག ཐ་ན་དམག་འཁྲུག་གི་མཐའ་མཇུག་གི་ཟླ་བ་ཁ་ཤས་ཀྱི་ནང་དུ་ཡང་འཇར་མན་པས་ཆེས་མཐའ་མཇུག་གི་རྒྱལ་ཁ་ལེན་མཁན་ནི་རང་ཉིད་ཡིན་པར་སྔར་བཞིན་ཡིད་ཆེས་བྱེད། དམག་འཁྲུག་ལས་ཕམ་པའི་དོན་དངོས་ཏེ་བཟློག་ཏུ་མེད་པའི་ཕམ་ཁ་འདི་ཉིད་འཇར་མན་པའི་སྟེང་ལ་བབས་དུས་དེ་ནི་དང་ལེན་བྱེད་གཏན་ནས་མི་སྲིད་པ་ཞིག་ཡིན་པར་མ་ཟད། གཉོམ་འཁུར་དགོས་པའི་བཙན་གནོན་དེ་བས་ཀྱང་དང་ལེན་བྱེད་མི་སྲིད།
༼ཧྥན་ཨར་སེའི་ཞི་གྲོས།༽ནང་བཀག་པའི་སྐྱིན་འཚབ་ཀྱི་ཐག་གཅོད་ནི་ཆེས་འཐུས་ཚང་བའི་ཁྲིམས་ཆད་ཀྱི་རང་བཞིན་ཡིན། ཞི་གྲོས་འཆར་འགོད་པའི་བསམ་པར་འཇར་མན་གྱིས་དམག་འཁྲུག་མགོ་བརྩམས་པ་ལ་འགན་ཐམས་ཅད་འཁུར་དུ་འཇུག་པའི་ཆེད་ཡིན་པས། མཐུན་ཚོགས་རྒྱལ་ཁབ་ལ་ཡང་ལྟ་ཚུལ་མཚུངས་པས་སྲིད་གཞུང་ནས་ངོས་ལེན་བྱས་ཏེ། འཇར་མན་དང་གཞན་པའི་མནའ་འབྲེལ་རྒྱལ་ཁབ་ཀྱིས་ངེས་པར་དུ་གྱོང་གུད་ཉམས་ཉེས་ཡོད་ཚད་ཀྱི་གྱོང་གསབ་འགན་ངོས་ལེན་བྱེད་དགོས་པར་བྱས། ཡིན་ཡང་། མཐུན་ཚོགས་རྒྱལ་ཁབ་དང་ཁོ་རང་ཚོའི་རྒྱལ་མང་ལ་བྱུང་བའི་དཀའ་སྡུག་གི་ཉམས་ཉེས་དང་གོད་ཆག་འདི་དག་མནའ་འབྲེལ་རྒྱལ་ཁབ་དང་འཇར་མན་གྱིས་རྡབ་འགྱུར་གྱི་བཙན་འཛུལ་བེད་སྤྱད་དེ་ཁོ་ཚོར་ཕྱིར་སྤྲད་པའི་མཇུག་འབྲས་ཤིག་ཀྱང་ཡིན།
འདི་ལྟར་ལོ་ངོ་བཞིའི་རིང་ལ་འཇར་མན་གྱིས་ཡ་ང་བའི་དམག་འཁྲུག་གིས་བསྐྲུན་པའི་རྒྱུ་དངོས་ཐམས་ཅད་གྱོང་གསབ་ཀྱི་འགན་ངོས་ལེན་བྱས། ཡིན་ཡང་ཧྥན་ཨར་སེའི་གྲོས་མོལ་གྱི་མཇུག་གི་རྩིས་གཞི་དེའི་སྐྱིན་འཚབ་ནི་རྩ་འཛུགས་ཆེད་གཉེར་བ་རྣམས་ཀྱི་འགན་དུ་བཤད་ཡོད་ལ། ཆེས་མཐའ་མཇུག་གི་སྤྱི་སྡོམ་གྱི་སྐྱིན་འཚབ་ལ་ཐག་བཅད་ཡོད། འཇར་མན་གྱིས་འདི་དང་འདྲ་བར་འཇར་མན་ལ་མིང་རྟགས་འགོད་དུ་བཅུགས་པའི་ནོར་བྱང་ཐམས་ཅད་ནུས་མེད་བྱེད་ཆེད་དུ་འདི་ལ་རྒོལ་གཏམ་བཏང་། རྒྱལ་ཁ་ཐོབ་པ་རྣམས་འདོད་བློ་མི་སྐོང་རྒྱུ་བྱས་མོད། འོན་ཀྱང་རྒོལ་གཏམ་ནུས་མེད་དུ་གྱུར།
1921ལོམཐུན་ཚོགས་རྒྱལ་ཁབ་ཀྱི་གྱོང་གསབ་རྩ་འཛུགས་ཚོགས་པས་ཁྱབ་བསྒྲགས་བྱས་པའི་སྤྱི་སྡོམ་རྩིས་ཐོ་ལྟར་ན། དབྱིན་སྒོར་དུང་ཕྱུར113 འདི་ཡང་གསེར་ནག་ལ་བཀུག་ནས་རྩིས་རྒྱབ། རྩིས་ཁྲ་འདི་དག་མཐོང་དུས་ཐ་ན་མཐུན་རྒྱལ་ཁབ་ཀྱི་གཙོ་འཛིན་རྣམས་ཀྱང་འཇར་མན་ལ་གྱོང་གསབ་འདི་འདྲ་ཆེན་པོ་འཁུར་ཐུབ་པའི་ནུས་པ་ཡོད་མེད་ལ་སོམ་ཉི་སྐྱེས། སྔོན་ལ་འཇར་མན་མི་བཤད་པར་མཐུན་ཚོགས་རྒྱལ་ཁབ་ནང་གི་མི་མང་བོའི་ཡིད་ལ་མི་འགྲོ་བ་ཞིག་ཏུ་གྱུར་ཡོད་དེ། དཔེར་ན་སྐབས་དེའི་དཔལ་འབྱོར་རིག་པའི་འཐུས་ཚབ་ལྟ་བུར་གྱུར་བའི་མཚན་སྙན་ཆེས་ཆེ་བའི་དཔལ་འབྱོར་རིག་པ་བ་约翰·梅纳德·凯恩斯 ཡེ་ཧན•མའེ་ཏི་ན•ཁེ་ཨིན་སི་ལྟ་བུ་ཡིན། ཁོས་ནི་གནམ་རིག་གི་རྩིས་ཡིག་ལ་ཕབས་པའི་གྱོང་གསབ་འདིས་ནི་འཇར་མན་གྱི་འཚོ་བའི་དཔལ་འབྱོར་རྨེག་མེད་དུ་གཏོང་རྒྱུའི་ངོས་འཛིན་གནང་། ཡིན་ཡང་། འདི་ལྟར་བསྒྲུབས་ཟིན་པ་ཐམས་ཅད་ཀྱིས་མཐུན་ཚོགས་རྒྱལ་ཁབ་རྣམས་རང་རང་གི་བདེ་འཇགས་དང་འབྱོར་ཕྱུག་ལ་འཇིགས་སྣང་ཞིག་བསྐྲུན་ཡོང་། འཇར་མན་གྱིས་ནང་འདྲེན་བྱེད་པའི་ཚོང་སྒོ་དང་ཕྱི་ཚོང་བྱེད་པའི་བར་ཐག་གནམ་ས་ལྟ་བུ་ཕྱེ་བའི་ཆེད་དུ། ༼ཧྥན་ཨར་སེའི་ཞི་གྲོས།༽ཀྱིས་འཇར་མན་གྱི་ཕྱི་ཡོང་ལག་འབབ་བཙན་ལེན་གྱི་སྦྱོར་བ་བརྩམས། འདི་ལྡོག་ཏེ་བཤད་ན་གྱོང་གསབ་ཆེན་མོའི་རྩིས་རྒྱག་འདི་འཇར་མན་གྱིས་གཏན་ནས་དང་ལེན་བྱེད་མི་སྲིད་པ་ཞིག་རེད།
约翰·梅纳德·凯恩斯 ཡེ་ཧན•མའེ་ཏི་ན•ཁེ་ཨིན་སིས་”འཇར་མན་གྱིས་མི་སེར་སྤེལ་ཡུལ་ཡོད་ཚད་ཤོར་སོང་ལ་ཕྱི་འབྲེལ་དང་མཚོ་ཐོག་ཚོང་གཟིངས་ཀྱང་ཉམས་སོང་། དུས་མཚུངས་སུ་མངའ་ཁོངས་དང་མི་གྲངས་ཀྱི10%ཤོར་སོང་ལ། རྡོ་སོལ་གཏེར་ཁ45%དང་ལྕགས་རིགས་གཏེར་ཁ་60%ལྷག་ཤོར་སོང་། ཕོ་གསར་ས་ཡ་གཉིས་ལྷག་ལ་འཐབ་འཁྲུག་གིས་གནོད་འཚེ་ཐེབས་ཡོད། འཇར་མན་རྒྱལ་མང་གིས་ལོ་བཞིའི་རིང་ལ་མུ་གེ་མྱོང་བཞིན་འདི་འདྲའི་དོམ་ཆད་འཁུར་དགོས་བྱང་། འཇར་མན་གྱི་དངུལ་གྱི་ཛ་ཐང་ཡང་སྔར་ལས་རྡབ་བདུན་མར་ཆག་ཡོད། ད་དུང་རྒྱལ་ཁབ་ནང་ལོགས་ནས་ཀྱང་གསར་བརྗེ་དང་མཐའ་མཚམས་སུ་布尔什维克པོར་ཧྲི་པེ་ཁི་རིང་ལུགས་པས་ཉོག་འཛིང་ཡོད་ལ། ཐམས་ཅད་ཁྱུར་མུད་གཏོང་བའི་ལོ་བཞིའི་འཐབ་འཁྲུག་དང་མཐའ་མཇུག་ཕལ་ཁ་སོགས་ཀྱིས་ཁོ་ཚོའི་སྟོབས་ཤུགས་དང་རེ་བ་ལ་བཟོད་པར་དཀའ་ཞིང་ཚད་ལས་འདས་པའི་གྱོང་གུད་ཐེབས།”ཞེས་བཤད།
约翰·梅纳德·凯恩斯 ཡེ་ཧན•མའེ་ཏི་ན•ཁེ་ཨིན་སིས་ཞི་བདེ་གླེང་མཁན་དེ་རྣམས་ནི། མགོ་བདེ་དྲན་འཕྲུལ་དང་ཆབ་སྲིད་ཀྱི་སྐབས་འཚོལ་རིང་ལུགས་པ་ཡིན་ལ། ཁོ་ཚོས་འདྲ་མཉམ་དང་ཡུན་གཏན་གྱི་ཞི་བདེ་ལ་བདེན་ཚིག་བརྗོད་པ་ནི། “འཁྱོག་བརྗོད་དང་བསླུ་ཚིག་གི་དྲྭ་བ་བསྒྲིགས་ཏེ། གྲོས་ཡིག་ཧྲིལ་བོས་མཐའ་དོན་དེའི་ཕྱིའི་རྣམ་པ་དང་རྩ་དོན་ཐམས་ཅད་བཀབས་ནས་བདེན་པ་མིན་པའི་གྲིབ་གཟུགས་ལྟ་བུ་ཡིན”་པར་བསྟན།
༼凡尔赛ཧྥན་ཨར་སེའི་གྲོས་ཆོད༽ནང་བསྟན་པའི་ཞི་བདེ་ནི་”ཅའ་ཐའེ་ཅའེ་迦太基རྣམ་པའི་ཞི་བདེ”ཡིན། འཇར་མན་ལས་རྒྱལ་བའི་ཧྥ་རན་སི་ནི་布匿punicaལས་རྒྱལ་བའི་ཅའ་ཐའེ་ཅའེ་迦太基ཡིས་རོམ་རྒྱལ་ཁབ་རྨེག་མེད་བཏང་བ་དང་ཅུང་ཙམ་འདྲ་མོད། འོན་ཀྱང་འཇར་མན་ནི་རྗེས་ནས་མ་གཏོགས་རྨེག་མེད་དུ་གཏོང་ག་ལ་ཐུབ་སྟེ། སྔར་བཞིན་རྒྱལ་ཁབ་ཆེན་པོ་ཞིག་ཏུ་གནས་འདུག སྐབས་དེར་འཇར་མན་ལ་མི་གྲངས་ཁྲི6500ཡོད་མོད། ཧྥ་རན་སི་མི་གྲངས་ཁྲི་4000ལས་མེད། ད་དུང་གཞི་ཁྱོན་ཆེ་བའི་དཔལ་འབྱོར་འཕེལ་ཚད་མྱུར་བ་དང་སྟོབས་ཤུགས་ཆེ་ལ། དཔལ་འབྱོར་འཕེལ་ཚད་ཨ་རི་དང་འདྲ་འདྲར་གནས་ཡོད། གཡུལ་ལས་རྒྱལ་བའི་རྒྱལ་ཁབ་ཀྱིས་ཕམ་ཁ་ཉོས་པའི་རྒྱལ་ཁབ་ལ་ཉེས་ཆད་ནན་མོ་གཅོད་པ་ནི་དགྲ་ཤ་ལེན་པར་ས་བོན་བཏབས་པ་ཡིན། ཡུན་རིང་བོར་བལྟས་ཏེ་འོངས་ན་འཇར་མན་གྱིས་རང་ཉིད་ཀྱི་ཕམ་ཁ་གུ་ཡངས་གཏོང་མི་སྲིད་ལ། དེ་ལས་ཀྱང༼凡尔赛ཧྥན་ཨར་སེའི་གྲོས་ཆོད༽ཀྱིས་བསྡམས་པ་དེ་ལ་ཡུན་རིང་བོར་བསྲན་ནས་འདུག་མི་སྲིད། འཇར་མན་གྱིས་ཞི་གྲོས་ལ་མིང་རྟགས་འགོད་པའི་ཉིན་དེ་ནས་བཟུང་ཤ་འཁོན་རྩོད་རྒྱུའི་ཆོད་སེམས་བཞག་ཡོད། ཧྥ་རན་སིའི་དམག་སྤྱི་ཆེན་མོ་ཧྥུ་ཞི་福熙ཡིས་གནས་ཚུལ་གྱི་རྗེས་ནས་གཏམ་དུ་གླེང་བ་ནི། “འདི་ནི་ཞི་བདེ་མིན་པར་ལོ་ངོ་ཉི་ཤུར་དམག་འཁྲུག་གི་ངལ་གསོ་ཙམ་མོ། །”ཞེས་བཤད།
ཡོང་ཁུངས་ཁྲི་གཤོག་སྙེ་མིའི་འཕྲིན་སྟེགས།


text:
དུས་ཚོད་ནི་ཅི་འདྲའི་མགྱོགས་པ་ལ་ཨང་།
མིག་རྡེབ་དབང་ཙམ་གྱིས2017ལོའི་ཆེས་མཐའ་མཇུག་གི་ཉི་མ་དེ་ཚོའང་རྫོགས་ལ་ཉེ་བས། བདག་གིས་གོམས་གཤིས་ལྟར་གློག་ཀླད་ཀྱི་ཕབ་གཞོང་སྟེང་མཛུབ་མོ་ཤེད་ཀྱིས་བརྡབས་པ་ན། ཀོས་ནན་རྫོང་གི་མཚན་མོ་འདིའི་གློག་གློ་བུར་ཆད་སོང་། ང་རང་སྡོད་སའི་གཞིས་ཁུལ་འདི་ཚོད་ཚོད་མུན་ནག་ནང་འུར་ཟིང་གིས་ཁེངས་སོང་། ང་ཡང་མུན་ནག་ཁྲོད་ཁུ་སིམ་མེར་བསམ་གཞིག་གི་ཀློང་དུ་ཚུད་ཐབས་མ་བྱུང་།
སྤྱིར་ན། ངའི་འཆར་གཞི་ནི་ལོ་གཅིག་གི་འགྲོ་སོང་ལྟ་བུའི་མགོ་ཡི་སྐྲ་ལོ་དང་གདོང་གི་གཉེར་རིས། སེམས་ཀྱི་སྐྱོ་སྡུག་མཐའ་དག་ལ་ཞིབ་བཤེར་ཞིག་བྱེད་རྒྱུ་དེ་ཡིན་ལ། ཞོར་དུ་ལོ་གཅིག་གི་ཡོང་སྒོ་བཞིན་གྱི་ཁྱིམ་གྱི་དཔེ་དེབ་དང་རྩོམ་པའི་ཡིག་འབྲུ། ཕུགས་ཀྱི་རེ་སྙེག་དག་ལ་ཚང་རྩིས་ཤིག་བྱེད་རྒྱུ་དེའང་ཡིན་མོད། བདག་གི་བསམ་གཞིག་གི་རྟ་ཕོ་དེ་ལྟར་ཕྱིར་དྲན་གྱི་ཐང་ཆེན་དུ་ངལ་དུབ་ཀྱིས་འདུར་དཀའ་སོང་། དོན་གྱིས2017ལོར་བདག་གིས་ཅི་ཞིག་འགྲུབ་སོང་ངམ། བདག་གིས་ཅི་ཞིག་ཤོར་སོང་ངམ། བདག་ད་དུང་རྩོམ་རིག་གི་ལམ་ཕྲན་སྟེང་དཀའ་སྡུག་གིས་འདུར་གྱིན་ཡོད་ནའང་། ལོ་གཅིག་གི་ཉིན་ཞག་དག་ལ་ཕྱིར་འདང་རྒྱག་རན་དུས། ང་ལ་སྔར་མེད་ཀྱི་དངངས་སྐྲག་ཅིག་སྐྱེས་སོང་། ང་ལ་ཚོད་ཚོད་དུ་འཚུབ་ཆ་ཞིག་ལངས་ཡོང་།
ཟླ་གཅིག་གི་ཡར་སྔོན་ལ། མཚོ་ལྷོ་ཁུལ་རྩོམ་རིག་སྒྱུ་རྩལ་ལྷན་ཚོགས་ཀྱིས་མཚོ་ལྷོ་རྩོམ་པ་པོ་མཐུན་ཚོགས་ཀྱི་ཚོགས་མི་དག་ལ་ལོ་གཅིག་གི་བྱ་བའི་གྲུབ་འབྲས་སྤྱི་སྡོམ་བྱེད་དུ་བཅུག་པར། བདག་གིས་ཉིན་ཞག་འགའི་དུས་ཚོད་སྤྱད་ནས་ད་གཟོད་རེའུ་མིག་ཅིག་ཏུ་རང་གི་བརྩམས་ཆོས་ཡིན་ལོ་ཁད་འགའ་མ་གཏོགས་འབྲི་ཐུབ་མ་སོང་། དྲང་མོར་བཤད་ན། བདག་གིས་ལོ་འདིར་ཡང་ཁོམ་ལོང་མེད་པའི་དུས་ཚོད་ཀྱི་བར་གསེང་ནས་སྒེར་དོན་གཞུང་དོན་གང་ཡང་འགྲུབ་མ་སོང་མོད། ཚབ་མཚོན་བརྩམས་ཆོས་སུ་བགྲང་ཆོག་ཆོག་ཏུ་ཡོད་པའི་སྒྲུང་ཐུང་གཉིས་དང་ལྷུག་རྩོམ་འགའ། སྙན་ཚོམ་འགའ་ལས་སྟོན་རྒྱུ་མི་རྙེད་པར་འདུག དེ་དག་ཀྱང་ཞིང་ཆེན་རིམ་པའི་མན་གྱི་གཞུང་གཉེར་དུས་དེབ་འགའི་སྟེང་དུ་མ་གཏོགས་འགོད་ཐུབ་མི་འདུག དེས་ནི་བདག་ལ་སྒྱིད་ལུག་གི་ནད་ཡམས་ཤིག་འགོས་དང་འགོ་མུས་སུ་འདུག་པ་མཚོན་ཐུབ།
ལོ་སྟོད་དུ། མཚོ་ལྷོ་ཁུལ་རྩོམ་རིག་སྒྱུ་རྩལ་ལྷན་ཚོགས་ཀྱི་རྩ་འཛུགས་འོག་ཀྲའེ་ཅང་ཞིང་ཆེན་ཉིང་པོ་གྲོང་ཁྱེར་དུ་ཉིན་བཅུའི་རིང་གི་སློབ་སྦྱོང་ལ་སོང་ཞིང་། སློབ་སྦྱོང་དང་ལྟ་སྐོར་གྱི་གསེང་ནས་དགེ་རྒན་སྟག་འབུམ་རྒྱལ་གྱི་སྒྲུང་ཐུང་ཞིག་གློག་བརྙན་འཁྲབ་གཞུང་དུ་བཅོས་སྒྲིག་བྱེད་རྒྱུ་དྲན་ཞིང་། རྗེས་སུ། 《རྒྱང་དུ་གྱེས་པ》ཞེས་པའི་གློག་བརྙན་འཁྲབ་གཞུང་དེ་ཀྲུང་གོའི་རྩོམ་པ་པོ་མཐུན་ཚོགས་ཀྱིས་གྲངས་ཉུང་མི་རིགས་རྩོམ་པ་པོའི་རོགས་སྐྱོར་བརྩམས་ཆོས་ཀྱི་གྲས་སུ་བདམས་སོང་། དེ་ནི་ད་ལྟའང་བདག་གིས་ལོ་འདིའི་བརྩམས་ཆོས་ལེགས་ཤོས་སུ་བརྩི་བཞིན་ཡོད། གཞན་དུ། མཚོ་སྔོན་བོད་སྐད་རླུང་འཕྲིན་དང་མཉམ་འབྲེལ་དུ་བྲིས་པའི་རླུང་འཕྲིན་འཁྲབ་གཞུང་ཅུང་རིང་གྲས་ཤིག་ཀྱང་ཟླ་བཅུ་པའི་ནང་ལེགས་འགྲུབ་བྱུང་ཞིང་། མ་ཕྱི་རྒྱ་ཡིག་ཏུ་བསྒྱུར་ཚར་ནས་རྣམ་གྲངས་ག་གེ་མོ་ཞིག་བརྩོན་བཞིན་འདུག་སྐད། དེ་ཡང་བདག་གིས་རླུང་འཕྲིན་འཁྲབ་གཞུང་ལ་ཚོད་ལྟ་བྱས་པའི་བརྩམས་ཆོས་གཉིས་པ་ཡིན་པས“ཕ་འདང”དང“བུ་འདང”ལོས་ཡོད། “ཕ་འདང”དང“བུ་འདང”གླེང་ཡོང་ཚེ། བདག་གིས་དམངས་ཁྲོད་རོགས་མཐུན་གྱི་རྣམ་པས་བྲིས་པའི་དུངས་བརྗོད་གླུ་གར་གྱི་འཁྲབ་གཞུང་ཞིག་ཀྱང་ཕ་ཡུལ་གྱི་གླུ་བ་ཞིག་གིས་གློག་བརྙན་དུ་ཕབ་ཡོད། འཁྲབ་གཞུང་དང་བརྙན་ཕབ་ཀྱི་ཚད་གཞི་དེ་འདྲ་མཐོ་རྒྱུ་མེད་རུང་དྲ་ལམ་དུ་བཀྲམ་ཐེངས་ཐོག་མ་རྡེབ་གྲངས་འབུམ་བཞི་ལྷག་ལ་བུད་པ་དེས་ང་ལ་ཨང་ཉམས་དང་ང་རྒྱལ་ཆུང་ཆུང་ཞིག་ཀྱང་སྐྱེ་རུ་བཅུག་མྱོང་།
ད་ལོར་སི་ཁྲོན་མི་རིགས་དཔེ་སྐྲུན་ཁང་གཙོས་གཞུང་སྒེར་གྱི་དཔེ་སྐྲུན་ཁང་དག་གིས་གནའ་དཔེ་དུམ་པ་དུམ་པས་དཔར་ཞིང་། བྷོད་རྡོར་འཆང་དང་བྲག་རྡོ་གཙོས་ལག་བདེ་དག་གིས་སྒེར་དེབ་རིམ་པ་རིམ་པས་ཇུས་འགོད་བྱས་ལ། སྔ་ན་མེད་པའི་བྱིས་སྒྲུང་གི་དཔེ་ཚོགས་དག་ཀྱང་སྔ་གཞུག་བརྩད་ནས་སྤྱི་ཚོགས་སུ་བཀྲམ་པ་ན། བདག་གིས་གཉེར་བའི་ཀོས་ནན་རྫོང་གི་གཟའ་ཉི་མའི་ཁྱིམ་ཚང་དཔེ་ཤག་ཏུའང་དཔེ་ཆ་འཚོང་མཁན་དང་བླུ་མཁན་ཟམ་མི་ཆད་པར་འཚང་ཡོང་། བར་སྐབས་དེ་འདྲ་ཞིག་གི་གསེང་ནས་བདག་གིས་ཀྱང“འབྲོང་ཕྲུག་ལས་ཤག”ཅེས་པའི་མིང་ཐོག་ནས་གཞུང་སྒེར་གྱི་དུས་དེབ་དང་དཔེ་དེབ་མང་པོ་ཇུས་འགོད་དང་པར་སྐྲུན་བྱས་ཤིང་། དེས་ནི་རང་གི་གསེར་ལས་དཀོན་པའི་དུས་ཚོད་མང་པོ་ཞིག་ཀྱང་དེ་ལྟར་ཆུད་ཟོས་སུ་ཤོར་བར་གཞི་ནས་འགྱོད་སོང་། ཡིན་ནའང་། འགྱོད་པ་རྟས་མི་ཟིན་པའི་སྲིད་པའི་གཏམ་དཔེ་དེས་ང་ནི་སྐད་འཕྲིན་ཚོགས་པ་ལས་གཏམ་བཤད་སྤེལ་རྒྱུ་དང་སྙན་ངག་ཚོགས་པ་ལས་སྐར་མ་རྒྱག་རྒྱུ། འཕྲིན་སྟེགས་སྣ་ཚོགས་ལས་ཤིས་ཚིག་སྤུངས་རྒྱུའི་ལས་དག་དང་རྒྱང་དུ་བཀྱེད་ཅི་ཐུབ་ལ་འབད་པ་ཡིན། དྲང་མོར་བཤད་ན། ལས་དེ་དག་གང་ཡིན་རུང་ངའི་གཤིས་ཀ་དང་རྒྱང་ཐག་རིང་བ་སུས་མི་ཤེས།
ད་ལོར་བདག་གིས་སྔར་བཞིན་སློབ་གསོ་སློབ་ཁྲིད་ཀྱི་ཞོར་དུ།《མང་ཆུ》རྩོམ་རིག་དུས་དེབ་ཀྱི་ལག་བསྟར་རྩོམ་སྒྲིག་པ་དང《མང་རྫོང་སློབ་གསོའི་ལྟ་སྐུལ》གྱི་གཙོ་སྒྲིག་གཞོན་པའི་འགན་ཁུར་ཏེ། ཀོས་ནན་རྫོང་ས་ཁུལ་གྱི་རྩོམ་རིག་སྒྱུ་རྩལ་དང་སློབ་གསོའི་གནས་བབ་ལ་ནུས་པ་ཨེན་ཙམ་འདོན་ཐུབ་པ་བྱུང་ཞིང་། དེའི་ཞོར་དུ་མཚོ་ལྷོ་ཁུལ་རྩོམ་རིག་སྒྱུ་རྩལ་ལྷན་ཚོགས་ཀྱི་རྩོམ་རིག་དུས་དེབ《ཁྲི་ཤོར་རྒྱལ་མོ》དང་རྩོམ་རིག་དཔེ་ཚོགས་འདོན་ཐེངས་གསུམ་པའི་རྩོམ་སྒྲིག་ཨུ་ཡོན་སོགས་སུ་བདམས་པ་དེ་ཡང་ཀུན་གྱིས་བདག་ལ་ཡིད་ཆེས་དང་གོང་བཀུར་བྱས་པས་རེད་ལ། དེས་ཀྱང་ང་ལ་ཇ་ཁ་ཆང་ཁ་རུ་འཁྱམ་པའི་ཁོམ་ལོང་གི་དུས་ཚོད་ཅིག་ཡེ་ནས་མེད་པ་བདེན་དཔང་བྱས་ཡོད།
མདོར་ན། ད་ལོར་བདག་གི་ཉེ་འགྲམ་དུའང་ཞིན་ཏེ་རྫོང་དུ《གསེར་གྱི་ལྷ་དར》རྩོམ་རིག་བྱ་དགའ་དང་ཁྲི་ཀ་རྫོང་དུ《ལྗོན་དབང》རྩོམ་རིག་བྱ་དགའ། འབའ་རྫོང་དུ་གསར་བཏོན་རྩོམ་རིག་དུས་དེབ《མཚེར་ཐོ》ལ་སོགས་པས་མཚོན་པའི་རྩོམ་རིག་དུས་དེབ་མང་པོ་ཞིག་གིས་རང་ས་ཁུལ་གྱི་རྩོམ་རིག་གི་མེ་རྟ་སླར་ཡང་བསྒྲོན་པས་ན། དེས་ཀྱང་ས་གནས་རྩོམ་རིག་གི་མེ་དཔུང་དགུང་དུ་མཆེད་པར་ནུས་པ་ཅིས་མི་འདོན་ཨང་། ཡིན་ནའང་། དེ་དག་ནི་བདག་གི་སྐབས་འདིའི་གླེང་བྱ་མ་ཡིན་པས། བདག་གིས་ནམ་ཡང་ལོ་འདིའི་བོད་སྤྱིའི་རྩོམ་རིག་གི་དོན་ཆེན་ལ་སྤྱི་སྡོམ་ཆ་ཚང་བྱེད་མཁན་ཞིག་ལ་རེ་ཞིང་སྒུག་ཡོད།
ཀྱེ། རྣམ་དཔྱོད་ཅན་ཁྱོད་གང་ན་ཡོད། །
རྩོམ་སྒྲིག་པ། མཁའ་མཚོ་སྐྱིད།


text:
༄༅། །ཆོས་བརྒྱུད་རིས་མེད་ངོས་འཛིན་སྟངས་དང་ལྟ་བའི་རྣམ་གཞག་རིག་འཛིན་བླ་མའི་ཞལ་ལུང་བཞུགས།།
ཕན་བདེ་ཐུགས་བསྐྱེད་བཞད་པའི་གེ་སར་རྩེར།།
ལེགས་བཤད་ཟིལ་མངར་གཏམས་པའི་ཐུབ་དབང་རྗེ།།
གང་གི་རྨད་བྱུང་ལམ་བཟང་བསྟན་པའི་ཤུལ།།
གཤེགས་ཤིང་རྗེས་སུ་གཤེགས་བཅས་སྲིད་ན་རྒྱལ།།
ཐོག་མེད་སྲིད་པའི་མ་རིག་མུན་ཀློང་དུ།།
སྡུག་བསྔལ་ཆུ་བོ་བཞི་ཡིས་འཁྱེར་བའི་འགྲོ།
ཐུགས་བརྩེ་ཕྱག་གིས་སྐྱོབ་ལ་གཅིག་དཔའ་བ།།
རིས་མེད་བཤེས་གཉེན་ཚོགས་ལ་གུས་པས་འདུད།།
ཅེས་མཆོད་པར་བརྗོད་པའི་ཚིག་གིས་མདུན་བསུས་ཏེ། དེ་རིང་གཡུང་དྲུང་བོན་གྱི་ཆོས་སྡེ་ཆེན་པོ་དཔལ་གཤེན་བསྟན་སྨན་རི་གླིང་འདིར། རིས་སུ་མ་ཆད་པའི་མཁས་པ་རྣམས་གདན་གཅིག་ཏུ་འཛོམས་ནས་མདོ་སྔགས་ཀྱི་ལྟ་གྲུབ་སྐོར་བགྲོ་གླེང་གི་སྒོ་འཕར་ཡངས་པོར་ཕྱེ་བའི་སྐལ་བཟང་གི་དུས་སུ། དམན་པ་བདག་ནི་སྔ་འགྱུར་རྙིང་མའི་གྲལ་མཐར་བསྙེགས་པ་ཙམ་ལས་དཔེ་ཆ་གཏིང་ཚུགས་པ་ཤེས་མཁན་ཞིག་མིན་ལ། ལྷག་པར་དུ་ལོ་ལྔ་ཙམ་གྱི་རིང་གཟུགས་ཁམས་བདེ་མིན་སོགས་ཀྱི་རྐྱེན་པས་དཔེ་ཆ་གཏན་ནས་ལྟ་ཀློག་ཐུབ་མ་སོང་བས་ཁྱེད་རྣམས་ཀྱི་ཐུགས་བཞེད་སྐོང་ཐུབ་པའི་ལེགས་བཤད་གང་ཡང་མེད་པས་ཐོག་མ་ནས་བཟོད་གསོལ་ཞུ་རྒྱུ་ཡིན། རྩོམ་ཡིག་འདིའི་འཕྲོ་ཀློག » »
591 total views, 4 views today
གཡུང་དྲུང་བོན་གྱི་སྐོར་བགྲོ་གླེང་སྐབས་བཅུ་བདུན་པ།
17th Seminar on Yungdrung Bon
(23th – 25th May 2018)
ཚོགས་ཡུལ། གཡུང་དྲུང་བོན་གྱི་དཔེ་མཛོད་ཁང་།
Venue:- Tibetan Yungdrung Bon Library
ཉིན་དང་པོའི་མཛད་རིམ་རེའུ་མིག
རྩོམ་ཡིག་འདིའི་འཕྲོ་ཀློག » »
812 total views, 11 views today
མཁྱེན་གསལ་བཞིན་ཕྱི་ལོ་ ༢༠༡༨ ཕྱི་ཟླ་ ༡ པོའི་ཚེས་༡ སྟེ་གཟའ་སྐར་འཕྲོད་སྦྱོར་ཀུན་ནས་བཟང་བའི་ཉིན་མཆོག་གསུམ་ཡེ་ཤེས་ཀྱི་སྤྱན་དང་ལྡན་པའི་བོན་སྐྱོང་སྡེ་དྲུག་གཙོས་པའི་ རྩོམ་ཡིག་འདིའི་འཕྲོ་ཀློག » »
343 total views, 9 views today
དེ་ཡང་༡༩༨༠ནས་བཟུང་འཆར་ཅན་ལྟར་བོད་ཟླ་དང་པོའི་༢༣ ནས་ཚེས་༣༠ བར་བདུན་ཕྲག་གཅིག་གི་རིང་། རིག་པའི་ལྷ་མཆོག་ཤེས་རབ་སྨྲ་བའི་སེང་གེའི་སྒྲུབ་པ་ཆེན་མོ་འཚོགས་བཞིན་ཡོད་ལ། དེ་ཡང་རིག་པའི་ལྷ་མཆོག་ཤེས་རབ་སྨྲ་བའི་སེང་གེའི་སྒྲུབ་པ་འདི་ནི་༧དཔལ་གཤེན་བསྟན་སྨན་རིའི་གླིང་གི་འཆར་ཅན་སྒྲུབ་པ་བཅུ་གཉིས་ཀྱི་དང་པོ་ཡིན་ལ། དེ་ཡང་སློབ་གཉེར་བ་རྣམས་སློབ་འགོ་མ་ཚུགས་པའི་སྔ་རོལ་དུ་ཆེད་དུ་དམིགས་ནས་བཙུགས་པ་ཞིག་ཀྱང་ཡིན།
རྩོམ་ཡིག་འདིའི་འཕྲོ་ཀློག » »
966 total views, 3 views today
སྟོན་པའི་རྒྱལ་པོ་འཁོར་བ་འདྲེན་པའི་དཔལ། །མུན་པའི་ཚོགས་རྣམས་འཇོམས་བྱེད་སྒྲོན་མེའི་འོད། །མ་རིག་ནད་གདུང་སེལ་བ་སྨན་པའི་གཙོ། །མི་ཡི་མཆོག་ཏུ་གྱུར་བ་དམུ་ཡི་རྒྱལ། །དུག་ལྔའི་འདམ་དང་མཚོ་སྐེམ་མེ་ཆེན་དཔུང་། །མཚན་དང་དཔེ་བྱད་ལྡན་པའི་གཟི་འཕགས་པོ། །དཀའ་བ་སྣ་ཚོགས་དང་དུ་བླངས་ནས་ནི། །མཛད་པ་སྣ་ཚོགས་མཐར་རུ་ཕྱིན་མཛད་ཅིང་། རྩོམ་ཡིག་འདིའི་འཕྲོ་ཀློག » »
531 total views, 1 views today
བོད་ཟླ་དང་པོའི་ཚེས་བཅུ་དྲུག་ཉིན་ཏེ་ཕྱི་ལོ་༢༠༡༨ཟླ་བ་༣ཚེས་༢ཉིན། ༧རྒྱལ་བ་གཤེན་རབ་མི་བོ་སྐུའི་སྐྱེ་བ་མིར་བཞེས་པའི་དུས་ཆེན་ཉིན་མོར། གཡུང་དྲུང་བོན་གྱི་གདན་ས་ཆེན་མོ་༧དཔལ་གཤེན་བསྟན་སྨན་རིའི་གླིང་དུ་སྐབས་བཅུ་དགུ་པའི་དགེ་བཤེས་རྣམས་ཁྲི་བཞེངས་མཛད་སྒོ་སྤེལ་བ། རྩོམ་ཡིག་འདིའི་འཕྲོ་ཀློག » »
964 total views, 2 views today
རྒྱལ་བ་གཤེན་གྱི་འབྱུང་ལྡན་སུམ་བརྒྱ་དང་གཅིག་བོད་ས་ཕོ་ཁྱི་ལོའི་བོད་ཟླ་དང་པོའི་ཚེས་བཅུ་གཉིས་ཉིན་ཏེ། ཕྱི་ལོ་ ༢༠༡༨ ཟླ་ ༠༢ ཚེས་ ༢༧ཉིན། ༧གདན་ས་ཆེན་མོ་དཔལ་གཤེན་བསྟན་སྨན་རིའི་གླིང་དུ་སྨན་རིའི་མཁན་རབས་སོ་བཞི་པ་ལུང་རྟོགས་ཟླ་བ་དར་རྒྱས་རིན་པོ་ཆེ་དང་། སྨན་རིའི་དཔོན་སློབ་ཡང་སྟོན་འཕྲིན་ལས་ཉི་མ་རིན་པོ་ཆེ། རྩོམ་ཡིག་འདིའི་འཕྲོ་ཀློག » »
899 total views, 2 views today
གཤེན་གྱི་འབྱུང་ལྡན་༣༠༡བོད་ས་ཕོ་ཁྱི་ལོའི་ཧོར་ཟླ་དང་པོའི་ཚེས་བཅུ་སྟེ། ཕྱི་ལོ་ ༢༠༡༨ ཟླ་ ༠༢ ཚེས་ ༢༥ རེས་གཟའ་ཉི་མའི་ཉིན་གྱི་ཞོགས་པའི་ཆུ་ཚོད་དགུ་དང་ཕྱེད་ཀའི་ཐོག་ནས་༧ཞྭ་དཀར་གཡུང་དྲུང་བོན་གྱི་གདན་ས་ཆེན་མོ་དཔལ་གཤེན་བསྟན་སྨན་རིའི་གླིང་དུ་གཤེན་གྱི་གར་འཆམ་ཆེན་མོའི་མཛད་སྒོ་དབུ་འཛུགས་གནང་། རྩོམ་ཡིག་འདིའི་འཕྲོ་ཀློག » »
735 total views, 2 views today
རྒྱལ་བ་གཤེན་གྱི་འབྱུང་ལྡན་སུམ་བརྒྱ་དང་གཅིག་བོད་ས་ཕོ་ཁྱི་ལོའི་བོད་ཟླ་དང་པོའི་ཚེས་ལྔ་ཉིན་ཏེ། ཕྱི་ལོ་ ༢༠༡༨ ཟླ་ ༠༢ ཚེས་ ༢༠ ཉིན་༧ཞྭ་དཀར་གཡུང་དྲུང་བོན་གྱི་གདན་ས་ཆེན་མོ་༧དཔལ་གཤེན་བསྟན་སྨན་རིའི་གླིང་དུ་རྗེ་མཉམ་མེད་ཆེན་པོའི་དུས་ཆེན་དང་། སྨན་རིའི་མཁན་རབས་སོ་བཞི་པ་ཁྲི་བཞེངས་མཛད་སྒོ། སྐབས་བཅུ་དགུ་པའི་དགེ་བཤེས་མཛད་སྒོ་བཅས་དུས་ཆེན་སུམ་འཛོམས་ཉིན་མོར་དགེ་བཤེས་མཛད་སྒོ་དབུ་འཛུགས་གནང་ཡོད་པ་དང་། རྩོམ་ཡིག་འདིའི་འཕྲོ་ཀློག » »
3,437 total views, 1 views today
དེ་ཡང་གསལ་བསྒྲགས་སྔོན་སོང་ལྟར་༧རྒྱལ་བ་གཤེན་གྱི་འབྱུང་ལྡན་སུམ་བརྒྱ་དང་གཅིག་བོད་ས་ཕོ་ཁྱི་ལོའི་བོད་ཟླ་དང་པོའི་ཚེས་ལྔ་ཉིན་ཏེ། ཕྱི་ལོ་ ༢༠༡༨ ཟླ་ ༠༢ ཚེས་ ༢༠ ཉིན་༧རྒྱལ་བ་མཉམ་མེད་ཆེན་པོའི་འཁྲུངས་མཆོད་དུས་ཚེས་བཟང་པོ་དང་སྟབས་བསྟུན་ཞོགས་པ་ཕྱག་ཚོད་བདུན་པའི་ཐོག་བོད་གཞིས་བྱེས་བོན་འབངས་ཡོངས་ཀྱི་བསྟན་པའི་དབུ་ཁྲིད། རྒྱལ་བ་མཉམ་མེད་ཆེན་པོའི་གདུང་འཚོབ་ལྷ་མི་ཟུང་འབྲེལ་གྱི་ཐུགས་དམ་གཡོ་མེད་ངང་ནས་བསྟན་པའི་དབུ་འདེགས་སུ་ཕེབས་པ་༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་རྒྱལ་བ་སྨན་རིའི་ཁྲི་འཛིན་སོ་བཞི་པ་མཆོག་སྐལ་བཟང་གསེར་ཁྲིར་མངའ་གསོལ་མཛད། རྩོམ་ཡིག་འདིའི་འཕྲོ་ཀློག » »
1,824 total views, 1 views today


text:
༄༅། ། རྒྱ་གར་གུ་ཇུ་ར་ཊ་ (Gujurat) མངའ་སྡེའི་ནང་རྟེན་གཞི་བྱས་པའི་འགོ་ཁྲིད་དང་འཛིན་སྐྱོང་ཤེས་ཡོན་བསྟི་གནས་ཁང་ (Institute of Leadership &Governance, Maharaja Sayajirao University of Baroda) ནས་ཡིན་པའི་རྒྱ་གར་མངའ་སྡེ་ཁག་དྲུག་གི་སློབ་གཉེར་བ་ཁག་ཅིག་ཉིན་བཞིའི་རིང་རྡ་ས་ས་གནས་སུ་སྦྱོང་བརྡར་ (Field Study) ཆེད་སླེབས་པ་དང་བསྟུན། ཕྱི་ལོ་ ༢༠༡༧ ཟླ་ ༢ ཚེས་ ༡༢ ཉིན་གྱི་ཕྱི་དྲོ་ཆུ་ཚོད་ ༢།༡༥ ཙམ་ལ་བོད་མི་མང་སྤྱི་འཐུས་ལྷན་ཁང་དུ་གཟིགས་བསྐོར་ཕེབས་གནང་ཡོད།
སྐབས་དེར་དཔལ་ལྡན་ཚོགས་གཞོན་མཆོག་ནས་མཇལ་འཕྲད་གནང་བ་དང་སྦྲགས། ཁོང་རྣམས་ལ་བོད་ཀྱི་འདས་པའི་ལོ་རྒྱུས་དང་། ད་ལྟའི་བོད་ནང་གི་ཛ་དྲག་གནས་བབ། བོད་དང་རྒྱ་གར་དབར་ལོ་རྒྱུས་ཐོག་ནས་འབྲེལ་བ་ཇི་ཡོད། བོད་ནང་རྒྱ་ནག་གཞུང་གིས་མཁྲེགས་འཛིན་གྱི་སྲིད་བྱུས་མུ་མཐུད་ལག་བསྟར་བྱས་རྐྱེན་བོད་མི་རྣམས་མི་བཟོད་པར་རང་ལུས་མེར་བསྲེགས་གཏོང་བཞིན་ཡོད་པའི་སྐོར། དེ་བཞིན་རྒྱལ་སྤྱིའི་གྲོས་ཚོགས་བོད་དོན་རྒྱབ་སྐྱོར་ཚོགས་པའི་སྐོར་དང་། རྒྱལ་སྤྱིའི་བོད་དོན་རྒྱབ་སྐྱོར་ཚོགས་པའི་སྐོར། བོད་མིའི་མངོན་འདོད་གཉིས་ཕན་དབུ་མའི་ལམ་གྱི་ངོ་སྤྲོད། བོད་མི་མང་སྤྱི་འཐུས་ལྷན་ཚོགས་ཀྱི་གྲུབ་ཆ་དང་། ཚོགས་འདུའི་འགྲོ་ལུགས་སོགས་ཀྱི་ཐོག་འགྲེལ་བརྗོད་གནང་བ་མ་ཟད། ཁོང་རྣམས་ལ་བོད་ཀྱི་ལོ་རྒྱུས་ཤེས་པའི་ཐོག་ནས་བོད་མིའི་འཐབ་རྩོད་ཐོག་རྒྱབ་སྐྱོར་གནང་སྐྱོང་ཡོང་བའི་རེ་སྐུལ་དང་། མ་འོངས་པར་འགོ་ཁྲིད་ཡག་པོ་ཞིག་ཆགས་པའི་རེ་བ་ཞུས་གནང་ཡོད་པ་བཅས་ཀྱི་གནས་ཚུལ་དུ། །